
Ærlighed,  et  fundamentalt 
princip  i  evangeliet 


af  Præsident  David  O.  McKay 


Jesus  Kristus  levede  et  liv  i  sandhed.  Folk  har  kaldt  ham 
en  entusiast,  de  har  anklaget  Ham  for  at  være  en  drøm- 
mer, en  asket,  en  eneboer,  og  andre  tilnavne  har  de  slynget 
efter  Ham,  men  de  siger  nødig,  at  Kristus,  Forløseren,  var 
uærlig  eller  usand.  Hans  liv  var  et  liv  i  ærlighed,  hæder, 
oprigtighed. 

Han  blev  draget  mod  mennesker,  som  selv  var  ærlige  og 
hvis  hjerter  var  rene  og  uden  svig.  Læg  mærke  til,  hvor 
hurtigt  Han  så  renhed  og  ingen  svig  hos  Natanael:  »Se«, 
sagde  Han.  »Det  er  i  sandhed  en  israelit,  i  hvem  der  ikke 
er  svig.«  (Johs.  1:47).  Deres  sjæle  tiltrak  hinanden  som  to 
dråber  af  morgenduggen,  der  falder  sammen  på  den  samme 
blomst.  Derfor  syntes  Kristi  renhed  at  opsuge,  at  tiltrække, 
Natanaels  renhed.  Natanael  var  ærlig  og  oprigtig  som  en 
sand  Kristi  følgesvend  skulle  være.  Intet  menneske,  der  er 
uden  svig,  kan  være  uærlig.  Intet  menneske  uden  svig  kan 
nedværdige  sig  til  chikane  og  svindel,  at  bedrage  en  broder. 
Kristi  liv  og  Hans  lærdomme  bar  altid  vidnesbyrd  om 
sandheden. 

I  vore  dage  har  Herren  gennem  Profeten  Joseph  Smith 
sagt: 

»Thi  Gud  vandrer  ikke  på  krogede  stier,  ej  heller  ven- 
der han  sig  til  højre  eller  venstre,  afviger  heller  ikke  fra 
det,  han  har  sagt;  derfor  er  hans  stier  rette,  og  hans  kurs 
er  et  og  samme  evige  kredsløb.«  (L.  &  P.  3:2). 

Til  de  sidste  dages  hellige,  Guds  folk,  har  Han  erklæret, 
at  et  af  de  fundamentale  principper  i  deres  tro  er  ærlighed. 
Jeg  er  glad  for  at  citere  vor  trettende  Trosartikel: 

»Vi  tror,  at  vi  må  være  ærlige,  sandfærdige,  kyske,  vel- 
gørende og  dydige  og  gøre  godt  mod  alle.  I  virkeligheden 
kan  vi  sige,  at  vi  følger  Paulus's  formaning:  Vi  tror  alt, 
hvad  der  er  dydigt,  elskeligt,  hvad  der  har  godt  lov  eller  er 
prisværdigt.« 

»Således  skal  jeres  lys  skinne  for  menneskene,  for  at  de 
må  se  jeres  gode  gerninger  og  prise  jeres  Fader,  som  er  i 
himlene.«   {Matt.  5:16). 

Sandsynligvis  kan  man  ikke  bære  vidne  om  sandheden 
overfor  menneskene  på  nogen  mere  effektiv  måde,  end  at 
hver  enkelt  sidste  dages  hellig  opretholder  og  nærer  alle 
menneskers  tillid  overalt.  Men  for  at  kunne  gøre  det  må 
vi  være  ærlige  i  alle  ting.  Hvis  vi  er  bygmestre  og  går  ind 
på  at  anvende  bestemte  materialer  i  en  bygning,  så  lad  os 
bruge  dette  materiale.  Hvis  vi  går  ind  på  betingelserne  i  en 
kontrakt,  så  lad  os  leve  op  til  det,  vi  går  ind  på.  Den  slags 
ting  betragter  man  måske  kun  som  »småting«,  men  det  er 
de  »småting«,  hvorved  de  mennesker,  vi  har  at  gøre  med, 
bedømmer  vore  handlinger. 


Hvis  vi  bringer  kartofler  af  en  bestemt  sortering  til  mar- 
kedet, og  vi  beskriver  denne  sortering,  så  lad  os  vide,  at  en 
undersøgelse  vil  vise,  om  vore  udtalelser  var  rigtige.  Jeg 
var  bedrøvet,  da  jeg  engang  hørte  en  grossist  sige,  at  han 
havde  åbnet  sække  med  produkter,  som  han  havde  fået 
fra  en  gård,  og  havde  fundet  fremmed  materiale  som  f.  eks. 
stene  og  jord  lagt  i  sækkene  for  at  gøre  vægten  større.  Jeg 
spurgte  ham  ikke  om,  hvilken  religion  disse  mænd  tilhørte; 
jeg  spurgte  ikke  om  navne;  men  den  slags  ting  er  uhæder- 
lige, og  intet  sandt  medlem  af  Jesu  Kristi  Kirke  kan  ned- 
værdige sig  til  den  slags  bedrag. 

I  verden  i  dag  er  der  brug  for  et  tegn,  et  folk,  som  står 
frem  i  klart  relief  som  et  eksempel  for  verden  på  ærlighed 
og  fair  behandling.  Jeg  vil  ikke  fordømme  verden,  men  for 
at  illustrere  hvad  jeg  mener,  vil  jeg  lade  en  gejstlig  frem- 
sætte sin  mening.  Jeg  citerer  fra  Charles  Edward  Jefferson, 
forfatteren  til  The  Character  of  Jesus.  Idet  han  taler  om 
verdens  uoprigtighed  siger  han: 

Og  dog,  hvor  almindelig  er  ikke  uoprigtighed.  Hvilken 
ynkelig  gammel  humbugsverden  vi  lever  i,  fuld  af  svindel 
og  uærlighed  og  bedrag  af  enhver  slags.  Samfundet  er  for- 
bandet med  et  påtaget  væsen,  forretningsverdenen  er  gen- 
nemhullet af  uærlighed.  Den  politiske  verden  flyder  over 
med' falskhed  og  chikane,  der  er  hykleri  og  simulering  og 
fidusmageri  allevegne.  Nogle  bruger  store  ord,  som  de  ikke 
forstår,  og  nogle  påberåber  sig  kundskab,  som  de  ikke  har, 
og  nogle  paraderer  i  tøj,  de  ikke  kan  betale  for;  mange 
mænds  og  mange  kvinders  liv  er  én  kæmpestor  løgn.  Vi 
siger  ting,  som  vi  ikke  mener,  udtrykker  følelser,  som  vi 
ikke  har,  vi  roser,  når  vi  hemmeligt  fordømmer,  vi  smiler, 
når  der  er  en  rynke  i  hjertets  ansigt,  vi  giver  komplimen- 
ter, når  vi  i  virkeligheden  tænker  forbandelser,  stræber 
hundreder  af  gange  om  ugen  efter  at  få  folk  til  at  tro,  at  vi 
er  noget  andet  end  vi  er.  Det  er  en  strafværdig  ting  at 
skaffe  penge  under  falske  påskud  . . .  Men  hvor  mange 
andre  ting  tror  De  ikke  opnås  ved  humbug  og  falske  fore- 
givender, som  der  ikke  er  anden  straf  for  end  den  Almæg- 
tige Guds  fordømmelse?  Ja,  det  er  en  bedrøvelig,  bedrage- 
risk, demoraliseret  verden,  vi  befinder  os  i;  men  Gud  være 
lovet  er  der  hjerter  her  og  der,  som  vi  altid  kan  stole  på. 
Vi  har  prøvet  dem,  og  vi  ved  de  er  sande. 

Det  blev  skrevet  for  mange  år  siden,  og  vi  ved  alle,  at 
uoprigtigheden  og  uærligheden  blandt  folk  og  regeringer 
er  forøget. 
Sandhed  og  ærlighed  er  evige  love 

Hvorledes  kan  fred  og  altomfattende  broderskab  opnås 
uden  sandhed  og  ærlighed  hos  regeringer  og  hos  enkelt- 

personer?  De  samme  love  om  evig  fremgang  kan  anvendes 
på  alle  vor  Faders  børn.  Et  sådant  altomfattende  krav  gen- 
spejler guddommelig  retfærdighed.  Kun  ved  efterlevelse  af 
evangeliets  principper  kan  fred  og  altomfattende  broder- 
skab opnås  og  menneskesjælen  gå  fremad  gennem  evig- 
heden, og  en  sådan  plan  er  nødvendig  i  denne  forrykte 
verden  i  dag. 

Hvis  medlemmerne  af  Jesu  Kristi  Kirke  af  Sidste  Dages 
Hellige  tror,  ikke  bare  tænker  —  at  tro  må  være  stærkere 
end  at  tænke  —  hvis  »vi  tror,  at  vi  må  være  ærlige,  sand- 
færdige, kyske«,  og  anerkender  det  som  en  del  af  vort  liv, 
så  skulle  vore  handlinger  skinne  således  hos  menneskene. 


at  de,  når  de  ser  vore  gode  gerninger,  vil  blive  ledet  til  at 
herliggøre  vor  Fader  i  Himlen. 

Må  vi  være  ærlige  i  alle  vore  handlinger;  være  sande 
mod  os  selv;  aldrig  være  falske  overfor  vore  ærlige  over- 
bevisninger; være  sande  mod  Kirken;  være  sande  mod  de 
vidnesbyrd  som  vi  har.  Gud  hjælpe  os  til  i  dette  og  i  alle 
andre  værdige  ting  at  bære  vidnesbyrd  om  sandheden. 

Jeg  husker  tydeligt  det  møde  for  præstedømmet  i 
1962,  da  Præsident  McKay  meddelte  os,  at  han  i  de 
sidste  25  år  havde  følt  behovet  for  et  samarbejds- 
program for  Kirken.  Han  fortalte  os  dernæst,  at  det 
sidst  åbenbarede  program  ville  bleve  fremsat  den 
aften.  Det  er  betagende  at  have  set  denne  profetis 


magt  og  opfyldelsen  af  den  i  de  sidste  fire  år. 

Da  samordningsprogrammet  i  så  høj  grad  påvir- 
ker den  danske  mission,  har  jeg  følt,  at  det  ville 
være  klogt  at  oversætte  den  side  for  Det  melkise- 
dekske  Præstedømme,  som  findes  i  Improvement 
Era  og  omhandler  dette  begivenhedsrige  program. 


PRÆSTEDØMMETS  SAMORDNING: 
EN  RAPPORT  OM  FREMGANGEN 


Nu,  hvor  året  1966  er  forbi,  er  den  store  plan  for 
præstedømmets  samordning  godt  i  gang.  I  fire  år  er 
præstedømmet  og  hjælpeorganisationernes  ledere 
blevet  undervist  i  dette  programs  principper  og  me- 
toder, og  der  har  været  stor  fremgang. 

Nøglen  til  hele  denne  aktivitet  er  hjemmelærernes 
arbejde.  Skulle  en  familie  undlade  at  udarbejde  sine 
genealogiske  familieskemaer,  har  hjemmelærerne  in- 
struktioner om  at  stimulere  den  hendøende  interesse. 
Disse  mænd  inspirerer  Kirkens  medlemmer  til  mis- 
sionærarbejde  og  minder  dem  om  deres  forpligtelse 
overfor  velfærdsprogrammet  og  andre  programmer. 

Præstedømmets  medlemmer  er  vokset  med  op- 
gaven, og  man  har  bemærket  en  voksende  forståelse 
for  begrebet  »Jeg  er  min  broder  vogter«.  Der  er  også 
en  voksende  anerkendelse  af  den  logiske  konsekvens 
deraf,  »Jeg  er  villig  til,  at  min  broder  skal  være  min 
vogter«.  Anerkendelse  af  hjemmelærerne  i  hjemmet 
er  nøglen  til  programmets  succes. 


Vi  kan  med  fordel  minde  os  selv  om  Herrens  tje- 
neres ord,  da  programmet  blev  forkyndt  i  1962.  Ved 
præstedømmets  møde  lørdag  aften  ved  den  halv- 
årlige generalkonference  i  oktober  1962  blev  de  al- 
mindelige planer  for  samordningsprogrammet  frem- 
sat. Talere  forklarede  forskellige  faser  af  et  alt- 
omfattende program,  der  skulle  lære  evangeliets 
principper  til  alle  aldersgrupper,  hver  på  sit  niveau, 
og  gøre  hele  præstedømmet  aktivt  i  arbejdet  med  de 
fire  store  programmer  i  præstedømmet  —  hjemme- 
lærerarbejdet,  missionærarbejdet,  genealogi  og  vel- 
færdsarbejde;  og  genaktivere  de  medlemmer,  som 
er  uaktive. 

Rammende  udtalelser  af  talerne  tjener  i  dag  som 
påmindelser  om  vort  ansvar: 

»Ved  fremsættelsen  af  det  nye  samordningspro- 
gram,  som  er  under  ledelse  af  Præsident  McKay, 
brugte  vi  som  vor  tekst  en  udtalelse  fra  den  store 

åbenbaring  om  Kirkens  styrelse,  hvori  Herren  sagde: 

'Se,  således  opbyggede  mine  apostle  i  fordums  tid 
min  kirke  for  mig. 

Lad  derfor  enhver  røgte  sit  eget  embede  og  arbejde 
i  sin  egen  kaldelse.  Hovedet  skal  ikke  sige  til  fød- 
derne, at  det  ikke  behøver  dem;  thi  hvorledes  kan  le- 
gemet stå  uden  fødder? 

Ligeledes  trænger  legemet  til  hvert  lem,  så  alle  kan 
opbygges  og  legemet  bevares  fuldkomment.'  (L.  &  P. 
84:108—110). 

Denne  betydningsfulde  udtalelse  betød  klart,  at  for 
det  første  skulle  hver  organisation  have  sin  specielle 
funktion,  at  den  ikke  måtte  tilrane  sig  en  andens 
område,  hvad  der  ville  være  som  at  øjet  sagde  til 
hånden:  'Jeg  har  ingen  brug  for  dig';  for  det  andet 
at  hver  underafdeling  er  af  lige  stor  betydning  i  ar- 
bejdet for  frelse,  akkurat  ligesom  hver  del  af  det  fy- 
siske legeme  er  vigtig  for  hele  det  menneskelige 
væsen;  og  for  det  tredje  at  alle  medlemmer  af 
Kirken  kan  blive  opbygget  eller  opdraget  sammen; 
og  endelig  at  systemet  kan  holdes  fuldkomment, 
eller  med  andre  ord  at  indenfor  rammerne  af  Her- 
rens organisationsplan  for  Hans  børns  frelse  vil 
Kirken  arbejde  som  et  fuldkomment  organiseret 
menneskeligt  legeme  med  hvert  enkelt  medlem  fun- 
gerende således  som  det  var  hensigten. 

Nøglen  til  hele  samordningsbevægelsen  blev  givet 
os,  da  Det  Første  Præsidentskab  i  en  vigtig  medde- 
lelse for  nogle  år  siden  forkyndte  de  fundamentale 
principper,  som  vi  skulle  bygge  på.  I  denne  medde- 
lelse sagde  Det  Første  Præsidentskab: 

'Hjemmet  er  grundvolden  til  et  retskaffent  liv,  og 
intet  andet  kan  indtage  dets  plads  eller  opfylde  dets 
vigtige  funktioner.  Det  yderste,  hjælpeorganisatio- 
nerne kan  gøre,  er  at  hjælpe  hjemmet  med  dets 
problemer,  give  særlig  hjælp  og  støtte,  hvor  det  er 
nødvendigt;  og  når  hjælpeorganisationerne  hjælper 
hjemmet,  kan  de  tænke  på,  at  folks  hjemmeliv  har 
tre  perioder:  den  første  fra  fødselen  til  tolv  års 
alderen,  eller  barndommen;  derefter  ungdomsperio- 
den fra  tolv  år  til  begyndelsen  af  tyverne;  og  tilsidst 
den  voksne  alder,  fra  begyndelsen  af  tyverne  til 
livets  slutning.'« 

—  Ældste  Harold  B.  Lee. 

»Det  vil  være  ansvaret  hos  de  to  brødre,  som  be- 
søger hjemmene  under  præstedømmets  samord- 
ningsprogram,  at  gøre  sig  fortrolige  med  den  ånde- 
lige tilstand  hos  hvert  enkelt  medlem  af  hver  fami- 
lie, som  de  har  fået  tildelt.  Det  vil  være  deres  ansvar 
at  sørge  for,  at  små  børn  bliver  velsignet;  at  børn 
bliver  døbt,  når  de  er  otte  år  gamle;  at  drenge  er 
værdige  og  kvalificerede  til  at  blive  ordineret  i  præ- 
stedømmet, når  de  er  12  år  gamle  og  at  de  bliver 
ordineret;  at  de  bevæger  sig  op  gennem  præstedøm- 
mets grader  i  den  rette  orden;  at  de,  der  tænker  på 
at  gifte  sig,  på  rette  måde  bliver  belært  om  betydnin- 
gen af  og  helligheden  ved  tempelægteskab  og  dem  af 
Kirkens  standarder,  der  vil  gøre  dem  kvalificeret 
til  det,  således  at  de  vil  blive  viet  i  templet. 

Det  vil  være  de  to  besøgende  brødres  ansvar  at 
kende  de  aktiviteter  i  Kirken,  som  er  til  rådighed 


for  hvert  enkelt  medlem  af  familien  og  opmuntre 
vedkommende  til  at  benytte  sig  af  dem  — -  sådanne 
aktiviteter,  for  eksempel,  som  nadvermøder,  stavs- 
konferencer  og  andre  aktiviteter  i  ward  og  stav;  ak- 
tiviteter for  præstedømmets  kvorums,  hjælpeorgani- 
sationerne, Kirkens  uddannelsessystem,  genealogisk 
arbejde  og  tempelarbejde,  og  så  videre.« 

—  Ældste  Marion  G.  Romney. 

Ved  slutningen  af  det  gribende  møde  opmuntrede 
Præsident  David  O.  McKay  til  at  gå  fuldstændigt  ind 
for  den  nye  plan  med  følgende  opløftende  og  høj- 
tidelige ord: 

»Medens  Ældste  Lee  og  de  andre  medlemmer  af 
De  Tolv  fremsatte  udkastet  til  det  store  samord - 
ningsarbejde,  der  nu  forberedes,  kom  jeg  til  at  tæn- 
ke på  et  skriftsted,  som  jeg  vil  citere,  hvis  jeg  kan, 
og  som  sammenfatter  formålet  med  hele  dette  ar- 
bejde: 

'Og  han  gav  os  nogle  som  apostle,  andre  som  pro- 
feter, andre  som  evangelister,  andre  som  hyrder  og 
lærere 

for  at  gøre  de  hellige  fuldt  beredt  til  deres  tjene- 
stegerning, at  opbygge  Kristi  legeme, 

indtil  vi  alle  når  frem  til  at  være  ét  i  troen  på  og 
erkendelsen  af  Guds  Søn,  til  mands  modenhed  og 
det  mål  af  vækst,  da  vi  kan  rumme  Kristi  fylde  . . .' 
[Efes.  4:11—13). 

Det  er  det,  som  disse  brødre  har  for  øje.  Det  er 
det,  som  I  brødre  i  præstedømmet,  der  er  samlet  i 
denne  uhyre  store  forsamling  i  aften,  har  for  øje,  thi 
I  er  den  Allerhøjestes  tjenere,  og  Han  har  givet  jer 
ansvaret  for  at  fuldkommengøre  de  hellige,  at  ar- 
bejde i  gerningen,  at  opbygge  Guds  hellige,  og  for- 
målet er  at  fuldkommengøre  den  enkelte  . . . 

Gud  velsigne  præstedømmet  i  Jesu  Kristi  Kirke 
over  hele  verden.  De  er  kaldet  til  at  tjene  —  at  tjene 
Kirkens  medlemmer  og  at  tjene  verden  ved  at  for- 
kynde det  evige  evangelium.  Må  Herren  lede  os, 
inspirere  os,  aldrig  lade  os  være  alene  .  . .« 

Nu,  fire  år  senere,  medens  den  store  plan  skrider 
fremad,  kan  vi  i  præstedømmet  spørge  os  selv,  hvad 
vi  har  udført. 

De  af  os,  som  er  hjemmelærere,  kan  spørge:  Hvad 
er  vort  forhold  til  de  familier,  vi  har  fået  tildelt?  De 
af  os,  som  er  præsiderende  i  et  hjem,  kan  spørge: 
Hvorledes  tager  vi  imod  hjemmelærerne?  Vi  skal 
allesammen  udføre  arbejde  for  vore  afdøde  slægt- 
ninge og  kan  spørge:  Hvilken  fremgang  er  der  sket 
med  hensyn  til  opgaven  i  år?  Og  med  hensyn  til 
velfærd  kan  vi  spørge:  Hvor  langt  fremme  er  vi  med 
vor  egen  årsforsyning,  så  vi  ikke  skal  behøve  hjælp 
fra  velfærdsprogrammet,  hvis  der  skulle  opstå  en 
nødssituation?  De  svar  vi  giver  på  disse  spørgsmål 
vil  være  en  målestok  for  vor  fremgang  i  1966. 

Lad  os  alle  gå  i  gang  med  det,  der  er  nødvendigt 
—  udfordringen  —  og  gøre  næste  år  succesrigt  ved 
at  udføre  alt  det  arbejde,  som  Herren  ønsker  af  os. 
(Fra  Improvement  Era,  november  1966) 

Don  L.  Christensen, 
missionspræsident. 

Skriftrullerne  fra   Dt'f   «lo«ie   Hav 


»En  vældig  begivenhed  i  bibelforskningens  historie«  står 
der  på  forsiden  af  John  Allegros  bog,  Vinters  Forlag  A/S, 
Kbh.,  oversat  fra  engelsk  efter  The  Dead  Sea  Scrolls,  3. 
reviderede  udgave.  En  bog,  der  er  værd  at  læse  for  alle,  der 
gerne  vil  vide  lidt  om  de  gamle  trossamfund  før  og  efter 
Kristi  tid,  og  som  nu  har  den  chance  at  dykke  ned  i  for- 
tiden og  sammenligne  Joseph  Smiths  lærdomme  med  origi- 
nale skrifter  fra  en  tidsperiode  omkring,  i  bogen  står  der 
om  fund  fra  3000  år  før  til  lidt  over  100  år  efter  Kristus. 

Jeg  har  læst  bogen,  og  med  det  forbehold  en  enkelt  gen- 
nemlæsning af  en  populær  seriebog  kan  give,  vil  jeg  gøre 
opmærksom  på  de  yderst  interessante  fund  af  skrifter,  ud- 
lægninger af  skrifter,  forordninger  og  lærdomme,  som  er 
kommet  for  dagen,  der  i  et  og  alt  stemmer  overens  med 
Jesu  Kristi  Kirke  af  Sidste  Dages  Helliges  lære.  Et  nøjere 
studium  af  de  engang  færdige  resultater,  når  de  foreligger 
ud  i  fremtiden,  vil  selvfølgelig  give  langt  flere  saglige  op- 
lysninger end  denne  populærbog,  men  selv  denne  lette  ud- 
gave med  dens  overraskende  oplysninger  om  menneske- 
slægtens første  perioder,  fra  Enoch  over  Abraham  til  Kri- 
stus, vil  for  mange  af  vore  søskende  være  et  kærkomment 
supplement  til  det  studiemateriale,  vi  besidder  i  forvejen. 

Lad  os  se  på  nogle  enkelte  stykker.  Vi  har  lært,  at  de 
første  mennesker  kunne  læse  og  skrive.  I  Qumran-skrifter- 
ne  bekræftes  dette,  og  der  tales  om  »De  Himmelske  Lys' 
Bog«  hos  Enoch,  hvori  der  er  befalinger  til  Methusalem, 
som  var  åbenbaret  ham  af  Englen  Uril.  Der  står,  at  Enoch 
taler  om  frafaldet  allerede  den  gang,  fordi  menneskene 
lavede  om  på  højtiderne  og  ikke  fulgte  kalenderinddelin- 
gen af  årets  dage.  Altså  kunne  de  ikke  alene  læse  og 
skrive,  men  de  havde  også  en  almanak.  At  Abraham  havde 
præstedømmet,  får  vi  bekræftet  på  side  137,  hvor  der  slår, 
at  Farao  bad  Abram  om  at  blive  behandlet  med  Guds 
Hænder  for  sin  sygdom,  jeg  citerer:  »Jeg  bad  og  lagde 
mine  hænder  på  hans  hoved,  og  sygdommen  forlod  ham, 
og  han  levede«.  Således  står  der  skrevet  om  Abram  i  det, 
der  kaldes  Diciplinrullen.  Læg  mærke  til  ordet  Abram.  I 
andre  skrifter  forekommer  en  masse  hentydninger  til  de 
sandheder,  der  er  gengivet  kirken  i  dag.  Der  tales  om  gu- 
der i  flertal,  om  Faderen,  alle  ånders  hersker,  i  hvis  nær- 
hed vi  skal  dvæle.  Hvem  er  din  lige  blandt  guderne?  Se,  du 
er  Fyrsten  over  alle  Guder,  osv.  Der  tales  om,  at  Jesus 
brugte  sin  MYNDIGHED  ved  behandling  af  de  syge  og  ved 
alle  de  mirakler,  han  udførte.  Ved  Qumran-klosteret  fandt 
man  cisterner,  som  foruden  vandopsamling  havde  til  for- 
mål, mener  bogens  forfatter,  at  fungere  som  døbefont.  I 
skrifterne  er  der  gjort  rede  for,  hvorledes  dåben  skal  ud- 
føres ved  nedsænkning  af  hele  personen,  og  desuden  cite- 
rer jeg  fra  side  146  øverst,  der  står  —  »ifølge  Moses  og 
profeternes  lære,  også  de  krævede  sand  anger  før  dåben  og 
lovede  ligeledes  en  yderligere  rensning  ved  Gud  . . .«.  Som 
vi  ved  kan  et  spædbarn  ikke  vise  sand  anger,  og  så  er  der 
jo  kun  én  måde  at  døbe  på,  nemlig  den,  der  er  os  blevet 
anvist  af  Gud. 


En  af  de  dejligste  bekræftelser  på  vor  kirkes  sandhed 
kan  man  finde  på  side  158  forneden.  Bogens  forfatter  hen- 
tyder til  den  ejendommelighed,  at  Jesus  åbenbart  havde  et 
præstedømme,  men  da  han  ikke  var  af  Levi  slægt,  men 
kom  af  Juda,  som  ikke  kunne  gøre  præstetjeneste  i  Temp- 
let, så  måtte  det  være  et  præstedømme  af  en  enestående 
slags,  der  overgår  selv  den  gamle  Arons  stamme,  og  så 
måtte  det  være  modelleret  efter  oldtidens  præstekonge, 
Melkisedek.  Det  gjorde  trods  min  urokkelige  tro  på  kirkens 
lærdomme  et  dybt  indtryk  på  mig,  og  jeg  ved  at  det  vil 
gøre  det  samme  på  mange  af  jer.  Det,  at  der  bliver  fundet 
beviselige  gamle  skrifter,  hidtil  ganske  ukendte,  og  tilmed 
over  tusinde  år  ældre  end  det,  vi  hidtil  har  været  i  besid- 
delse af  ,og  at  det  indeholder  netop  det,  som  har  manglet 
og  er  blevet  os  gengivet,  som  siger  til  os,  ja  —  men  det 
har  Joseph  Smith  sagt,  og  således  var  det. 

Men  jeg  vil  ikke  tage  fornøjelsen  fra  jer  til  selv  at  gå 
på  opdagelse  i  Allegros  bog:  Der  står  mange  andre  ting 
deri,  om  kobberruller  med  indgraveringer,  om,  at  han  vil 
genoprette  sit  folks  rige,  om  slægtled  i  al  evighed,  om  at 
den  tidligere  kirke  havde  en  håndbog,  om  budbringere  fra 
Gud,  at  Han  vil  gøre  alle  mysterier  kendt  for  sine  profeter, 
om  legemet  som  åndens  tempel,  Qumran-sektens  råd  på  12 
mænd,  om  deres  lære  om  de  2  ånder  i  universet,  den  gode, 
som  symboliseres  ved  lyset,  og  det  ulydige  onde,  som  er 
mørke. 

Sluttelig  vil  jeg  gerne  pege  på  den  kendsgerning  og  den 
visdom,  der  blev  lagt  for  dagen  vedrørende  den  måde,  Jo- 
seph Smith  fik  Mormons  Bog  på.  Det  er  let  for  enhver  at 
se,  at  hvis  Gud  ikke  i  dette  tilfælde  havde  værnet  om  pla- 
derne fra  Cumorah  og  havde  begrænset  kendskabet  til  dem 
til  én  mand,  og  først  sidenhen  til  nogle  få  pålidelige  vid- 
ner, så  var  det  gået  på  nøjagtig  samme  måde  med  dem  som 
med  skriftrullerne  fra  egnen  ved  Det  døde  Hav:  så  snart 
det  blev  kendt,  at  der  var  gjort  fund  af  betydning,  strøm- 
mede araberne  til  og  gravede  alt  igennem  og  fandt  mange 
skrifter,  som  blev  splittet  ad  og  fordelt  imellem  dem  for 
sidenhen  at  blive  gjort  i  penge  (svimlende  summer);  det 
sinkede  arbejdet  så  meget,  at  der  i  dag,  17  år  efter,  endnu 
kun  foreligger  ganske  få  færdige  oversættelser.  Dertil  kom- 
mer så  de  skader,  der  påførtes  skrifterne  ved  den  overlast 
de  led  ved  at  blive  fordelt  mellem  komplet  uforstående  ara- 
biske familier,  der  nok  ikke  har  behandlet  dem  med  den 
omhu,  der  måtte  stå  i  forhold  til  deres  værdi. 

Man  har  ikke  svært  ved  at  kunne  forudse  hvad  den 
samme  fremgangsmåde  ville  have  betydet  for  tilblivelsen 
af  Mormons  Bog  og  hvad  resultatet  under  sådanne  om- 
stændigheder var  blevet  af  det  arbejde,  Gud  pålagde  Joseph 
Smith  at  udføre  i  sit  korte  liv. 


Knud  Edsberg, 
Kalundborg. 

Vigtig  meddelelse 


til  alle,  der  ønsker  at  rejse  til  templet 
Tempelrejserne  i  år  finder  sted  til  følgende  tider 
Rejse     I:     4. —  7.  juli 
Rejse  II:  28.— 31.  august 
Det  er  absolut  nødvendigt,  at  søskende  senest  15.  april 
1967  har  udfyldt   og  indsendt  vedlagte   »Foreløbig  tilmel- 
ding til  tempelrejserne  1967«  til  søster  Mary  Kaiser 
STJERNEN's  kontor 
Priorvej  12 
København  F. 
Kuverten  mærkes  »Tempelrejse«. 

Da  vi  i  lighed  med  tidligere  år  ønsker  at  være  fuldt  or- 
ganiseret med  hensyn  til  de  søskende,  der  får  det  privile- 
gium at  være  behjælpelige  ved  arbejdet  i  Templet,  er  det  en 
forudsætning,  at  vi  har  diverse  navne  på  brødre,  søstre  og 
børn  senest  ovennævnte  dato.  Listerne  skal  være  udfyldt 
og  indsendt  til  Templet  SENEST  1.  MAJ  1967,  GÆLDEN- 
DE BEGGE  TEMPELREJSER,  og  søskende,  der  virkelig 
nærer  ønske  om  at  få  del  i  den  velsignelse,  det  er  at  ar- 
bejde i  Templet,  kan  altså  ikke  regne  med  at  komme  i 
betragtning,  såfremt  vi  ikke  har  fået  listerne  rettidigt. 

Benny  Linden, 
missionspræsidentskabet. 

I   1966  blev  der  udført  følgende  ordinancer  i  Templet  i 
Schweiz: 


a)   Endowments:  Missioner  Mænd 

Østrigske    374 

Central-tyske    271 

Danske    415 

Finske    131 

Fransk-belgiske    108 

F'ranske 110 

Østlige  franske 182 

Hollandske    115 

Nordtyske 219 

Sydtyske     543 

Svenske   564 

Schweiziske    1132 

Vesttyske  (inclusive  soldater)  ..  1111 

Stave: 

Berlin      191 


Kvinder 

lait 

772 

1146 

630 

901 

617 

1032 

272 

420 

209 

317 

212 

322 

238 

420 

162 

277 

533 

752 

987 

1530 

714 

1278 

1239 

2371 

1468 

2579 

655 


846 


Hamburg    240            426  666 

Holland   187             202  389 

Stuttgart 364             788  1152 

Schweiz   911             987  1898 

Andre 226             233  459 

7394         11344  18738 

b)  Dåb:    8270           9805  18075 

c)  Ordinationer:    7148  7148 

d)  Beseglinger  af  ægtepar: 

levende 210 

stedfortrædende 6166 

e)  Børn  beseglet  til  forældre: 

levende 434 

stedfortrædende 23815 

lait   ordinancer    74586 


Øbo.: 
GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12 — 18  i  kirken,  Priorvej    12,  F. 

Nadververs  for  februar: 

Senior-Søndagsskolen: 

»Far   ikke    vild,    Gud   lader   sig   ikke 
spotte!  Thi  hvad  et  menneske  sår,  det 
skal  han  også  høste.«   (Gal.  6:7). 
Junior-Søndagsskolen: 

»Salige  er  de  rene  af  hjertet,  thi  de 
skal  se  Gud.«    (Matt.  5:8). 
Nadververs  for  marts: 
Senior-Søndagsskolen: 

»Og    gennem    den    Helligånds    kraft 
kan    1    kende    sandheden    i    alle    ting.« 
(Moroni  10:5). 
Junior-Søndagsskolen: 

»Jesus    sagde:    'Jeg    er    vejen,    sand- 
heden og  livet  .  .  .'«   (Johs.  14:6). 
Søndagsskolesang  for  februar: 

»Ej  svar  endnu  på  bønnen.«  (Nr.  124 
i  den  blå  sangbog). 
Søndagsskolesang  for  marts: 

»O  hør,  nu  lyder  frydesang.«   (Nr.  64 
i  den  blå  sangbog). 


LAD  .1  tilt  IKKE  FRISTE 


Efter  overskriften  at  dømme  må  det  være  en  advarsel, 
som  jeg  gerne  vil  bringe  videre,  og  det  er  det  ganske  rig- 
tigt også!  Jeg  kunne  ønske  mig,  at  den  trykte  skrift  her 
var  dobbelt  så  stor,  som  den  er,  at  hvert  enkelt  bogstav 
var  lige  så  stort  som  overskriften  LAD  JER  IKKE 
FRISTE.  — 

Der  er  så  uendelig  mange  ting,  der  til  daglig  kan  friste 
én,  men  jeg  har  i  denne  tid  mødt  nogen,  eller  rettere,  fået 
lov  til  at  kigge  så  dybt  ned  i  en  »sekts«  virkefelt,  så  jeg 
deraf  kan  se,  hvor  farlige  disse  mennesker  er  og  da  sær- 
lig for  »en  svag  sjæl«.  Nu  må  ingen  gå  hen  og  få  den  op- 
fattelse, at  jeg  på  nogen  måde  har  været  svag,  jeg  har  kun 
beskæftiget  mig  med  disse  mennesker,  fordi  det  inter- 
esserede mig,  at  jeg  gang  på  gang  kunne  gøre  dem  tviv- 
lende i  deres  opfattelse,  når  jeg  fremførte  vor  Kirkes 
sandheder,  når  jeg  kunne  give  dem  Mormons  Bog  for  at 
studere  et  bestemt  kapitel  og  derefter  en  uge  senere  stu- 
dere dette  stykke  med  dem,  høre  deres  kommentarer  og 
deres  vankelmodighed.  Det  har  interesseret  mig  at  kunne 
tilbagevise  deres  opfattelse  af  forskellige  skriftsteder  i  så- 
vel Bibelen  som  i  Mormons  Bog,  at  kunne  gøre  dem  op- 
mærksomme på,  at  de  havde  udeladt  forskellige  tegn,  for 
bedre  at  kunne  få  det  til  at  passe  ind  i  den  opfattelse, 
som  de  gjorde  gældende  —  jeg  har  modtaget  nogle  af 
deres  bøger  og  dér  sat  de  rette  tegn,  indskrevet  korrekte 
kommentarer  og  overskrevet  de  passager,  som  de  selv  — 
ganske  vist  i  parentes  —  havde  indflettet,  givet  dem  deres 


bøger  tilbage  med  en  venlig  hilsen  om  at  sørge  for  at 
skrive  korrekt,  og  ikke  som  her  at  skrive  imod  bedre  vi- 
den, en  viden,  som  ikke  måtte  komme  til  udtryk!  Min 
hustru  og  jeg  har  ofte  haft  disse  mennesker  »oppe  i  en 
krog«,  som  man  populært  siger.  Vi  har  gang  på  gang  set, 
hvorledes  de  i  deres  ynkelige  situation  har  måttet  vende 
tilbage  til  det  skriftsted,  som  var  deres  forkyndelses  tekst 
for  denne  dag  —  vende  tilbage  til  dagens  skriftsted,  selv- 
om dette  lå  langt  uden  for  det  emne,  som  vi  diskuterede. 
Det  har  flere  gange  været  endeløse,  ørkesløse  diskussio- 
ner, men  alligevel  har  jeg  følt  mig  styrket  —  følt  en  til- 
fredsstillelse ved  at  kunne  så  tvivl  i  disse  forhærdede 
menneskesjæle.  Det  fik  mig  til  at  studere  mere,  netop  for 
at  være  rustet  til  »næste  omgang«,  det  fik  mig  til  at  glædes 
endnu  mere  over  vort  sandfærdige  Evangelium;  jeg  følte 
mig  virkelig  som  en  soldat  i  Herrens  sandhedshær.  Men 
en  dag  før  jul  nøjedes  jeg  ikke  med  blot  at  modtage  det 
blad,  som  de  kom  med,  bladet  »Vågn  op«  —  Nej,  jeg 
vågnede  op,  og  det  skete  på  følgende  måde: 

Ældsterne  Herson  og  Allan,  som  går  på  mission  i  vort 
distrikt,  havde  nogle  gange  været  hos  os  angående  M.M.- 
programmet;  vi  planlagde  aftener  med  »undersøgere«  og 
nydøbte  medlemmer  —  de  nydøbte  medlemmers  medvir- 
ken for  at  få  disse  med  ind  i  fællesskabet.  En  aften  vi 
havde  et  sådant  møde,  fortalte  en  nydøbt  broder  og  hans 
hustru  om  de  besværligheder,  som  de  havde  været  udsat 
for  fra  denne  sekts  side,  fortalte  om  de  husmoder,  som 

de  havde  med  dem,  og  om  studietimerne  i  deres  »Rigssal«, 
og  i  samtalens  løb  fortalte  denne  broder,  at  disse  to  »vid- 
ner« havde  fortalt  ham,  at  de  havde  en  undersøger  fra 
Mormonkirken,  som  de  studerede  skriften  med  og  som 
var  meget  interesseret  i  »Jehovas  vidner«.  Nu  pegede 
broderen  over  på  mig  og  sagde,  at  han  ikke  rigtig  kunne 
forstå,  at  jeg,  der  havde  denne  stilling  inden  for  Søndags- 
skolen, kunne  være  så  vankelmodig;  han  havde  da  troet, 
at  jeg  stod  mere  fast  i  Kirken,  men  mente,  at  når  jeg 
kunne  studere  deres  forkyndelse,  ja,  så  kunne  der  vel 
ikke  være  noget  forkert  i,  at  han  også  gjorde  det. 

Selvfølgelig  fik  denne  broder  og  søster  en  fornuftig 
forklaring  på  hele  dette  spørgsmål.  Jeg  måtte  fortælle 
dem  om  alt,  hvad  jeg  havde  foretaget  mig  med  disse  »vid- 
ner« —  at  jeg  i  min  naivitet  havde  troet,  at  jeg  kunne 
omvende  nogle  af  disse  forhærdede  mennesker. 

Efter  denne  aften  er  det  mig  meget  magtpåliggende  at 
fortælle  enhver  inden  for  vor  Kirke,  at  de  bør  afholde  sig 
fra  ethvert  samkvem  med  medlemmer  fra  sekten  »Jehovas 
Vidner«  og  lignende  —  thi  de  vil  i  enhver  situation  for- 
søge at  udnytte  dette  bekendtskab,  som  de  får  med  en 
Sidste  Dages  Hellig.  I  bliver  skrevet  ned  i  deres  bøger  til 
brug  ved  deres  rapporter,  og  der  står,  at  de  har  besøgt  en. 
»Mormonfamilie«,  og  når  de  gang  på  gang  aflægger  deres 
rapporter,  så  står  der  ud  for  jer,  at  I  er  »Mormoner«,  og 
en  sådan  betegnelse  vil  fryde  enhver  af  deres  zonetjenere 
og  da  særligt,  hvis  de  mener  at  kunne  have  sporet  lidt 
tvivl  (og  dette,  selvom  der  slet  ingen  tvivl  har  været).  Jeg 
forstår  nu  til  fulde,  hvorfor  disse  mennesker  har  været 
så  interesseret  i  at  tale  med  mig  —  det  har  udelukkende 
været  fordi  de  derved  kunne  så  tvivl  hos  andre  medlem- 
mer og  i  særdeleshed  hos  vore  nye  medlemmer  —  netop 
ved  at  henvise  til  de  besøg,  som  de  havde  hos  mig. 


I  en  tid  som  denne,  hvor  vi  ved,  at  Satan  har  mere 
travlt  end  nogensinde  —  husk  på,  at  han  også  ved  at 
enden  er  nær  —  da  bruger  han  alle  de  kneb  han  kan 
finde  på  —  han  forsøger  på  at  gøre  os  passive  i  vort  ar- 
bejde i  Kirken,  han  prøver  på  at  få  os  til  at  se  fejl  hos 
vore  ledere  og  søskende,  han  forsøger  på  at  drage  os  ind 
i  tvivlsomme  diskussioner,  og  kun  med  dette  ene  for  øje 
at  nedkæmpe  Herrens  værk  —  og  i  særdeleshed  Hans 
Kirke. 

Jeg  beder  til,  at  alle  vi  voksne  igennem  vor  oplysning  i 
Søndagsskolen  må  få  en  sådan  viden,  at  vi  kan  give  vore 
små  søskende  i  Søndagsskolen  den  kraft  og  styrke,  som  er 
nødvendig  for  at  stå  imod  verdens  anslag  —  jeg  beder  til, 
at  du  og  jeg  må  respektere  vort  kald  til  det  allersidste  og 
at  vi  ikke  tror,  at  det  blot  er  et  søndagsarbejde  vi  har,  for 
det  er  ikke  nok.  Åh!  om  vi  dog  kunne  få  øjnene  op  for, 
hvor  meget  det  haster  og  for,  hvor  lidt  vi  i  grunden  gør 
(bliv  nu  ikke  ked  af  det,  for  jeg  ved  godt,  at  netop  du 
slider  meget  i  det!  Men  tror  du  ikke,  at  vi  godt  kunne  give 
den  blot  et  lille  bitte  nøk  mere?  Hvis  vi  kunne  det,  så  blev 
det  jo  samlet  til  meget  —  ikke?). 

Fra  næste  nummer  kommer  der  en  ny  Stjerne  i  en  lidt 
anden  udførelse  —  det  har  været  mig  en  stor  glæde  at 
kunne  skrive  disse  artikler  til  jer,  og  det  er  med  beklagelse, 
at  jeg  måske  ikke  mere  får  denne  lejlighed.  Jeg  har  nok 
nogle  gange  »trykket«  lidt  på  pulsen,  og  det  har  måske 
gjort  ondt,  men  alle  de  breve,  som  jeg  har  modtaget,  både 
herfra  og  fra  Amerika,  er  jeg  meget  glad  for,  da  de  viser, 
at  vi  vil  kunne  møde  Satans  anslag  med  oprejst  pande  — 
vi  er  og  bliver  SIDSTE  DAGES  HELLIGE. 

Kærlig  hilsen  og  tak! 

br.  E.  Nordby  Larsen, 

Søndagsskolens  Hovedbestyrelse. 


månedens   iSkrtftAted 


Hvad  er  formålet  med  dette  program? 

Formålet  med  dette  program  er  at  hjælpe  elever  med  at 
indføre  visse  missionærskriftsteder  i  hukommelsen  med 
henblik  på  deres  missionærgerning  i  kirken  og  til  at  støtte 
deres  egen  tro. 

Formålet  med  de  særlige  21/2-minuts  taler  er  at  belyse 
skriftstedets  betydning  for  kirkens  lære,  som  det  bliver 
præsenteret  for  undersøgere  af  vore  missionærer. 

Hver  tale  skal  holdes  før  den  tilhørende  recitation  af 
skriftstedet,  under  første  halvdel  af  søndagsskolemødet. 
Både  det  givne  skriftsted  og  den  forklarende  tale  skal  kort, 
men  fornuftigt,  øves  og  overhøres  i  klassen  hver  søndag 
og  hjemme  i  ca.  en  måned  forud  for  deres  præsentation 
ved  søndagsskolemødet.  Det  menes,  at  under  disse  om- 
stændigheder er  ingen  af  de  foreslåede  skriftsteder  for 
lange  eller  for  svære.  Medmindre  skriftstedet  bliver  lært 
udenad,  vil  denne  øvelse  forfejle  sit  mål. 

Læreren  anmodes  om  ikke  bare  at  give  dette  til  eleven 
med  besked  om  at  gå  hjem  og  forberede  en  tale.  Det  håbes, 
at  lærer  og  elev  kan  mødes  og  tale  sammen  om  betydnin- 
gen af  dette  skriftsted,  så  at  eleven  må  opnå  en  god  for- 
ståelse hvad  angår  skriftstedet  og  dets  betydning. 

Udkastene  til  talerne  er  kun  lavet  for  at  give  nogle 
ideer,  der  kan  være  til  hjælp  ved  udarbejdelsen  af  en  tale. 
Man  håber,  at  lærer  og  elev  vil  søge  andre  hjælpemidler, 
f.  eks.  »JESUS  KRISTUS«  og  standardværkerne. 

Forståelsen  kan  kun  opnås  på  basis  af  anstrengelser  for 
at  opnå  den. 


MÅNEDENS  SKRIFTSTED 
Skriftsted  til  den  2.  april  1967,  kursus  10. 
SKRIFTSTED,  DER  SKAL  LÆRES  UDENAD. 
REFERENCE:  1.  Kor.  2:9. 

t»Men  den  er,  som  der  står  skrevet,  »hvad  intet  øje  har 
set  og  intet  øre  hørt,  og  hvad  der  ikke  er  opkommet  i  no- 
get menneskes  hjerte,  hvad  Gud  har  beredt  for  dem,  som 
elsker  ham.« 
FORSLAG  TIL  2V2-MINUTS  TALEN 

Denne  udtalelse  antyder,  at  vor  Himmelske  Fader  ikke 
ønsker,  at  vi  skal  prædike  angående  den  menneskelige 
verdens  visdom,  men  ønsker,  at  vi  skal  tale  om  Guds,  vor 
Evige  Faders,  visdom.  Denne  instruktion  gælder  for  os, 
der  lever  her  på  jorden.  Vi  lærer  her  om  den  forståelse, 
evangeliet  giver  alle,  der  tror  og  følger  vor  Mesters  lær- 
domme. 

Herrens  apostle  var  sikre  på,  at  alle,  der  lever  et  vær- 
digt liv,  ville  blive  frelst.  Guds  visdom  kan  kun  gives  os 
som  Guds  Ånd  åbenbarer  den  for  os.  Menneskets  ånd  ken- 
der kun  de  menneskelige  ting,  men  ved  den  Helligånd  får 
mennesket  forståelsen  af  Guds  veje. 

Mere  end  syv  hundrede  år  før  vor  Frelser  blev  født 
brugte  Esajas,  en  Guds  profet,  næsten  det  samme  udtryk, 
som  findes  i  vort  skriftsted  (Esajas  6A:A).  Esajas  påpegede 
den  samme  ting  som  Paulus,  en  apostel,  gør  rede  for,  at 
vor  Himmelske  Fader  altid  er  villig  til  at  hjælpe  dem,  som 
vil  holde  Hans  bud.  Imidlertid  gør  Esajas  det  meget  klart, 
at  folk,  der  vandrer  i  synd,  får  straf,  mens  de,  der  holder 

Guds  bud,  modtager  utallige  velsignelser  af  vor  Himmelske 
Fader. 

MÅNEDENS  SKRIFTSTED 
Skriftsted  til  den  2.  april  1967,  kursus  18. 
SKRIFTSTED,  DER  SKAL  LÆRES  UDENAD. 
REFERENCE:  Matt.  7:21. 

»Ikke   enhver,   der   siger   til  mig:    »Herre,   Herre!«    skal 
komme  ind  i  Himmeriget,  men  den,  der  gør  min  Himmel- 
ske Faders  vilje.« 
FORSLAG  TIL  2V2-MINUTS  TALEN 

»Ikke  enhver,  der  siger  til  mig:  »Herre,  Herre!«  skal 
komme  ind  i  Himmeriget,  men  den,  der  gør  min  Himmel- 
ske Faders  vilje.« 

Dette  betyder,  at  en  person,  der,  for  eksempel,  simpelt- 
hen tror  på  Herrens  autoritet  eller  vedkender  sin  tro  på 
Hans  opofrelse,  ikke  af  den  grund  vil  komme  ind  i  Guds 
rige;  men  den,  der  vil  gøre  alt,  hvad  Gud  har  befalet,  skal 
komme  ind  i  Guds  Rige. 

Frelseren  gik,  efter  at  Han  var  blevet  døbt,  rundt  blandt 
folket  og  fortalte  dem  om  nødvendigheden  af  at  blive  døbt 
og  blive  bekræftet  som  medlem  af  Hans  kirke  og  modtage 
den  Helligånd. 


David,  salmisten,  spørger:  »Herre,  hvo  kan  gæste  dit 
telt,  hvo  kan  bo  på  dit  hellige  bjerg?«  Svaret  var:  »Den, 
som  vandrer  fuldkomment  og  øver  ret,  taler  sandhed  af 
sit  hjerte.«  (Salm.  15:1,2).  Her  kan  vi  se,  at  en  person 
skulle  gøre  mere  end  bare  tro.  Han  skulle  vandre  fuldkom- 
ment, øve  ret  og  tale  sandhed  for  at  kunne  dvæle  i  Her- 
rens telt. 

Vor  største  lykke  kommer  til  os,  når  vi  gør  Herrens 
vilje  og  lærer  at  elske  hinanden.  At  vi  alle  må  elske  hin- 
anden så  højt,  at  vi  vil  kunne  udføre  dette  program,  beder 
jeg  jer  inderligt  om  —  jeg  beder  om,  at  alle  vil  lægge 
mærke  til  dette  belærende  skriftsted  —  tænke  meget  nøje 
over  det  —  læg  mærke  til  ». .  .  men  den,  der  vil  gøre  alt, 
hvad  Gud  har  befalet,  skal  komme  ind  i  Guds  rige«.  Man 
vil  heraf  se,  at  det  er  meget  nødvendigt  at  udføre  hele 
dette  program  —  altså  som  det  er  givet  til  os,  og  ikke  som 
vi  selv  synes,  at  vi  bedst  vil  udføre  det  —  det  kan  ikke 
være  rigtigt,  at  vi  laver  om  på  noget  —  vi  har  ingen  ret 
dertil!!! 

Må  Gud  velsigne  jer  i  dette  arbejde. 

Br.  E.  Nordby  Larsen. 


m  jsi  <„n  m: 


Fredag  den  16.  december  1966  kl.  15  var  der  rejsegilde 
på  vor  nye  kirke  på  Maglegårds  Allé  i  Søborg.  Da  det  ikke 
er  skik  i  Amerika  at  holde  rejsegilde,  havde  man  beklage- 
ligvis ikke  bekendtgjort,  at  begivenheden  skulle  finde  sted, 
og  derfor  var  der  kun  få  søskende  tilstede  foruden  natur- 
ligvis dem,  der  for  tiden  arbejder  på  bygningen. 

Der  blev  først  holdt  tale  af  en  repræsentant  for  det  fir- 
ma, der  har  bygningen  i  entreprise;  derefter  talte  Kirkens 
supervisor  for  byggeriet,  ældste  Martin  Dietz.  Broder  Harry 
Hvistendahl,  rådgivende  ingeniør  for  bygningen,  takkede 
arbejderne  for  den  gode  indsats.  Til  slut  talte  missions- 
præsident  Don  L.  Christensen  og  benyttede  her  lejligheden 
til  at  fremhæve  den  store  arbejdsindsats,  der  er  ydet  af 
danske  søskende  under  opførelsen  af  bygningen;  han  prak- 
tiserede samtidig  M-M-programmet,  idet  samtlige  tilstede- 
værende fik  en  fin  orientering  angående  Kirken  og  dens 
lære. 

Til  slut  udbragte  arbejderne  et  trefoldigt  Hurra  for 
Kirken  og  dens  medlemmer  og  ønskede  os  fremgang  her 
i  Danmark. 

Nu  glæder  vi  os  til  den  begivenhed,  som  Kirken  virkelig 
højtideligholder,  nemlig  indvielsen,  og  vi  skal  sørge  for,  at 
søskende  i  god  tid  bliver  informeret,  således  at  vi  alle  kan 
møde  op! 

Benny  Linden 

1.  rådgiver  i 

missionspræsidentskabet. 


KjUK 

Corelli  og  med  broder  Niels  Henriksen  som  organist  sang  en 
række  sange  og  desuden  medvirkede  missionærkoret  »Songs 
of  the  West«,  som  endnu  engang  glædede  os  med  deres  smuk- 
ke sang.  Fru  Bergliot  Salin  sang  »Alleluia«  af  Mozart  med  herr 
Chr.  Petersen  ved  klaveret  og  med  obligat  violin  ved  broder 
Corelli,  som  senere  også  spillede  en  violinsolo  »Londonderry 
Air«  i  Fritz  Kreislers  arrangement.  Missionær  Kenneth  John- 
son sang  »The  Holy  City«  med  missionær  Harold  A.  Larsen 
ved  klaveret,  og  missionær  Th.  Skabelund  spillede  »Romance« 
af  Sibelius. 

Tilstede  ved  koncerten  var  ialt  488. 

Søndag  morgen  den  15.  juni  begyndte  møderne  kl.  8,30  med 
et  præstedømsmøde,  som  blev  ledet  af  præsident  Edward  H. 
Sorensen.  Præsident  McKay  talte  med  præsident  Sorensen  som 
tolk  om  forskellen  mellem  guddommelig  myndighed  og  gud- 
dommelig myndighed  ved  direkte  åbenbaring.  Der  var  155 
tilstede. 

Søndag  formiddag  var  salen  igen  stuvende  fuld.  Børnene 
udførte  med  frimodighed  og  dygtighed  et  program.  Nogle  af 
børnene  sang  solo,  andre  talte,  og  børnekoret  sang. 

Om  aftenen  samledes  vi  atter,  og  salen  var  om  muligt  end- 
nu mere  fyldt  end  om  formiddagen.  Ialt  var  der  550  tilstede. 
Præsident  McKay  var  igen  hovedtaleren,  og  hans  tale  gjorde  et 
uforglemmeligt  indtryk  på  alle.  Efter  bøn  ved  præsident  Ejnar 
Nielsen  sang  hele  forsamlingen  »Gud  vær  med  dig,  til  vi  ses 
igen«,  og  spontant  rejste  alle  sig  op  for  at  bringe  vor  præsident 
dette  sidste  farvel  før  hans  afrejse.  Denne  sang  går  os  altid  til 
hjertet,  men  aldrig  har  den  været  sunget  med  en  sådan  oprig- 
tighed og  inderlighed,  som  da  vi  sang  den  som  en  tak  for  det 
store  privilegium,  vi  havde  haft,  at  se  og  høre  Kirkens  profet, 
seer  og  åbenbarer. 

Under  deres  ophold  i  København  fik  præsident  McKay  og 
hans  familie  lejlighed  til  at  se  nogle  af  Københavns  seværdig- 
heder, hvoraf  især  Gef ion-springvandet  vakte  beundring.  Lør- 
dag aften  efter  koncerten  var  præsident-familien  sammen  med 
præsident  og  søster  Sorensen  i  Tivoli  og  beundre  de  smukke 
lys-  og  blomsterarrangementer.   Og   mandag  formiddag   var 

præsidenten  og  hans  selskab  en  tur  ad  Strandvejen  til  Hel- 
singør med  besøg  på  Kronborg,  og  derefter  ad  hovedvej  nr.  3 
gennem  det  smilende  Nordsjælland  tilbage  til  København. 
Præsident  McKay  udtalte  sin  store  begejstring  for  den  dejlige 
tur  gennem  det  skønne  Danmark. 

Mandag  eftermiddag  kl.  14,50  samledes  alle  missionærerne 
og  en  stor  skare  søskende  atter  i  lufthavnen  for  at  tage  afsked 
med  præsident  McKay  og  hans  familie.  To  af  Kirkens  medlem- 
mer overrakte  præsidenten  en  buket,  bestående  af  røde  roser, 
en  rødtjørnegren  og  en  hvid  lilje,  et  symbol  på,  at  præsiden- 
tens tale  søndag  aften  havde  gjort  et  dybt  indtryk  på  tilhø- 
rerne. 

For  alle  os,  der  overværede  præsident  David  O.  McKays  be- 
søg i  København,  var  det  den  største  oplevelse  i  vort  liv,  og  vi 
vil  aldrig  glemme  det.« 


Præsidentskifte 

Tiden  var  atter  inde  til  et  missionspræsidentskifte.  Præsi- 
dent Edward  H.  Sorensen  havde  præsideret  over  Missionen  i 
tre  år,  og  hans  efterfølger  var  blevet  udpeget  af  Det  første 
Præsidentskab.  Det  var  ældste  Junius  M.  Sorensen  fra  Salt 
Lake  City.  Præsident  Sorensen  var  født  den  3.  oktober  1885 
i  Idaho  og  havde  udført  en  mission  i  Norge  som  ung  mand. 
Han  ledsagedes  af  sin  hustru,  Mary  Gigi  Sorensen  og  sønnen 
David.  Familien  Sorensen  ankom  til  Danmark  den  6.  august 
1952. 


Trosartiklerne  på  dansk 

Kirkens  litteratur  på  dansk  blev  beriget  med  James  E.  Tal- 
mages klassiske  værk  »Trosartiklerne«,  som  nu  for  første  gang 
forelå  oversat  til  dansk.  Bogen  giver  en  meget  klar  og  tydelig 
fremstilling  af  Kirkens  trosartikler  og  lære  i  det  hele  taget. 
Bogen  har  givet  sine  læsere  mange  timer  af  glæde,  fordi  de 

deri  har  fået  en  logisk  og  tydelig  fremstilling  af  Jesu  Kristi 
evangelium,  som  har  hjulpet  dem  i  deres  daglige  liv  og  i  de- 
res forståelse  af  evangeliets  grundsætninger.  Bogen  er  som 
sagt  blevet  en  klassiker  blandt  kirkens  litteratur  og  læses  sta- 
dig med  lige  stort  udbytte. 


To  nye  kirkebygninger 

Den  danske  Mission  har  lige  siden  sin  organisation  tilbage 
i  1850  lidt  under  mangelen  på  passende  kirkebygninger.  I  de 
fleste  grene  havde  Kirken  til  huse  i  lejede  lokaler,  som  i  mange 
tilfælde  ikke  var  særlig  bekvemmelige  eller  passende,  men  i 
slutningen  af  året  1953  blev  to  nye,  dejlige  kirker  indviet  i  hen- 
holdsvis Randers  og  Odense,  som  begge  havde  været  stedbørn, 
hvad  kirkebygninger  angik.  Lad  os  igen  ty  til  »Stjernen«,  hvor 
disse  begivenheder  omtales: 

»Lørdag  aften  den  5.  december  1953  indviede  Randers  Gren, 
som  altid  har  været  stedbarn,  hvad  mødelokaler  angår  og  har 
måttet  nøjes  med  meget  dårlige  lokaler,  fordi  det  har  været 
umuligt  at  skaffe  andre,  endelig  sin  egen  kirkebygning.  Det 
var  en  vidunderlig  dag  for  grenens  medlemmer,  og  indvielsen 
blev  en  betagende  begivenhed,  der  havde  samlet  ca.  310  sø- 
skende og  venner,  således  at  salen  var'stuvende  fuld.  Præsi- 
dent Junius  M.  Sorensen  holdt  indvielsestalen  og  opsendte  og- 
så selve  indvielsesbønnen.  Sangkoret  fra  Aarhus  og  en  missio- 
nær og  en  søster  sang  til  glæde  for  alle  tilstedeværende.« 

Et  par  måneder  tidligere  fandt  indvielsen  af  Odense  Grens 
kirkebygning  sted.  H.  C.  Andersens  fødeby  havde  som  sagt  og- 
så lidt  af  mangel  på  et  passende  lokale  gennem  de  mange  år. 

»Indvielsen  af  Odense  Grens  nye  kirkebygning,  den  med  så 
stor  længsel  imødesete  begivenhed,  fandt  sted  lørdag  den  17. 
oktober  kl.  19,30  i  forbindelse  med  distriktskonferencen.  Det 
var  nøjagtigt  et  år  efter,  at  det  første  spadestik  til  bygningen 
blev  taget,  og  vi,  der  så  bygningen  for  første  gang,  var  over- 
vældede og  begejstrede  over  den  dejlige  bygning,  som  Odense 
Gren  nu  har  fået.  Alt  er  smukt,  lyst  og  rummeligt,  og  desuden 
findes  der  alle  de  praktiske  og  hensigtsmæssige  ting,  der  kan 

lette  arbejdet,  såvel  i  det  daglige  som  ved  højtidelige  eller 
festlige  stunder,  når  mange  mennesker  skal  samles  i  bygnin- 
gen. 

Indvielsen  formede  sig  på  den  smukkeste  og  højtideligste 
måde.  Den  store  sal  var  smykket  med  skønne  blomsterdekora- 
tioner, sendt  som  lykønskning  af  venner  og  forretningsforbin- 
delser, og  søskende  og  venner  samledes  i  salen  og  tog  plads 
på  stolene,  der  er  gode  og  behagelige  at  sidde  på.  Et  afveks- 
lende og  dejligt  musikalsk  program  blev  præsenteret  af  koret 
og  søskende  og  missionærer.  Missionspræsident  Junius  M.  So- 
rensen  foretog  selve  indvielsen  af  kirken.  Det  var  en  stor  og 
herlig  dag  for  Odense  Gren  og  for  de  148  personer,  der  var  til- 
stede.« 

I  februar-nummeret  af  »Stjernen«  for  1954  påbegyndtes  of- 
fentliggørelsen af  ældste  John  A.  Widtsoes  skønne  og  gribende 
bog  »I  Evangeliets  Net«,  hvori  han  fortæller  om  sin  mors  om- 
vendelse i  Trondheim  og  hendes  to  sønners  rejse  til  Zion.  Da 
bogen  havde  sin  oprindelse  i  Skandinavien  var  det  ganske  na- 
turligt, at  den  især  havde  de  skandinaviske  søskendes  inter- 
esse og  var  samtidig  et  smukt  vidnesbyrd  om  det  gengivne 
Jesu  Kristi  evangelium. 

I  begyndelsen  af  året  1954  fik  Danmark  igen  apostelbesøg, 
denne  gang  af  ældste  Henry  D.  Moyle,  som  var  ledsaget  af  sin 
hustru,  søster  Alberta  W.  Moyle.  De  var  på  officielt  besøg  i  de 
europæiske  missioner.  Apostlen  og  hans  hustru  kom  til  Køben- 
havn den  12.  februar  1954,  og  samme  aften  holdtes  et  stort 
offentligt  møde  i  kirken  på  Priorvej  i  København,  hvor  broder 
Moyle  var  hovedtaleren.  Næste  dag,  lørdag,  var  det  besøgende 
par  i  Randers,  hvor  en  usædvanlig  stor  forsamling  på  300  men- 
nesker var  tilstede  for  at  høre  en  af  Herrens  apostle.  Onsdag 
den  17.  februar  kom  turen  til  Aarhus,  hvor  medlemmerne  også 
modtog  de  besøgende  med  åbne  arme.  Et  apostelbesøg  viste 
sig  igen  at  være  en  inspiration  og  en  åndelig  opløftelse  for  de 
hellige  i  Danmark;  de  ser  stadig  hen  til  et  besøg  af  en  Herrens 
apostel  som  en  af  de  store  begivenheder  i  deres  liv. 

Årets  begyndelse  bragte  også  gode  nyheder  til  den  lille 
Amager  Gren,  hvor  der  den  21.  januar  var  blevet  købt  en  byg- 
gegrund, hvor  Kirken  ville  opføre  et  nyt  og  tidssvarende  møde- 

hus  for  søskende  på  Amager.  Atter  var  en  drøm  ved  at  gå  i  op- 
fyldelse. Søskende  glædede  sig  allerede  til  den  dag,  da  de 
kunne  sætte  foden  indenfor  eget  hus  og  ikke  være  afhængige 
af  mere  eller  mindre  dårlige  lokaler. 

For  første  gang  i  Kirkens  historie  fik  Den  danske  Mission 
besøg  af  præsidentinden  for  Den  kvindelige  Hjælpeforenings 
general-hovedbestyrelse.  Søster  Belle  S.  Spafford  kom  på  of- 
ficielt besøg  tilligemed  søster  Marba  C.  Josephson  fra  Unge 
Kvinders  Forening.  I  ugen  fra  26.  juni  til  4.  juli  var  der  arran- 
geret møder  rundt  omkring  i  Missionen  med  de  to  søstre  som 
hovedtalere. 

Den  danske  Missions  litteratur  vokser;  ved  slutningen  af  året 
1954  blev  den  beriget  med  »Profeten  Joseph  Smiths  Lærdom- 
me«, som  består  af  uddrag  af  hans  prædikener  og  skrifter.  Det 
var  den  første  danske  udgave  af  denne  bog. 


Et  jubilæum  i  den  danske  mission 

Søster  Mary  Kaiser,  som  i  15  år  havde  været  ansat  på  mis- 
sionskontoret,  først  som  missionssekretær  og  siden  som  redak- 
tør af  »Stjernen«,  blev  i  bladet  for  december  1954  mindet  med 
disse  ord  af  missionspræsidentskabet: 

»Vi  har  længe  søgt  en  anledning  til  at  bringe  søster  Mary 
Kaiser  en  hjertelig  tak,  og  nu  benytter  vi  den  anledning,  at 
det  den  1.  december  er  15  år  siden  hun  først  blev  ansat  på  Kir- 
kens kontor.  Beskeden,  som  søster  Kaiser  er,  synes  hun  sikkert 
slet  ikke  om  at  blive  gjort  til  genstand  for  hyldest,  men  alle, 
som  færdes  på  missionskontoret,  ved,  hvor  betydelig  en  hjælp 
hun  er  i  arbejdet,  og  hvor  mange  ting  hun  ved  besked  med 
og  tager  vare  på. 

Hun  er  redaktør  af  »Skandinaviens  Stjerne«,  sekretær  i  Kvin- 
delig Hjælpeforening,  sekretær  i  Genealogisk  Forenings  hoved- 
bestyrelse, hun  er  missionspræsidentens  højre  hånd  og  er  til 
stor  hjælp  for  de  skiftende  missionssekretærer,  idet  hun  så  at 
sige  ved  besked  med  alt.  -  Desuden  oversætter  søster  Kaiser 
også  lektier  og  artikler  til  »Stjernen«,  og  det  er  morsomt  at  se, 

hvor  hun  behersker  begge  sprog.  Øjnene  læser  engelsk,  men 
fingrene  klaprer  dansk. 

Mange  kommer  for  at  spørge  søster  Kaiser,  så  om  et  og  så 
om  andet,  så  hun  bliver  ofte  forstyrret  og  afbrudt  i  sit  arbejde, 
men  trods  det  er  hun  altid  rede  til  at  hjælpe,  og  man  føler  al- 
drig, at  man  kommer  til  ulejlighed. 

Vi  synes  derfor,  at  det  er  på  sin  plads,  at  Mary  Kaiser,  som 
har  haft  så  mange  billeder  af  andre  i  »Stjernen«,  også  får  sit 
eget  billede  i,  og  vi  vil  gerne  her  rette  en  hjertelig  tak  til  søster 
Kaiser  for  det  gode  arbejde  gennem  årene.  Det  har  altid  væ- 
ret os  en  glæde  at  samarbejde  med  søster  Kaiser.« 

En  velfortjent  hyldest  til  en  uvurderlig  medhjælper  i  Den 
danske  Mission. 


Fire  siore  begivenheder 

Året  1955  vil  altid  gå  ned  i  historien  som  et  af  de  store  år 
i  Den  danske  Mission.  Fire  store  begivenheder  fandt  sted,  som 
satte  deres  præg  på  arbejdet  i  Danmark.  Den  første  var  det  of- 
ficielle besøg  af  ældste  Spencer  W.  Kimball  af  De  Tolv  Apost- 
les Råd,  dernæst  kom  Tabernakelkorets  besøg  og  for  det  tredie 
medlemmernes  rejse  til  indvielsen  af  det  første  tempel  i  Eu- 
ropa og  endelig  indvielsen  af  Amager  Grens  nye  kirkebygning. 
Ældste  Kimball  kom  til  Danmark  den  11.  juni  1955  ledsaget  af 
sin  hustru,  søster  Camilla  E.  Kimball,  og  i  den  næste  halve 
snes  dage  besøgte  de  mange  af  grenene,  hvor  der  blev  holdt 
store  møder.  Ældste  Kimball  vandt  de  helliges  hjerter  ved  sin 
noble  optræden  og  milde  og  vennesæle  væsen,  altid  parat  med 
en  hjælpende  hånd. 

Så  oprandt  den  store  dag,  lørdag  den  3.  september,  da  Ta- 
bernakelkoret gav  sin  første  og  eneste  koncert  i  Odd  Fellow 
Palæets  store  sal.  Vi  henviser  til  referatet  i  »Stjernen«: 

»Så  oprandt  den  store  dag,  som  vi  havde  længtes  efter,  siden 
de  første  meddelelser  for  næsten  et  år  siden  kom  til  Missionen, 
at  Tabernakelkoret  ville  komme  til  Europa  og  også  besøge 
Danmark.  Vi  vidste  på  forhånd,  at  det  ville  blive  en  stor  op- 
levelse, og  vi  havde  derfor  spændt  forventningerne  højt,  så 

højt,  at  der  skulle  meget  til  at  indfri  dem.  Og  hvilken  oplevel- 
se blev  det  så  ikke!  Allerede  da  koret  stemte  i  med  »Kong 
Kristian«  og  alle  i  salen  rejste  sig,  forstod  vi,  at  dette  ville 
blive  en  aften,  vi  aldrig  ville  glemme,  og  efterhånden  som  af- 
tenen skred  frem,  var  vi  alle  så  betagne  og  henrevne,  at  det  er 
svært  at  beskrive  den  vidunderlige  oplevelse  med  nøgterne 
ord.  Men  lad  os  alligevel  prøve  at  give  et  billede  af  aftenen  og 
de  hektiske  dage,  der  gik  forud. 

Som  vi  alle  ved,  blev  korets  tourné  planlagt  i  november  må- 
ned i  fjor,  og  det  har  været  et  kæmpearbejde  at  arrangere  alle 
enkeltheder  i  forbindelse  med  tourneen.  Foruden  korets  379 
medlemmer  omfattede  turen  et  par  hundrede  medarbejdere 
og  pårørende,  så  det  var  et  selskab  på  over  600  personer,  der 
skulle  sørges  for.  I  København  blev  det  besluttet  at  afholde 
koncerten  i  Odd  Fellow  Palæet,  skønt  det  på  forhånd  var  klart, 
at  denne  sal  ville  blive  for  lille  til  alle  de  mange  der  ønskede 
at  høre  koret,  og  det  var  derfor  desværre  nødvendigt  at  be- 
grænse adgangen  til  at  købe  billetter,  således  at  f.  eks.  de  ame- 
rikanske missionærer  måtte  renoncere  på  den  store  oplevelse, 
fordi  de  har  adgang  til  at  høre  koret  i  deres  hjemland.  Des- 
værre har  København  jo  ikke  endnu  den  store  koncertsal,  som 
ville  være  det  rette  sted  at  afholde  en  koncert  af  dette  format, 
og  de  andre  store  sale,  der  findes  i  København,  har  ikke  den 
akustik,  der  er  nødvendig  for  at  koret  skulle  komme  til  sin  ret. 
Men  trods  alt  var  Odd  Fellow  Palæet  den  rette  ramme  om 
koret,  hver  tone  gik  til  den  fjerneste  krog,  og  de  kraftige  toner 
var  så  fint  afstemt  efter  salens  størrelse,  at  man  ikke  følte,  at 
salen  var  for  lille. 

Et  par  uger  før  koncerten  var  alle  billetter  revet  væk,  og 
missionskontoret  og  billetsalgsstederne  blev  lige  til  den  sidste 
time  bestormet  af  folk,  der  ønskede  billetter,  men  desværre 
var  det  ikke  muligt  at  imødekomme  dem.  Indkvartering  og 
andre  arrangementer  for  koret  var  lagt  i  hænderne  på  Ameri- 
can Express  Company,  og  annoncer  og  reklame  hos  Wahl  As- 
mussens reklamebureau,  der  havde  gjort  et  glimrende  arbejde 
med  annoncer,  opsætning  af  smukke  plakater,  udsendelse  af 
artikler  og  billeder  til  alle  dagblade  i  Danmark  o.  s.  v.  Wilhelm 
Hansens  Musikforlag  forestod  billetsalget,  efter  at  venner  og 

medlemmer  af  Kirken  havde  haft  lejlighed  til  at  reservere  bil- 
letter. Alle  trådene  samledes  på  Missionskontoret,  som  i  de 
sidste  uger  næsten  stod  på  gloende  pæle  for  at  få  alt  til  at 
»klappe«. 

Så  oprandt  den  længe  ventede  dag.  Koncerten  afholdtes  lør- 
dag den  3.  september,  og  aftenen  før  ankom  koret  med  særtog 
fra  Holland.  Selv  om  det  blev  langt  over  midnat,  før  toget 
kom,  var  en  skare  søskende  og  missionærer  på  banegården 
for  at  byde  koret  velkommen.  Det  var  en  gribende  stund,  da 
vi  stemte  i  med  »Kom  hellige«,  og  koret  blev  stående  stille, 
rørt  over  denne  velkomst,  som  var  den  første,  de  havde  oplevet 
på  deres  lange  rejse.  Det  blev  sent,  før  korets  medlemmer  var 
blevet  fordelt  i  de  tyve  busser,  der  stod  parat  til  at  føre  dem 
til  deres  hoteller.  På  grund  af  hotelmangelen  i  København 
måtte  mange  indlogeres  så  langt  borte  som  i  Hillerød,  Ros- 
kilde og  Køge.  Lørdag  formiddag  var  der  arrangeret  rund- 
ture i  København  og  Nordsjælland,  og  om  eftermiddagen  hold- 
tes en  afsluttende  prøve  i  Odd  Fellow  Palæet. 

Fra  hele  Danmark,  og  også  fra  Sverige  og  Norge,  som  ko- 
ret desværre  ikke  kunne  besøge  på  deres  tur,  var,  søskende  og 
venner  strømmet  til  København  for  at  opleve  den  sjældne  dag. 

Det  var  et  betagende  syn,  da  koret  sad  samlet  på  deres  plad- 
ser på  den  store  tribune,  der  i  dagens  anledning  var  blevet  ud- 
videt. Alene  den  præcise  måde,  uden  forvirring  eller  uro,  som 
korets  medlemmer  indtog  deres  pladser  på,  vakte  spontant  bi- 
fald og  var  et  godt  eksempel  til  efterfølgelse. 

Og  så  slog  dirigenten,  J.  Spencer  Cornwall,  an  til  den  første 
sang.  Og  hvad  hørte  vi  så?  Det  var  vor  egen  »Kong  Kristian«, 
og  stående  og  med  tårer  i  øjnene  lyttede  vi  til  de  vidunderlige 
stemmer,  der  sang  vor  gamle  kongesang.  Umiddelbart  efter 
fulgte  »The  Star  Spangled  Banner«  og  derefter  numrene  i  det 
trykte  program.  Selve  dette  program  er  et  kapitel  for  sig.  Det 
var  et  stort  12  sidet  værk,  trykt  i  4  farver,  indeholdende  et  utal 
af  billeder  og  forskellige  orienterende  artikler,  såvel  om  koret 
som  om  Kirken.  Det  var  trykt  i  Salt  Lake  City,  men  på  dansk, 
og  det  var  af  en  så  fremragende  kvalitet,  at  det  i  de  danske 
dagblade  blev  betegnet  som  »forbilledligt  program«  og  blev 

rost  i  høje  toner.  Og  så  kostede  det  ikke  engang  noget,  idet 
hver  af  tilhørerne  modtog  et  gratis  eksemplar. 

For  hver  sang  på  programmet  blev  vi  mere  og  mere  beta- 
get, vi  syntes,  at  nu  kunne  sangens  kunst  ikke  nå  højere,  og 
dog  overgik  koret  sig  selv  gang  på  gang  med  deres  vidunder- 
lige sang.  Og  da  de  sluttede  med  som  ekstranumre  at  synge 
Niels  W.  Gades  »I  østen  stiger  solen  op«  (på  dansk!),  »Olav 
Trygvason«  og  til  sidst  »Der  er  et  yndigt  land«,  ja,  da  følte  vi 
det,  som  havde  vi  været  i  himlen  og  havde  lyttet  til  englenes 
sang.  Vi  kunne  næsten  ikke  fatte,  at  det  var  menneskelige 
stemmer,  der  kunne  nå  en  så  fuldendt  sammensang.  Vi  vil  ikke 
forsøge  at  give  et  objektivt  billede  af  aftenen,  men  vil  lade  de 
københavnske  blade  fortælle,  hvad  de  skrev  dagen  efter  kon- 
certen: 

Dagens  Nyheder: 

Smuk  korpræstation 

Det  var  ikke  nogen  helt  almindelig  koncert,  The  Salt  Lake 
Mormon  Tabernacle  Choir  gav  i  går  aftes  i  Palæets  store  sal. 
Der  var  en  gød  del  af  både  budskab  og  andagt  i  luften,  og 
meget  var  mere  eller  mindre  direkte  henvendt  til  den  danske 
mormon-menighed,  der  naturligvis  var  mødt  talrigt  op  til  kon- 
certen. Det  375  stemmer  stærke  kor,  der  sang  hele  program- 
met udenad,  lagde  en  inderlighed  og  hengivelse  i  hvert  ord  og 
hver  tone,  som  stærkt  ledte  tanken  hen  på  en  menighed  og 
dens  forkyndelse. 

Så  langt  fra  at  skade  den  koncertmæssige  side  af  sagen  for- 
stærkede dette  forhold  netop  præstationernes  rent  musikalske 
intensitet,  således  at  den  helt  fremragende  koncertoplevelse 
virkelig  formidledes  ud  til  den  fyldte  sals  yderste  kroge.  Ko- 
rets tekniske  standard  ligger  på  et  plan,  som  vi  slet  ikke  ken- 
der herhjemme.  Den  fuldkomne  beherskelse  af  klangen  i  for- 
bindelse med  en  overvældende  nuancerigdom  og  en  sjældent 
levende  og  organisk  rytmefornemmelse  sætter  dette  kor  under 
J.  Spencer  Cornwalls  ledelse  i  stand  til  at  udføre  selv  yderst 
krævende  korsatser  som  f.  eks.  Håndels  »And  to  Us  a  Son  Is 
Given«  med  en  virtuositet,  der  udelukker  enhver  mislyd  eller 
uklarhed  og  blot  lader  alt  fremtræde  med  den  mest  befriende 

lethed  og  selvfølgelighed  i  foredraget.  Man  synes  at  ane  en 
gammel  engelsk  kortradition  bag  alt  dette.  De  meget  ameri- 
kanske arrangementer,  hvori  nogle  af  numrene  fremtrådte,  lig- 
ger jo  ikke  just  for  vor  smag.  Men  når  de  bliver  gjort  med  en 
sådan  alvor  og  kunstnerisk  overbevisning  som  her,  må  man 
næsten  overgive  sig. 

Den  unge  sangerinde  Ewan  Harbrecht,  der  havde  en  solo- 
afdeling og  medvirkede  i  et  arrangement  af  Schuberts  »All- 
macht«,  er  også  i  særklasse.  Hendes  lyse  og  overordentlig  be- 
vægelige koloratursopran  lader  formode,  at  hun  har  en  betyde- 
lig karriere  foran  sig. 

I  dag  kl.  16  giver  herrekoret  en  ekstra  koncert  i  Tivoli.  Den 
vil  nok  også  trække  fulde  huse,  for  ih,  hvor  kan  de  synge,  de 
mormoner! 

Berlingske  Tidende: 

Stort  kor 

Hele  verdens  befolkning  kan  stå  på  Bornholm,  når  blot  den 
klumper  sig  lidt  sammen.  I  aftes  stod  hele  Salt  Lake  Citys 
Mormonkor  på  tribunen  i  Odd-Fellow  Palæets  store  sal,  og 
der  viste  sig  at  være  om  ikke  rigeligt,  så  dog  tilstrækkeligt  med 
plads  til  hver  enkelt  sanger,  endda  der  i  alt  var  375  af  dem. 
Kor  plejer  ikke  at  blive  bedre,  jo  større  de  bliver,  snarere 
tværtimod.  Så  meget  des  mere  måtte  Salt  Lake  Mormon  Ta- 
bernacle  Choir  imponere,  for  trods  størrelsen  var  det  et  en- 
semble af  fremragende  kvalitet.  Hver  enkelt  stemmegruppe 
såvel  som  det  samlede  kor  var  af  forbløffende  homogenitet  og 
ejede  en  fylde  i  klangen,  der  var  lige  varmende  i  soloindsat- 
ser og  i  de  store  tuttipartier.  Selv  koleraturerne  i  et  Håndels 
»Messias«  kor  stod  med  forbilledlig  klarhed.  Dirigenten,  J. 
Spencer  Cornwall,  må  være  i  besiddelse  af  en  dygtighed,  der 
er  beundring  værdig. 

Kunne  man  således  intet  have  at  sige  udøverne  på,  heller 
ikke  solisten,  den  høreværdige  sopran  Ewan  Harbrecht,  måtte 
glæden  ved  det  af  udøverne  valgte  program  være  mere  beher- 
sket. Det  er  en  selvfølge,  at  koret  især  ønskede  at  synge  kom- 
positioner, der  har  nær  tilknytning  til  mormonbevægelsen. 
Hertil  er  intet  at  sige,  selv  om  det  musikalske  indhold  gen- 
nemgående var  ret  magert.  Knap  så  indlysende  forekom  det, 

at  det  skulle  være  anbefalelsesværdigt,  endsige  nødvendigt, 
at  præsentere  en  intim  solosang  som  Bachs  »Kom  siisser  Tod« 
i  korudgave.  Og  selv  om  arrangementer  nok  er  uundgåelige, 
når  det  drejer  sig  om  et  kor  af  Tabernacle-ensemblets  størrel- 
se, skulle  det  dog  være  muligt  at  undgå  de  smagløsheder,  som 
tordnede  ud  fra  det  sagesløse  Hornung  &  Møller  flygel  i  bl.  a. 
»Al  ære,  pris  og  hæder«  og  i  et  Gloria  af  Thomas  Cousons. 

Salen  var  fyldt  også  uden  for  tribunen.  Begejstringen  var  af 
næsten  lige  så  usædvanlige  dimensioner  som  koret  selv.« 

Koncerten  var  under  protektion  af  Hans  Excellence,  den 
amerikanske  ambassadør,  Robert  Coe,  der  også  overværede 
den.  Desuden  overværedes  den  af  den  amerikanske  landbrugs- 
minister, apostel  Ezra  Taft  Benson,  samt  af  en  række  førende 
mænd  fra  det  danske  landbrugsministerium  med  Hans  Pin- 
strup  i  spidsen. 

Koret  blev  dirigeret  af  J.  Spencer  Cornwall;  som  akkompag- 
natører medvirkede  Alexander  Schreiner  og  Frank  W.  Asper, 
og  som  konferencier  apostel  Richard  L.  Evans  med  ældste 
Bent  Jensen,  København,  som  tolk. 

Søndag  eftermiddag  medvirkede  koret  ved  et  stort  offent- 
ligt møde,  der  afholdtes  i  Odd  Fellow  Palæet,  og  for  at  give 
de  mennesker,  der  ikke  havde  kunnet  få  billetter  til  koncerten 
lejlighed  til  at  høre  dem,  sang  de  her  nogle  af  de  sange,  de 
havde  sunget  ved  koncerten. 


Årets  tredie  store  begivenhed 

Den  tredie  store  begivenhed  og  måske  den  største  af  dem 
alle,  der  berørte  Den  danske  Mission  i  året  1955,  var  indviel- 
sen af  templet  i  Zollikofen  i  Schweiz,  en  begivenhed,  som  i  de 
kommende  år  vil  have  større  og  større  indflydelse  på  de  hel- 
lige. I  årtier  har  søskendes  længsel  været  at  få  lov  til  at  kom- 
me i  Herrens  hus  og  dér  nyde  de  velsignelser,  som  ikke  kan 
opnås  noget  andet  sted.  En  af  grundene  til  den  store  udvan- 
dring af  Kirkens  medlemmer  til  Amerika  var  ganske  givet  tan- 
ken om  alle  evangeliets  velsignelser;  dér  fandtes  Herrens  tem- 
pler og  dér  kunne  Kirkens  medlemmer  modtage  deres  begå- 

velser  og  i  det  hele  taget  udføre  stedfortrædende  arbejde  for 
deres  afdøde.  Nu,  i  året  1955,  var  disse  velsignelser  kommet 
nærmere  til  de  danske  kyster;  det  var  lettere  og  billigere  at 
rejse  til  Schweiz  end  den  lange  tur  over  Atlanten  og  helt  ud 
til  Vestens  bjergland.  Intet  under  at  søskende  modtog  med- 
delelsen om  opførelsen  af  et  tempel  i  Europa  med  glæde  og 
begejstring.  I  begyndelsen  af  september  indviede  præsident 
David  O.  Mc  Kay  det  nye  tempel,  det  første  i  Europa,  og  man- 
ge danske  søskende  rejste  derned  for  at  overvære  indvielsen 
og  for  at  få  lov  til  at  gå  gennem  templet  for  deres  egen  bega- 
velse. Alene  det  at  få  lov  til  at  overvære  en  tempelindvielse 
-  til  og  med  den  første  i  Europa  -  var  en  oplevelse  af  rang. 
De  danske  søskende  -  ca.  110  ialt  inclusive  missionærer  -  ind- 
sugede alt  det  skønne  og  det  himmelske  med  forventningens 
glæde  og  troens  oprigtighed.  De  vil  aldrig  nogensinde  glemme 
denne  oplevelse,  der  for  stedse  vil  være  prentet  i  deres  sind. 
En  beskrivelse  af  en  tempeltur  af  broder  og  søster  Hans  Bille- 
skov Jansen  fra  København  giver  et  udmærket  billede  af  sø- 
skendes følelser,  når  de  første  gang  står  for  at  skulle  træde  ind 
i  templet.  Beskrivelsen  kaldes  meget  betegnende  »Gæster  i 
Herrens  Hus«: 

»Brødre  og  søstre.  Jeg  ønsker,  De  skal  vide,  at  De  i  dag  og 
så  længe  De  opholder  Dem  her  i  templet,  er  gæster  i  Herrens 
hus,  og  at  jeg  og  mine  medarbejdere  er  tjenere  for  Dem  alle, 
og  vi  ønsker,  at  De  skal  benytte  Dem  heraf.«  Således  indledte 
tempelpræsident  Trauffer  sin  velkomsttale  til  de  hellige  ved 
ankomsten  til  templet  i  Schweiz. 

Med  så  få  linier  at  skulle  beskrive,  hvad  vi  oplever  i  Herrens 
nærhed  en  hel  uge,  det  er  sandelig  en  vanskelig  opgave.  Selve 
turen  til  Schweiz  var  for  vores  vedkommende  med  egen  be- 
fordring, så  vi  er  afskåret  fra  at  fortælle  om  togrejsen  og  bus- 
turen. Men  efter  hvad  deltagerne  i  disse  ture  fortæller  er  alt 
forløbet  vel,  og  søster  Kaiser  har  også  i  år  udført  et  smukt  og 
vel  tilrettelagt  stykke  arbejde,  som  alle  er  hende  taknemme- 
lige for. 

Turen  igennem  Tyskland  og  Schweiz  var  en  oplevelse  for  os, 
der  prøvede  det  første  gang.  Man  forstår,  hvorfor  Herren  har 
lagt  sit  tempel  i  Schweiz.  Det  er  et  meget  smukt  land.  Da  vi 

188 


nærmede  os  Zollikofen,  begyndte  vi  at  kigge  efter  templet. 
Ved  hvert  sving  af  vejen  ønskede  vi,  at  nu  måtte  det  være  der, 
men  først  helt  inde  i  Zollikofen  får  man  pludselig  øje  på  tem- 
plets gyldne  spir,  og  et  øjeblik  efter  holdt  vi  foran  rejsens 
mål.  Vi  måtte  røre  ved  templets  elfenbensfarvede  facade  for 
at  være  helt  sikre  på,  at  vi  ikke  drømte,  og  vi  vidste  ikke,  om 
vi  skulle  le  eller  græde.  At  skue  templet  for  første  gang  kan 
ikke  beskrives. 

Vi  og  vore  tre  børn  havde  fået  logis  hos  en  venlig  og  rar 
familie,  der  på  alle  måder  sørgede  for,  at  vi  skulle  føle  os 

hjemme  der.  Vi  fik  et  smukt  indtryk  af  schweizernes  gæstfri- 
hed. 

Onsdag  kl.  13  samledes  vi  alle  foran  templet,  og  nu  skulle 
alt  dette,  vi  havde  set  hen  til  i  lange  tider,  gå  i  opfyldelse,  at 
være  Herrens  gæster.  O  alle  I,  som  har  oplevet  dette  øjeblik, 
luk  øjnene  og  genkald  denne  stund  i  jeres  sind,  glæd  og  fryd 
jer  over  den  oplevelse,  husk  stilheden,  renheden,  den  vidun- 
derlige ånd,  der  herskede  blandt  alle,  gennemlev  det  hele,  lad 
jer  erindre  den  stund,  da  man  bliver  beseglet  som  mand  og 
hustru  i  overensstemmelse  med  Guds  forordninger  for  tid  og 
al  evighed.  Se  vore  børn  i  hvidt  blive  bragt  ind  til  os.  Da  er  vi 
ikke  de  samme  mennesker  mere.  I  vort  indre  er  der  en  for- 
andring, der  gør,  at  den  vil  præge  os  resten  af  vort  liv.  Vi  kan 
bedre  forstå  Kirkens  lærdomme,  og  vi  må  sande  Herrens  ord: 
»Mennesket  er  til  for  at  nyde  glæde«. 

Vi  havde  lejlighed  til  at  gå  gennem  templet  elleve  gange. 
Tirsdag  aften  var  det  hele  forbi,  da  skulle  vi  alle  hjem  til  Dan- 
mark. 

Når  vi  nu  sidder  herhjemme  og  tænker  på,  hvad  vi  har  op- 
levet, da  tænker  vi  på  de  pagter,  vi  har  indgået.  Jeg  håber  og 
beder,  at  vi  også  må  være  dem,  der  holder  og  efterlever  vore 
pagter.  Lad  den  vidunderlige  ånd,  som  hersker  blandt  os  alle 
i  templet,  lad  den  hjælpe  os  til  at  kunne  gøre  det  og  hjælpe  an- 
dre til  at  kunne  gøre  det  samme.  Usigelig  glæde,  ubeskrivelige 
velsignelser  og  forbindelse  med  dem  vi  elsker,  venter  alle 
dem,  der  modtager  Guds  pagter  og  som  holder  ud  til  enden 
i  trofasthed  og  sandhed. 

Thi  intet  øje  har  set  og  intet  øre  hørt,  hvad  Gud  har  beredt 
for  dem,  der  elsker  ham.« 


Årets  fjerde  begivenhed 

Årets  fjerde  store  begivenhed  fandt  sted  den  24.  september, 
da  Amager  Grens  kirkebygning  blev  indviet.  Vi  henviser  atter 
til  referatet  i  »Stjernen«: 

»Det  var  en  stor  dag  for  Amager  Grens  medlemmer,  da  de 
kunne  indvie  deres  nye  kirkebygning  lørdag  den  24.  septem- 
ber. 

Indvielsen  fandt  sted  i  forbindelse  med  efterårskonferencen 
i  Københavns  Distrikt  og  formede  sig  som  en  gribende  højti- 
delighed som  indledning  til  konferencen,  hvis  møder  alle  var 
henlagt  til  den  nye  bygning. 

Amager  Gren  har  hidtil  haft  til  huse  i  et  lille  lokale  i  Biens 
Allé,  så  det  er  en  stor  forandring  for  medlemmerne  nu  at  have 
deres  egen  kirkebygning  med  de  mange  dejlige  lokaler  til  alle 
formål.  Indvielseshøjtideligheden,  der  havde  sajmlet  stuvende 
fuldt  hus,  begyndte  kl.  19,30.  Selve  indvielsesbønnen  blev  op- 
sendt af  missionspræsident  Junius  M.  Sorensen.« 


Organisering*  af  ældsters  kvorimi 

I  et  brev  dateret  den  26.  oktober  1954  bemyndigede  Det  før- 
ste Præsidentskab  missionspræsident  Junius  M.  Sorensen  til  at 
organisere  ældsters  kvorum  i  Den  danske  Mission.  I  mere  end 
100  år  -  siden  Den  danske  Missions  organisering  -  har  en  så- 
dan organisation  ikke  eksisteret.  Formålet  med  de  forskellige 
kvorums  i  Kirken  er  at  belære  kvorum-medlemmerne  om  evan- 
geliets principper  og  fremelske  broderskabet  mellem  dem. 
Præstedømmet  er  jo  først  og  fremmest  en  broderskabets  or- 
ganisation. 

Den  egentlige  organisering  af  to  kvorums  af  ældster  fandt 
sted  den  12.  juni  1955  under  ledelse  af  ældste  Spencer  W.  Kim- 

190 


ball  af  De  tolv  Apostles  Råd,  som  netop  da  var  på  officielt  be- 
søg i  Missionen.  Der  blev  den  dag  organiseret  to  sådanne  af- 
delinger, det  første  kvorum  omfattende  Aalborg  og  Aarhus  di- 
strikter og  det  andet  kvorum  København,  Odense  og  Esbjerg 
distrikter.  Som  præsident  for  det  første  kvorum  blev  indsat 
Peer  K.  Kristensen  med  Otto  Møller  og  Christian  H.  Bendtsen 
som  rådgivere  og  Alex  Nielsen  som  sekretær.  Det  andet  kvo- 
rum bestod  af  følgende  præsidentskab:  Erik  Andersen,  Benno 
Jørgensen  og  Bjarne  Gram.  Som  sekretær  valgtes  Aage  T.  Han- 
sen. 


^li**ioii*|»r;e*i<leiit*kifte 

Så  nærmede  tiden  sig  atter  for  et  missionspræsidentskifte. 
Præsident  Junius  M.  Sorensen  havde  præsideret  over  Missio- 
nen i  over  tre  år,  og  den  29.  januar  1956  ankom  den  nye  præ- 
sident, Holger  P.  Petersen,  ledsaget  af  sin  hustru,  Ora  H.  Pe- 
tersen og  deres  to  børn,  Darlene  og  Barr.  Præsident  og  Junius 
M.  Sorensen  forlod  Danmark  den  18.  februar,  efterladende  en 
skare  af  venner. 

Den  28.  januar  blev  der  afholdt  en  stor  afskedsfest  i  Køben- 
havn for  præsident  og  søster  Sorensen.  Det  hjemvendende 
præsidentpar  nærede  de  varmeste  følelser  for  Danmark  og  alt, 
hvad  der  var  dansk.  Dette  sindelag  bragte  de  med  sig  hjem 
til  Salt  Lake  City,  hvor  præsident  Sorensen  blev  indsat  som 
præsident  for  den  danske  S.  D.  H.  organisation  dersteds.  De 
færdedes  meget  i  danske  kredse,  og  deres  hjem  var  ofte  skue- 
pladsen for  danske  sammenkomster. 


Atter  apostelbesøg' 

I  juni  måned  fik  Missionen  atter  besøg  af  en  apostel,  denne 
gang  ældste  Adam  S.  Bennion  og  hans  hustru,  søster  Minerva 
Young  Bennion,  som  ankom  til  Kastrup  Lufthavn  den  18.  juni 
1956.  Apostlen  besøgte  alle  distrikterne  og  talte  i  Odense,  Es- 
bjerg, Aarhus,  Aalborg  og  København  i  den  rækkefølge.  Som 

altid  blev  en  apostels  besøg  ventet  med  spænding  af  søskende. 
Broder  Bennions  besøg  blev  en  smuk  oplevelse,  som  kastede 
megen  solskin  over  hele  Missionen.  Ved  sin  humor  og  sin  men- 
neskelighed vandt  ældste  Bennion  alles  hjerter.  Overalt  var 
der  stuvende  fuldt  hus  til  møderne,  og  Herrens  Ånd  var  til 
stede  i  rigt  mål  og  inspirerede  søskende  til  at  gøre  endnu  mere 
for  Kirken  og  efterleve  evangeliets  principper  endnu  bedre 
end  før. 


Indvielse  af  kirkebygninger 

Årets  to  sidste  måneder  stod  i  indvielsernes  tegn,  idet  ikke 
mindre  end  fire  kirkebygninger  blev  indviet.  I  Kolding,  Aaben- 
raa og  Frederikshavn  havde  Kirken  købt  bygninger  og  lavet 
dem  om  til  kirker.  I  Skive  havde  Kirken  bygget  en  dejlig  lille 
kirkebygning.  Det  var  i  virkeligheden  en  herlig  måde  at  slutte 
året  på;  i  de  sidste  åringer  har  Kirken  erhvervet  flere  og  flere 
ejendomme  eller  bygget  kirker  til  brug  for  medlemmerne,  som 
nu  ikke  længere  behøver  at  sidde  til  leje  i  mangelfulde  møde- 
lokaler. Søskende  havde  fået  foden  under  eget,  bord,  en  dej- 
lig fornemmelse.  Lad  os  fortælle  lidt  om  de  forskellige  møde- 
huse og  indvielsen  deraf.  Vi  henter  stoffet  fra  »Stjernen«: 


Kolding* 

Søndag  den  11.  november  1956  vil  altid  stå  for  Kolding  Gren 
som  en  vidunderlig  dag,  for  på  denne  dato  blev  en  dejlig  kir- 
kebygning, beliggende  Østerbrogade  32,  indviet  her.  I  lange 
tider  har  medlemmerne  i  Kolding  set  frem  til  denne  højtide- 
lighed, hvor  bygningen,  som  er  blevet  købt  af  Kirken,  kunne 
blive  indviet  og  blive  et  rigtigt  »Guds  hus«. 

Indvielsesgudstjenesten  begyndte  kl.  19,30,  og  bygningen 
var  ved  at  sprænges,  da  ca.  120  søskende  og  venner  var  mødt 
op,  både  fra  Fredericia,  Esbjerg,  Odense,  København  og  her 
fra  byen,  ja  så  mange  var  der,  at  selv  trappen  måtte  benyttes 
som  siddeplads. 

Gennem  hele  aftenen  medvirkede  Odense  Grens  sangkor, 
som  jo  ikke  i  medlemstal  kan  måle  sig  med  Tabernakelkoret, 
men  hvad  kvalitet  angår,  er  det  fuldkommen  på  højde  med 
det,  og  vi  vil  gerne  takke  Odense  kor  mange,  mange  gange 
for  deres  smukke  sang. 

Missionspræsident  Holger  P.  Petersen  opsendte  indvielses- 
bønnen. 

Kolding  Gren  er  meget  taknemmelig  for  den  nye  kirkebyg- 
ning, og  vi  håber,  at  den  vil  være  med  til  at  fremme  Herrens 
arbejde  her,  og  at  Guds  Ånd  altid  må  findes  der.  Samtidig  vil 
vi  gerne  takke  alle,  der  var  med  til  at  gøre  denne  aften  så  fest- 
lig og  vellykket,  både  med  deres  sang,  deres  tilstedeværelse, 
de  mange  skønne  blomster  og  med  hjælp  på  alle  måder. 


Aabenraa, 

Den  18.  november  1956  holdt  missionspræsident  Holger  P. 
Petersen  den  bøn,  der  indviede  Aabenraa  kirkebygning  til  at 
blive  brugt  som  et  Herrens  hus. 

Bygningen  har  i  nogen  tid  været  benyttet  som  mødehus, 
men  den  dag  blev  den  indviet  som  en  kirke  til  brug  for  med- 
lemmerne i  Sønderjylland. 

Indvielseshøj tideligheden  begyndte  med  en  koncert  den  18. 
november  kl.  14,30  ved  Esbjerg  Grens  sangkor,  som  var  kom- 
met fra  Esbjerg  for  at  hjælpe  med  ved  indvielsen  af  kirkebyg- 
ningen. Den  lille  kirkesal,  der  består  af  to  lokaler,  var  fyldt 
med  69  tilhørere,  som  ivrigt  lyttede  til  de  smukke  strofer,  der 
lød  fra  det  blandede  kor  fra  Esbjerg.  Det  var  en  meget  fin  kon- 
cert og  tilhørerne  kom  i  en  passende  åndelig  stemning  til  af- 
tenmødet, som  fandt  sted  kl.  18,30. 

De  to  små  lokaler  var  overfyldt,  da  mødet  begyndte.  lait 
var  der  77  tilstede  ved  dette  møde.  Præsident  Petersen  op- 
sendte indvielsesbønnen,  en  bøn,  som  fik  alle  og  enhver  til 
at  tænke  på  det  ansvar,  som  de  nu  har  fået. 

Taknemmelighedens  ånd  prægede  alle,  da  de  langsomt  gik 

hjem  efter  indvielsen  og  stadig  tænkte  på  den  gode  ånd,  der 
havde  præget  begge  dagens  møder. 


Frederikshavn 

Det  var  en  stor  dag  for  Frederikshavn  Grens  medlemmer, 
da  de  kunne  indvie  deres  nye  kirkebygning  søndag  den  25. 
november  1956. 

Frederikshavn  Gren  har  indtil  i  sommer  holdt  sine  møder  i 
N.  I.  O.  G.  T.-logens  lokale  i  Asylgade;  dér  var  ikke  særlig 
rart,  og  når  vi  skulle  gå  til  klasserne,  skulle  vi  være  i  hver  sit 
hjørne  i  salen,  og  en  klasse  var  i  køkkenet. 

Derfor  er  det  også  en  stor  glæde  for  os,  at  vi  nu  har  vor 
egen  kirkebygning  med  en  dejlig  lys  sal,  pæne  klasseværelser, 
fint  køkken  og  centralvarme,  og  vi  er  meget  taknemmelige 
over,  at  missionspræsident  Holger  P.  Petersen  tog  initiativet 
til,  at  vi  fik  dette  dejlige  hus;  det  er  en  næsten  ny  villa;  der  er 
ikke  forandret  noget  ved  den,  kun  er  der  malet  overalt  og  pyn- 
tet op  med  nye  gardiner,  lamper  og  møbler,  og  medlemmerne 
har  hjulpet  hinanden  med  arbejdet. 

Indvielsen  var  en  stor  højtidelighed  under  præsidium  af  mis- 
sionspræsident Holger  P.  Petersen,  ledet  af  grenspræsident 
Jens  M.  Christensen  og  under  medvirkning  af  Aalborg  Grens 
sangkor. 


Skive 

Søndag  den  9.  december  var  en  stor  dag  i  Skives  lille  gren, 
da  den  nye  kirke,  vi  så  længe  har  set  hen  til,  blev  indviet.  Vi 
havde  i  grenen  i  denne  anledning  mange  gæster,  vort  præsi- 
dentpar fra  København  foruden  tilrejsende  fra  Glostrup,  Oden- 
se, Esbjerg,  Aarhus,  Randers,  Viborg,  Nykøbing  og  Sevel  og 
ikke  at  forglemme  sangkoret  og  missionærer  fra  Aalborg,  alene 
derfra  34  søskende  og  venner. 

Klokken  14  var  der  arrangeret  en  koncert  med  koret  og  mis- 

sionærerne  fra  Aalborg,  34  ialt.  Programmet  var  fint  sammen- 
sat af  musik,  korsang  og  solonumre,  en  virkelig  oplevelse  for 
de  105  venner  og  medlemmer,  som  overværede  den. 

Klokken  19  samledes  man  igen  i  kirken,  som  til  dette  møde, 
den  egentlige  indvielseshøjtidelighed,  var  fyldt  til  bristepunk- 
tet, idet  også  forhallen  var  fyldt.  Ialt  var  der  135  tilstede.  Præ- 
sident Holger  P.  Petersen  talte  og  sluttede  sin  tale  med  at  ind- 
vie bygningen  til  det  navn,  den  bærer. 

Vi  er  alle  meget  taknemmelige  for  vor  nye  kirke  og  må  knibe 
os  selv  i  armen  for  at  vide,  om  vi  er  vågne,  eller  om  det  hele 
er  en  drøm!  Og  dog,  alligevel  vil  vore  tanker  mange  gange 
finde  vej  til  vor  lille,  fattige  sal  i  Tinggade  7,  hvor  vi  har  delt 
så  meget  godt  med  hinanden.  Der  skal  jo  en  bred  ryg  til  at 
bære  gode  dage,  måtte  vi  ikke  blive  til  skamme. 

Når  vi  læser  disse  referater  igennem,  kan  vi  føle,  hvor  lykke- 
lige søskende  er  for  deres  nye  lokaler  og  kirkebygninger,  og 
dog  går  der  en  rød  tråd  af  vemod  gennem  det  hele  ved  tan- 
ken om  at  skulle  forlade  de  gamle  lokaler.  Det  kan  ikke  siges 
smukkere  og  bedre  end  i  disse  ord  fra  referatet  i  Skive:  »Og 
dog,  alligevel  vil  vore  tanker  mange  gange  finde  vej  til  vor 
lille,  fattige  sal  i  Tinggade  7,  hvor  vi  har  delt  så  meget  godt 
med  hinanden.  Der  skal  jo  en  bred  ryg  til  at  bære  gode  dage, 
måtte  vi  ikke  blive  til  skamme.« 

Det  vil  her  være  passende  at  indsætte  et  lille  digt,  skrevet 
af  søster  Damgaard  i  Skive  i  anledning  af  den  nye  kirkes  ind- 
vielse. Det  tolker  i  al  enkelhed,  hvad  alle  medlemmerne  følte: 

Så  endelig  oprandt  den  store  dag, 

da  vi  flytted'  ind  under  eget  tag. 

Det  spurgtes  længe  fra  sted  til  sted, 

nu  bygges  der  kirke  i  Vesterled. 

Og  lidt  efter  lidt  voksed'  bygningen  op 

lige  fra  grunden  til  spirets  top. 

En  kirke  så  dejlig  med  rum  og  sale 

og  køkkenet!  nå,  lad  os  ikke  prale, 

overalt  er  lyst  i  farver  så  skønne 

og  udenfor  -  haven  med  plænerne  grønne. 

I  dag  står  altså  det  hele  færdigt 

og  er  til  sit  formål  rent  og  værdigt. 
Om  ordet  en  ramme,  et  helligt  sted, 
hvor  alle  kan  hente  styrke  og  fred. 
Herinde  alvor,  -  i  festsalen  skæmt, 
det  første  bli'r  ej  for  det  sidste  glemt. 
Vi  indrømmer  gerne,  vi  er  lidt  bange, 
fordi  vi  ikke  er  så  mange, 
men  håber  og  ønsker,  vi  gør  os  fortjent 
til  disse  gaver,  som  her  er  os  sendt. 
Og  når  nu  i  dag  i  Skive  vi  fester, 
så  har  vi  selvfølgelig  mange  gæster, 
og  velkommen  ALLE  fra  fjern  og  nær, 
ja,  tak,  fordi  I  ville  komme  her. 
Et  minde  skal  leve  til  sene  tider, 
om  hvad  vi  hører,  mens  dagen  lider. 

Således  sluttede  året  1956  med  fire  nye  kirkebygninger,  som 
medlemmerne  frydede  sig  over.  70  af  Missionens  medlemmer 
havde  haft  den  store  glæde  og  usigelige  lykke  at  tage  til 
Schweiz  på  den  årlige  tempeltur.  De  nye  medlemmer  glædede 
sig  for  de  allerflestes  vedkommende  i  deres  nyfundne  sand- 
hed. Til  daglig  tænker  vi  vel  ikke  særlig  meget  over  velsignel- 
serne ved  vort  medlemsskab  i  Kirken.  Vi  er  vel  tilbøjelige  til 
at  tage  alt  for  givet.  Der  er  måske  intet  i  hele  verden,  der  kan 
sammenlignes  med  omvendelsens  søde  oplevelse.  Det  er  en- 
gang blevet  udtrykt  således:  Kun  en  omvendt  er  en  sand  tro- 
ende. 

Prisværdigt  initiativ 

Der  har  altid  i  Danmark  hersket  en  trang  til  at  se  andre 
grene  og  lære  nye  mennesker  at  kende.  I  pinsen  1957  tog  Kø- 
benhavns Grens  kor  på  visit  til  Jylland  og  gæstede  Aalborg, 
Randers  og  Aarhus,  hvor  meget  vellykkede  koncerter  blev  gi- 
vet til  fulde  huse.  Korets  medlemmer  sejlede  fra  København 
til  Aalborg  fredag  aften  og  gav  den  første  koncert  om  lørdagen 
til  glæde  for  alle  de  tilstedeværende.  Nye  venskaber  blev  stif- 
tet og  samhørighedsfølelsen  blev  styrket.  I  »Stjernen«s  referat 
af  rejsen  hedder  det:  »Vi  håber,  at  disse  koncerter  har  bidra- 
get til,  at  mange  rigtig  må  kunne  lære  at  forstå  den  lykke  og 
velsignelse,  det  er  at  bruge  de  talenter,  vi  har  fået,  på  en  sådan 
måde,  at  det  må  komme  andre  tilgode.  Vi,  korets  medlemmer, 
vil  altid  mindes  denne  tourné  med  glæde  og  stor  taknemme- 
lighed mod  de  søskende  og  venner,  der  så  beredvilligt  modtog 
os  i  deres  hjem,  som  var  vi  en  af  deres  egne.  »Vi  var  trætte,  og 
de  gav  os  hvile  -  vi  var  sultne,  og  de  gav  os  at  spise.« 

Vi  påskønner  også  de  arrangementer,  de  tre  grene  havde 
lavet,  for  at  vi  kunne  more  os  sammen  og  lære  hinanden  bedre 
at  kende.« 


Ku  historisk  dag: 

Den  12.  marts  1955  forlod  to  missionærer  København  med 
Færøerne  som  mål.  Det  var  ældsterne  Charles  H.  Madsen  og 
Bent  A.  Jensen,  som  ankom  til  øerne  den  14.  marts.  Så  vidt  vi- 
des var  det  første  gang,  missionærer  har  virket  på  disse  male- 
riske øer.  Efter  mere  end  to  års  arbejde  blev  den  første  dåbs- 
handling med  fuldmagt  og  myndighed  fra  Herren  foretaget 
deroppe  mod  nord. 

Den  15.  juni  1957  kl.  5  om  eftermiddagen  mødtes  fire  mis- 
sionærer, en  mand  og  hans  hustru  og  tre  unge  mennesker  ved 
et  fredeligt  vandløb  ca.  5  km  uden  for  Thorshavn,  hovedstaden 
på  Færøerne,  for  at  holde  det  første  dåbsmøde,  der  nogen- 
sinde er  afholdt  på  disse  øer. 

Mødet,  som  blev  ledet  af  ældste  Tex  Johnson  fra  Richmond, 
Utah,  fandt  sted  ved  bredden  af  vandløbet.  Efter  velkomsthil- 
sener og  nogle  få  bemærkninger  sang  man  de  to  første  vers  af 
dåbssangen  »Kom  dog  alle,  store,  små«,  som  er  blevet  sunget 
i  Danmark  næsten  siden  Kirkens  begyndelse  her,  hvorefter 
ældste  Jim  Madsen  fra  Oro ville,  Californien,  holdt  åbnings- 
bønnen.  Ældste  Clark  Thorstenson  fra  Spanish  Fork,  Utah, 
holdt  derefter  en  kort  tale  om  dåben  og  dens  hellighed  og  om 
medlemsskabet  i  Jesu  Kristi  Kirke. 

Hr.  Oddvaldur  Ørvarodd  og  ældste  Jim  Madsen  skiftede  til 
de  hvide  dåbsklæder  i  et  telt  på  den  modsatte  bred  og  gik  ned 
i  det  kolde  vand  til  den  dåb,  der  var  afslutningen  på  broder 
Ørvarodds  trofaste  bøn,  studium  og  prøver  gennem  næsten  et 
år.  Efter  dåben  lagde  de  fire  ældster  hænderne  på  broder 
Ørvarodds  hoved,  medens  ældste  Bryce  A.  Jackman  fra  Salt 
Lake  City  bekræftede  ham  som  medlem  og  gav  ham  den  Hel- 
ligånds gave.  Det  åndelige  og  historiske  møde  sluttedes  med 
de  to  sidste  vers  af  dåbssangen  og  flere  andre  af  Kirkens  sange. 
Ældste  Johnson  sluttede  med  bøn. 

Det  var  ganske  afgjort  en  dag,  som  de  fire  missionærer  og 
dåbskandidaten  aldrig  vil  glemme,  fordi  der  den  dag  blev 
skabt  historie  på  Færøerne.  Det  hele  mindede  meget  om  de 
første  dåbshandlinger  i  selve  Danmark  i  1850.  Intet  er  faktisk 
så  smukt  som  at  blive  døbt  i  det  frie  under  Guds  himmel.  Sæ- 
den var  sået.  Kort  tid  efter  blev  broder  Ørvarodds  hustru  og 
søn  også  indlemmet  i  Kirken  ved  dåb.  Der  findes  altså  stadig 
pionerer  indenfor  Jesu  Kristi  Kirke.  Denne  lille  familie  havde 
tilegnet  sig  troen  på  det  gengivne  evangelium  og  var  modige 
og  fordomsfrie  nok  til  at  slutte  sig  til  Kirken,  skønt  de  ikke 
vidste,  hvad  fremtiden  ville  bringe.  Men  når  overbevisningen 
og  troen  fylder  et  menneskes  hjerte,  er  der  ingen,  der  kan 
standse  vedkommende.  Han  må  slutte  sig  til  Kirken,  han  må 
tage  det  nødvendige  skridt  for  at  føle  sig  lykkelig  og  i  over- 
ensstemmelse med  de  krav,  Gud  stiller  til  ham,  Sæden  var 
sået.  Hvordan  vil  høsten  blive? 

To  andre  begivenheder,  der  fandt  sted  i  årets  løb,  kan  også 
karakteriseres  som  historiske  begivenheder.  To  unge  ægtepar 
søgte  umiddelbart  efter  deres  borgerlige  vielse  at  komme  til 

Herrens  tempel  i  Schweiz,  de  to  første  ægtepar  i  Den  danske 
Missions  historie,  der  blev  viet  for  tid  og  evighed  som  den 
passende  begyndelse  på  deres  ægteskab.  De  to  unge  par  var 
broder  Flemming  Hall  og  søster  Ellen  Ganneskov  fra  Køben- 
havn og  broder  Ejnar  Due  Jensen  og  søster  Ruth  Konnerup 
Kristensen  fra  Hjørring.  Det  første  par  blev  viet  den  18.  juli 
og  det  andet  nøjagtig  tre  måneder  senere,  den  18.  oktober.  Det 
var  igen  en  ny  mark,  der  var  blevet  opdyrket! 

Det  er  nu  blevet  tradition,  at  mange  danske  søskende  be- 
nytter deres  sommerferie  til  at  rejse  til  Schweiz  for  at  udføre 
tempelarbejde.  Også  i  år  gik  turen  til  det  smukke  tempel  i 
Schweiz  med  omkring  75  søskende.  Som  sædvanlig  blev  turen 
en  åndelig  oplevelse  for  deltagerne,  en  oplevelse,  de  aldrig 
vil  glemme.  Hvert  år  har  der  til  stadighed  været  ægtepar  og 
enkeltpersoner,  der  er  gået  gennem  templet  for  deres  egen 
begavelse.  Gruppen  udførte  376  dåbshandlinger  for  de  døde, 
456  begavelser  og  205  beseglinger. 

Den  7.  august  1958  fik  København  Gren  besøg  af  en  apostel, 
idet  ældste  Henry  D.  Moyle  på  en  privatrejse  gjorde  ophold 
i  København,  hvor  et  hastigt  sammenkaldt  møde  blev  holdt 
om  aftenen  med  broder  Moyle  som  hovedtaleren. 


Tre  nye  kirker  indvie* 

I  slutningen  af  september  fik  Missionen  officielt  besøg  af 
ældste  ElRay  L.  Christiansen  og  hans  hustru,  søster  Luella 
Christiansen.  Ældste  Christiansen  havde  bl.  a.  til  opgave  at 
indvie  tre  kirkebygninger  i  henholdsvis  Herning,  Aarhus  og 
Horsens.  Tre  nye  kirker  på  eet  år  var  noget  man  ikke  ville 
have  drømt  om  for  blot  20  år  siden,  men  ikke  desto  mindre  var 
det  en  kendsgerning.  Som  navnet  antyder  er  broder  Christi- 
ansen af  dansk  afstamning,  og  under  sin  tur  gennem  Danmark 
fik  han  også  lejlighed  til  at  besøge  den  landsby,  hvor  hans 
bedstefar  var  født.  Broder  Christiansens  besøg  blev  påbegyndt 
med  et  stort  møde  i  Aalborg,  den  by,  som  lige  siden  1850 
har  været  en  frugtbar  arbejdsmark  for  missionærernes  for- 
kyndelse af  det  gengivne  evangelium.  Den  første  kirkebyg- 

ning  -  Herning  Grens  -  blev  indviet  den  30.  september.  Ind- 
vielsen var  den  største  dag  i  grenens  historie  og  for  de  45 
medlemmer  dér,  som  havde  set  hen  til  den  med  stor  forvent- 
ning og  glæde.  Trods  silende  regn  overværedes  højtidelighe- 
den af  185  mennesker.  Aarhus  Grens  sangkor  var  med  til  at 
gøre  aftenen  særlig  højtidelig  ved  deres  smukke  sang.  Her  var 
et  andet  eksempel  på  godt  samarbejde  mellem  to  grene:  Aar- 
hus, den  store  gren  med  et  dejligt  kor  var  villig  til  at  komme 
til  den  lille  gren  og  opmuntre  dens  medlemmer  med  sang  og 
musik. 

Den  næste  dag  -  den  1.  oktober  -  kom  turen  til  Aarhus  Gren, 
distriktets  hovedkvarter.  Også  her  var  der  blevet  opført  en  dej- 
lig, moderne  bygning,  en  pryd  for  Kirken  og  dens  medlemmer. 
Men  trods  alt  var  der  sikkert  mange,  især  af  de  ældre  søskende, 
som  med  vemod  tænkte  på  deres  kære  Borupsgade  12  i  hjertet 
af  Aarhus,  hvorfra  de  havde  så  mange  gode  minder.  Ganske 
vist  kunne  gamle  Borupsgade  ikke  måle  sig  med  den  nye  kir- 
ke, men  alligevel  var  der  sikkert  mange,  der  kom  Jens  Bagge- 
sens lille  digt  »De  svandt,  de  svandt,  de  glade  barndomsdage« 
i  hu  med  en  lille  omskrivning.  I  over  50  år  havde  grenen  mød- 
tes i  Borupsgade;  her  havde  mange  mødt  missionærer  og  sø- 
skende og  hørt  evangeliets  forkyndelse  for  første,  gang,  og  sin 
første  kærlighed  glemmer  man  aldrig. 

Den  tredie  og  sidste  kirkebygning,  der  blev  indviet,  var 
Horsens,  Horsens  Gren  blev  organiseret  ved  en  konference, 
der  blev  afholdt  i  Fredericia  den  19.  september  1853  og  gen- 
nem disse  over  100  år  havde  grenen  aldrig  haft  egen  kirkebyg- 
ning, men  havde  haft  til  huse  i  lejede  lokaler,  ikke  altid  de 
bedste.  Intet  under  at  søskende  i  denne  lille  gren  følte  sig 
lykkelige  og  glade.  Lad  os  se,  hvad  »Stjernen«  skriver  om 
denne  begivenhed: 

»Fredag  den  3.  oktober  oprandt  den  største  dag  i  Horsens 
Grens  historie,  da  det  var  første  gang,  vi  var  samlet  i  vor  nye 
kirkebygning,  og  samtidig  havde  det  store  privilegium  at  have 
præsident  ElRay  L.  Christiansen  iblandt  os,  og  han  med  tilla- 
delse af  Det  første  Præsidentskab  indviede  vor  nye  kirkebyg- 
ning . .  . 

Aftenens  sidste  taler  var  præsident  Christiansen,  som  talte 

om,  at  kun  vor  egen  tro  og  vore  egne  gerninger  kan  hjælpe  os; 
beseglinger  og  forordninger  udføres  i  Guds  tempel;  de,  som 
adlyder  loven,  vil  blive  ophøjet  i  Guds  rige.  Præsident  Chri- 
stiansen bad  derefter  indvielsesbønnen.« 


Præstedømsbelønnifigrer 

For  første  gang  i  Missionens  historie  blev  der  i  året  1959 
uddelt  belønninger  til  unge  medlemmer  af  det  aronske  præ- 
stedømme i  form  af  et  diplom,  som  blev  uddelt  ved  de  for- 
skellige distriktskonferencer.  De  krav,  der  stilles  og  som  skal 
opfyldes  indenfor  et  helt  år,  er: 

1)  Være  tilstede  ved  mindst  60  %  af  præstedømsmøderne 

2)  Være  tilstede  ved  mindst  50  %  af  nadvermøderne 

3)  Holde  mindst  een  tale  ved  et  offentligt  møde 

4)  Holde  Visdomsordet 

5)  Betale  en  ærlig  tiende 

Det  var  dejligt  at  se,  at  21  unge  mænd  fra  de  forskellige 
grene  fik  tildelt  disse  diplomer.  Her  ligger  Kirkens  fremtidige 
ledere  i  Danmark.  Hvis  de  vil  være  trofaste,  har  de  alle  mu- 
ligheder for  at  kunne  yde  Kirken  uvurderlige  tjenester  i  form 
af  beklædelse  af  embeder  og  stillinger  i  fremtiden.  Vi  vil  an- 
føre navnene  på  disse,  som  har  gjort  en  så  smuk  indsats  ved 
deres  trofasthed: 

Leif  Klitgaard  Niels  Ove  Andersen 

Svend  Erik  Køster  Hans  Klokker  Hansen 

Ole  Køster  Erik  Gjennerskov  Jensen 

Poul  Petersen  Kurt  Liljengren 

Jens  Kristoffersen  Bert  Sams 

Finn  Nielsen  Dan  Sams 

Richard  Kristensen  Willy  Nielsen 

Bjarne  Jørgensen  Hans  Nielsen 


Den  danske  missions  historie  26 

Palle  Jørgensen  Frank  Sørensen 

Flemming  Jørgensen  Poul  Erik  Knudsen 

Jørgen  Fuchs 

Den  danske  Mission  fik  ikke  mindre  end  to  apostelbesøg 
i  1959,  idet  ældste  Ezra  Taft  Benson  var  inviteret  til  at  holde 
den  amerikanske  tale  ved  årets  Rebildfest.  Ældste  LeGrand 
Richards  og  hustru  aflagde  officielt  besøg  i  Danmark  og  var 
her  samtidig  med  ældste  Benson,  som  var  U.  S.  A.'s  landbrugs- 
minister. Ældste  Richards,  søster  Richards,  missionspræsident 
Holger  P.  Petersen  og  søster  Ora  H.  Petersen  og  alle  de  ca.  125 
missionærer,  der  da  arbejdede  i  Danmark,  overværede  Re- 
bildfesten, der  var  begunstiget  af  strålende  sommervejr. 

På  grund  af  sine  officielle  pligter  kunne  broder  Benson  ikke 
komme  rundt  til  alle  distrikter,  men  tilbragte  søndag  den  5. 
juli  i  København,  hvor  han  og  søster  Flora  Benson  overvæ- 
rede alle  dagens  møder.  Aftenmødet  blev  overværet  af  400 
mennesker,  hvoriblandt  var  den  amerikanske  ambassadør  i 
Danmark,  Mr.  Val  Petersen. 

Samme  dag  -  søndag  den  5.  juli  -  var  ældste  LeGrand  Ri- 
chards og  hustru  i  Aarhus  og  overværede  dagens  møder  dér. 
Det  var  ganske  interessant  at  vide,  at  to  af  Herrens  apostle 
talte  til  to  forskellige  grene  hin  dag  i  Danmark.  Ældste  Ri- 
chards besøgte  også  Esbjerg  og  Odense  og  senere  København, 
hvor  han  med  sin  begejstring  og  som  den  udmærkede  taler 
han  er,  inspirerede  alle  tilstedeværende. 

Det  er  af  interesse  her  at  tilføje,  at  i  vor  moderne  tidsalder 
med  jetflyvning  og  andre  hurtige  samfærdselsmidler  får  Kir- 
kens forskellige  missionsmarker  årligt  besøg  af  Kirkens  gene- 
ralautoriteter og  general-hovedbestyrelser,  noget,  der  var 
utænkeligt  for  100  eller  for  blot  50  år  siden. 

Den  20.  oktober  afholdt  Københavns  to  grene  samt  Amager 
Gren  i  fællesskab  en  afskedsfest  for  missionspræsident  og  sø- 
ster Holger  P.  Petersen,  som  var  blevet  afløst  fra  deres  mis- 
sion, efter  at  præsident  Petersen  havde  præsideret  over  Den 
danske  Mission  siden  februar  1956.  Præsident  og  søster  Pe- 
tersen forlod  Danmark  med  fly  onsdag  den  4.  november  for 
at  rejse  til  deres  hjem  i  Salt  Lake  City. 

Det  nye  missionspræsidentpar,  Levi  B.  Thorup  og  søster  Flo- 
rence Burgess  Thorup  samt  deres  to  børn,  Bryce  og  Ronda, 
ankom  til  København  den  31.  oktober  1959.  Præsident  Tho- 
rup var  missionær  i  Danmark  i  årene  1929-1932,  hvor  han 
bl.  a.  var  præsident  over  Esbjerg  Distrikt. 

Søndag  den  1.  november  afholdtes  der  et  stort  fællesmøde 
for  grenene  i  København,  hvor  medlemmerne  fik  lejlighed  til 
at  høre  fra  den  nye  præsident  og  hans  familie. 

I  årets  sidste  måned  fik  Danmark  besøg  af  præsident  Henry 
D.  Moyle,  anden  rådgiver  i  Det  første  Præsidentskab,  som 
talte  ved  København  Distrikts  konference  søndag  den  6.  de- 
cember ved  det  afsluttende  møde.  Præsident  Moyle  var  led- 
saget af  sin  hustru  og  to  af  deres  døtre.  Det  var  tredie  gang, 
præsident  Moyle  aflagde  Den  danske  Mission  besøg. 

Året  1959  sluttede  med  en  konference  for  alle  missionærerne. 
Konferencen  blev  holdt  i  København,  hvor  de  godt  100  mis- 
sionærer blev  belært  om  deres  pligter  og  andre  spørgsmål 
med  hensyn  til  missionærarbejdet. 

I  begyndelsen  af  året  1960  blev  Den  europæiske  Missions 
kontor  atter  åbnet  med  ældste  Alvin  R.  Dyer,  en  af  assisten- 
terne til  De  Tolv  Apostle,  som  præsident.  Præsident  Dyers  før- 
ste besøg  i  Danmark  fandt  sted  den  28.  april,  hvor  han  talte 
ved  et  møde,  der  blev  afholdt  i  København. 

For  sjette  gang  siden  templets  indvielse  i  Schweiz  tog  dan- 
ske søskende  atter  dertil,  og  dette  år  var  der  arrangeret  to 
tempelrejser.  Den  første  af  de  to  blev  på  en  dejlig  måde  af- 
viklet i  dagene  4.  til  13.  juli.  Den  »danske«  koloni  i  Zollikofen 
bestod  af  60  medlemmer,  hvoraf  15  var  børn.  Under  opholdet 
i  Schweiz  blev  der  af  danske  søskende  udført  følgende  for- 
ordninger: 

335  stedfortrædende  dåb  for  de  døde 
395  begavelser  for  levende  og  døde 
54  beseglinger  af  ægtepar  (levende  og  døde) 
130  beseglinger  af  børn  til  forældre  (levende  og  døde) 

Årets  anden  tempeltur  fandt  sted  i  dagene  fra  10.  til  17.  au- 
gust. Blandt  deltagerne  i  denne  var  ældste  Hans  Mikkelsen 

fra  Utah,  som  flere  gange  har  virket  i  Danmark  som  missio- 
nær. Broder  Mikkelsen  skrev  nedenstående  hyldest  til  templet 
som  udtryk  for  sine  følelser,  da  han  første  gang  skuede  dette 
Herrens  hus  i  Europa. 

Du  Herrens  hus,  som  her  på  højen  ligger 

så  smukt  omkranset  af  den  lille  by, 

dit  blomsterflor  af  dug  og  solskin  drikker, 

og  spiret  slankt  sig  hæver  højt  mod  sky. 

Du  skabtes  ej  blot  for  at  fryde  øjet 

og  imponere  dem,  der  går  forbi, 

du  rejstes  at,  med  hoved  ydmygt  bøjet, 

vi,  som  kom  hid,  må  færdes  frit  deri, 

og  gennem  præstedømmets  magt  og  orden, 

som  vi  modtog  i  denne  tid  og  slægt, 

at  løse  og  at  binde  her  på  jorden 

og  vide  det  i  himlens  varetægt. 

Gud  give,  at  hver  enkelt  sjæl,  som  træder 

igennem  døren  til  din  hellighed, 

må  føle  helt  de  hjertevarme  glæder, 

og  nyde  fuldt  den  dybe,  stille  fred, 

som  fattes  ej  af  jordisk  sans  og  viden, 

men  ænses  kun  af  dem,  der  trofast  stod 

ubøjelige,  faste,  stærk  i  striden 

mod  fristelsernes  dystre  syndeflod; 

som  valgte  stien  trang  og  porten  snæver 

og  vandred  ej  ad  livets  brede  vej, 

men  glade  ofred  alt,  hvad  loven  kræver, 

i  håb  om  evigt  liv  at  sikre  sig. 

Vi  kom  herned,  en  lille  søskendeklynge 

fra  land  og  by  i  bøgeskovens  hjem, 

hvor  nattergale  sødt  i  krattet  synge 

og  tryller  store,  dybe  tanker  frem. 

Men  større  tanker  fik  vi  dog  hernede, 

hvor  vi  tog  del  i  denne  gerning,  som 

skal  tjene  til  vor  jord  at  forberede 

for  Herrens  anden  tilkomst  og  hans  dom. 

At  smede  led  i  kæden,  der  skal  binde 

Guds  børn  tilsammen  her  på  denne  jord, 
og  vi  må  søge,  indtil  vi  skal  finde 
dem  alle  helt  fra  Adams  tid  til  vor. 
For  de  sagtmodige  skal  arve  jorden, 
så  lød  engang  Vor  Herres  eget  ord, 
men  ikke  før  den  herliggjort  er  vorden, 
og  verdens  Frelser  selv  iblandt  dem  bor. 
Da  bliver  Adams  slægt,  som  trofast  vare, 
forlenet  med  Guds  egen  herlighed, 
og  da  vil  denne  klode  selv  forklare 
til  dem,  der  dvæler  i  dens  ro  og  fred, 
alt  det,  som  de  tilforn  kun  aned, 
men  troed'  fast  og  sikkert  håbed'  på. 
De  finde  vej  til  evig  kundskab  baned, 
og  Herrens  veje  vil  de  klart  forstå. 

Atter  en  gang  gjorde  tempelturen  sit  til  at  inspirere  de  dan- 
ske søskende,  der  drog  til  det  skønne  Schweiz.  Som  altid  tog 
de  afsted  med  forventningens  glæde,  og  heller  ikke  denne 
gang  blev  de  skuffet.  Søskende  ser  næsten  hen  til  denne  tur 
som  en  pilgrimsfærd.  Hver  gang  er  de  vendt  hjem,  beriget 
sjæleligt  og  åndeligt  for  den  store  og  herlige  oplevelse,  de  har 
haft.  Evangeliet  står  klarere  og  tydeligere  for  dem  i  al  sin 
enkelhed  og  dog  store  skønhed.  Det  var  en  stor  velsignelse,  da 
templet  i  Schweiz  blev  indviet  af  præsident  David  O.  McKay 
i  september  1955.  Da  gik  en  drøm  og  en  længsel  i  opfyldelse 
for  mange,  mange  sidste  dages  hellige  i  Danmark  og  hele  Eu- 
ropa. Når  vi  ser  tilbage  på  de  over  hundrede  år,  der  gik,  in- 
den et  europæisk  tempel  blev  bygget,  ja,  så  husker  vi  alle 
længselen  efter  engang  at  få  lov  til  at  betræde  Herrens  hus; 
det  var  den  drøm,  som  alle  oprigtige  søskende  nærede,  men 
som  kun  kunne  virkeliggøres  ved  at  tage  til  Amerika.  Men  nu 
ligger  templet  indenfor  så  godt  som  alles  rækkevidde,  og  styr- 
ken og  kraften,  der  hentes  der,  anvendes  i  det  godes  tjeneste, 
når  søskende  vender  hjem,  giver  forøget  kraft  og  inspiration 
til  grene  og  distrikter.  Og  så  det  vidunderlige,  at  tempelcere- 
monien er  oversat  til  dansk,  norsk,  svensk,  finsk,  tysk,  hol- 
landsk, fransk,  spansk  og  polynesisk. 

Forhenværende   missoinspræsident 
afgår  ved  døden 

I  begyndelsen  af  året  1961  døde  en  gammel  bekendt  af  Dan- 
mark, forhenværende  missionspræsident  Alma  L.  Petersen, 
som  to  gange  præsiderede  over  Den  danske  Mission,  Præsi- 
dent Petersen  var  født  den  12.  februar  1878  i  Huntsville  i  Utah 
og  udførte  i  alt  tre  missioner  i  Danmark,  de  to  sidste  gange 
som  præsident  henholdsvis  fra  1934-1937  og  fra  1946-1949. 
Han  var  den  første  missionspræsident  efter  den  anden  ver- 
denskrigs afslutning. 


Myt  ogr  prisværdig:!  initiativ 

I  begyndelsen  af  året  blev  der  prøvet  noget  nyt,  idet  flere 
af  grenene  havde  »åbent-hus  aftener«,  som  viste  sig  at  være 
en  god  ide.  Især  var  det  de  unge,  der  havde  indbudt  deres 
venner.  Et  specielt  program  blev  fremført,  så  de  indbudte  gæ- 
ster kunne  se,  hvad  Kirken  lærer  og  forkynder.. De  fleste  ste- 
der var  den  almindelige  tilstedeværelsesprocent  blevet  for- 
doblet. Et  godt  eksempel  på,  at  der  kan  gøres  noget,  når  der 
vises  lidt  initiativ.  Trods  alt  findes  der  vel  ikke  nogen  bedre 
vej  end  for  medlemmerne  at  indbyde  deres  venner  og  fami- 
lie til  møderne,  fordi  det  er  begrænset,  hvad  missionærerne 
kan  nå.  I  virkeligheden  ville  det  være  et  godt  motto  for  hvert 
eneste  medlem  af  Kirken  at  efterleve  Paulus's  opfordring:  »Jeg 
skammer  mig  ikke  ved  evangeliet,  thi  det  er  en  Guds  kraft  til 
frelse  for  hver,  som  tror.«  Bagom  det  hele  ligger  troen,  denne 
kraft,  der  kan  gøre  underværker.  Højst  sandsynligt  kunne  om- 
vendelsesprocenten  fordobles,  hvis  medlemmerne  lagde  sig 
dette  på  sinde. 

Den  europæiske  missionspræsident  Alvin  R.  Dyer  og  hans 
hustru  aflagde  besøg  i  København,  hvor  der  om  aftenen  den 
2.  april  blev  afholdt  et  stort  offentligt  møde  i  kirken  på  Prior- 
vej med  433  tilstede. 

Den  11.  juni  blev  broder  Jørgen  Ringheim,  København  Nor- 

dre  Gren,  under  præsident  Alvin  R.  Dyers  besøg  beskikket  som 
første  rådgiver  til  missionspræsident  Levi  B.  Thorup.  Kirkens 
første  Præsidentskab  indførte  kort  efter  den  anden  verdens- 
krigs afslutning  den  skik,  at  en  lokal  broder  i  alle  missionerne 
blev  kaldt  til  at  være  rådgiver  i  missionspræsidentskabet.  Dette 
var  endnu  et  skridt  til  udvikling  af  de  lokale  talenter,  som 
mere  end  nogensinde  udnyttes  i  den  lokale  administration  af 
grene  og  distrikter.  Før  i  tiden  var  det  en  byrde,  der  hvilede 
på  missionærernes  skuldre,  men  som  blev  ændret  under  præ- 
sident John  A.  Widtsoes  præsidenttid  over  Den  europæiske 
Mission  i  trediverne.  Den  nye  første  rådgiver,  præsident  Ring- 
heim,  fødtes  i  København  den  15.  december  1922  og  blev  døbt 
den  29.  april  1953  og  blev  ordineret  til  ældste  den  8.  august 
1954  og  har  altid  været  aktiv  i  Kirken. 

Samme  dag  talte  den  europæiske  missionspræsident,  Alvin 
R.  Dyer,  som  også  er  en  af  De  Tolv  Apostles  medarbejdere. 

Årets  største  begivenhed,  ihvertfald  for  de  unge,  var  det  år- 
lige ungdomsstævne,  som  denne  gang  holdtes  i  Esbjerg.  Fra 
alle  dele  af  Missionen  strømmede  unge  til  byen  ved  Vester- 
havet og  oplevede  -  som  altid  -  tre  herlige  dage  i  samvær  med 
trosfæller  fra  de  forskellige  grene.  Disse  ungdomsstævner  har 
altid  haft  en  magisk  kraft  og  har  tiltrukket  de  unge  i  store 
mængder.  Ungdom  er  ungdom.  Den  er  den  samme  i  dag  som 
den  var  for  30  år  siden,  da  det  første  ungdomsstævne  løb  af 
stabelen.  Da  drog  de  unge  til  Aarhus  med  samme  forventning, 
med  samme  glæde,  som  de  unge  rejste  til  Esbjerg  i  1961.  Ved 
sammenkomster  som  disse  viser  deltagerne  sig  fra  deres  aller- 
bedste side;  de  elsker  at  være  sammen,  at  udveksle  tanker  og 
kæmpe  for  de  idealer,  som  Kirken  har  skænket  dem  gennem 
Jesu  Kristi  gengivne  evangelium.  De  føler  sig  nært  knyttet  til 
hverandre;  den  røde  tråd,  der  går  gennem  hele  arrangemen- 
tet, er  evangeliets  forædlende  indflydelse,  kammeratskabets 
herlige  bånd  og  hele  atmosfæren,  som  dannes  og  skabes  af 
det,  som  vi  kalder  stemning,  der  er  så  vanskeligt  at  definere, 
men  som  kommer  af  sig  selv,  når  man  er  i  godt  selskab  og 
omgås  mennesker,  for  hvem  man  nærer  agtelse  og  kærlighed. 

Stævnet  i  Esbjerg  blev  ingen  undtagelse;  sukces'en  var  alle- 
rede fastslået  fra  begyndelsen,  da  de  unge  begyndte  at  ind- 

finde  sig  med  deres  friske  latter,  gode  humør  og  forventnin- 
gens glæde,  som  stod  indprentet  i  deres  åsyn.  Programmet  var 
som  sædvanligt  afvekslende,  muntert  og  alvorligt  mellem  hin- 
anden, og  da  det  hele  var  forbi  drog  stævnedeltagerne  hjem 
til  deres  forskellige  grene  med  et  smukt  minde  rigere,  et  minde, 
som  de  altid  vil  bevare  i  deres  hjerter,  akkurat  som  deltagerne 
i  det  første  ungdomsstævne  stadig  bevarer  mindet  herom,  selv 
om  der  er  gået  over  30  år. 

Præsident  og  søster  Levi  B.  Thorup  fejrede  deres  sølvbryllup 
den  4.  september  på  ægte  dansk  manér,  idet  de  allerede  blev 
vækket  om  morgenen  af  en  gruppe  søskende,  der  sang  »Det 
er  så  yndigt  at  følges  ad«.  Det  var  en  overraskelse  for  dem, 
idet  man  i  Amerika  mere  eller  mindre  »glemmer«  sølvbryllup- 
pet og  gemmer  festen  til  guldbrylluppet. 

Et  andet  prisværdigt  initiativ  så  dagens  lys  i  Esbjerg  den 
10.  december,  som  var  blevet  fastsat  til  at  være  100  procent- 
søndag. I  forvejen  blev  alle  Kirkens  medlemmer  og  familier 
besøgt  og  blev  inviteret  til  at  overvære  møderne  denne  søn- 
dag. Resultatet  var  strålende  og  ligeledes  optakten  til  dagen, 
som  i  virkeligheden  begyndte  lørdag  aften  med  en  dejlig  fest 
for  omkring  100  mennesker,  der  havde  samlet  sig  i  rekreations- 
salen  til  et  smukt  udført  program,  som  således  blev  optakten 
til  den  næste  dags  begivenheder.  Det  sås  allerede  i  præste- 
dømmet søndag  morgen,  at  deltagelsen  var  større  end  sæd- 
vanlig, og  ved  nadvermødet  om  aftenen  var  der  i  virkelighe- 
den godt  opad  mod  100  procent  besøg.  Endnu  et  bevis  på,  at 
der  kan  gøres  noget,  hvis  man  sætter  alt  ind  på  at  gøre  det. 

I  begyndelsen  af  året  1962  modtog  Den  danske  Mission  be- 
sked om,  at  forhenværende  missionspræsident  Junius  M.  So- 
rensen  var  afgået  ved  døden  i  Salt  Lake  City.  Præsident  So- 
rensen  præsiderede  over  Missionen  fra  1952-1956.  Han  var 
ledsaget  af  sin  hustru,  Mary  G.  Sorensen  og  deres  unge  søn. 
Han  var  en  god  ven  af  Danmark,  som  han  elskede.  Han  og 
hans  hustru  sås  hyppigt  i  danske  kredse,  og  deres  smukke  og 
gæstfrie  hjem  stod  åbent  for  alle  danske.  Ved  sin  død  var  præ- 
sident Sorensen  præsident  for  Kirkens  danske  organisation  i 
Salt  Lake  City,  en  gerning,  som  han  gik  op  i  med  liv  og  sjæl. 

En  elsket  apostel,  ældste  Spencer  W.  Kimball,  aflagde  sam- 

men  med  sin  hustru  besøg  i  København  den  17.  januar,  efter 
at  han  og  søster  Kimball  havde  besøgt  Det  hellige  Land.  Det 
blev  igen  en  oplevelse  for  medlemmerne  at  lytte  til  en  af  Her- 
rens bemyndigede  tjenere,  som  talte  med  magt  og  myndig- 
hed om  det  gengivne  evangelium,  og  de  458  mennesker,  der 
overværede  mødet,  gik  derfra  med  større  overbevisning  om 
Kirkens  sandhed  og  dens  store  mission. 

Som  sædvanlig  var  et  af  årets  højdepunkter  turen  til  tem- 
plet i  Schweiz,  hvor  de  danske  søskende  endnu  engang  glæ- 
dede sig  i  hinandens  selskab  og  over  at  kunne  være  i  stand 
til  at  udføre  forordninger  for  sig  selv  og  slægt  i  Herrens  hus. 
Igen  vendte  de  hjem  til  dagens  gerning,  men  berigede  ved 
bevidstheden  om,  at  de  havde  udført  noget,  der  havde  og  har 
evig  værdi. 

Midt  i  sommerens  tid,  søndag  den  22.  juli,  afholdtes  der  et 
stort  møde  i  København  med  besøg  af  tre  generalautoriteter, 
nemlig  præsident  Henry  D.  Moyle,  første  rådgiver  i  Det  før- 
ste Præsidentskab,  ældste  Gordon  B.  Hinckley,  medlem  af  De 
Tolvs  Råd,  og  præsident  Theodore  M.  Burton,  præsident  for 
Den  europæiske  Mission  og  medhjælper  til  De  Tolv  Apostle. 
Der  var  altså  tre  af  Kirkens  generalautoriteter  til  stede,  en 
sjælden  begivenhed,  at  så  mange  af  disse  er  samlet  på  ét  sted 
i  missionsmarken  samtidig.  Der  var  ialt  709  mennesker  til  ste- 
de, et  usædvanligt  højt  tal. 


Den  danske  missions  historie  27 

logret  nyt 

I  slutningen  af  september  1962  afholdtes  der  noget  nyt  i  Mis- 
sionen, idet  der  da  blev  indkaldt  til  et  stævne  for  søstrene  i 
Hjælpeforeningen,  et  stævne,  som  de  havde  set  hen  til  med 
store  forventninger.  Fra  hele  landet  strømmede  søstrene  til 
København,  hvor  stævnet  skulle  afholdes.  Det  blev  dage  rige 
på  oplevelser  og  åndelige  erfaringer,  hvor  søstrene  med  iver 
forklarede  formålet  og  hensigten  med  denne  organisation, 
som  blev  stiftet  af  profeten  Joseph  Smith  den  17.  marts  1842. 
Stævnet  blev  en  strålende  sukces  på  alle  måder.  Søstrene  kom 
til  København,  ivrige  efter  at  lære  nyt  om  deres  egen  organi- 
sation, som  de  omfatter  med  den  største  kærlighed  og  hengi- 
venhed. Et  af  stævnets  højdepunkter  var  en  koncert  af  Hjæl- 
peforeningens kor  af  mellem  70  og  80  søstre,  alle  iført  hvide 
bluser.  Det  var  som  at  lytte  til  et  englekor,  og  den  stuvende 
fyldte  kirkesal  lyttede  i  åndeløs  stilhed  til  sangen  og  musik- 
ken. Om  søndagen  afholdtes  der  velbesøgte  møder,  hvor  alt 
formede  sig  smukt  og  harmonisk;  alle  søstrene  var  fyldt  med 
Herrens  Ånd  og  glædede  sig  i  hverandres  selskab.  Stævnets 
motto  »Herren  velsigne  dig  og  bevare  dig,  Herren  lade  sit  an- 
sigt lyse  over  dig  og  være  dig  nådig,  Herren  løfte  sit  åsyn  på 
dig  og  give  dig  fred!«  kunne  vel  ikke  være  bedre  eller  skøn- 
nere. Stævnets  deltagere  forlod  København  efter  dette  det  før- 
ste stævne  af  sin  art  med  begejstringens  hellige  ild  brændende 
i  sig  og  med  beslutning  om  at  gøre  endnu  mere  for  deres  kære 


Hjælpeforening. 

I  løbet  af  året  1962  blev  de  fem  distrikter  omorganiseret, 
således  at  Missionen  nu  kun  bestod  af  to  distrikter,  nemlig 
Jylland  Distrikt  og  København  Distrikt. 

Deling  af  grenene  i  København 

I  mange,  mange  år  fandtes  der  kun  een  gren  i  København, 
men  i  1959  blev  København  Gren  delt  i  to:  Nordre  Gren  og 
Søndre  Gren.  Den  6.  januar  1963  afholdtes  i  København  et 
fælles  møde  for  de  to  grene  med  det  formål  at  skabe  endnu 
en  gren.  Mødet  var  under  præsidium  af  missionspræsident 
Levi  B.  Thorup  og  blev  ledet  af  distriktspræsident  Jørgen 
Ringheim. 

Distriktspræsidenten  begyndte  med  at  give  nogle  begrun- 
delser for,  at  denne  deling  skulle  foretages:  På  denne  måde 
kunne  medlemmerne  bedre  efterkomme  Det  første  Præsident- 
skabs ønske  om  at  få  flere  aktiviseret,  samtidig  med,  at  det  er 
en  nødvendighed  for  at  organisere  en  stav,  hvor  Kirkens  hele 
program  kan  virkeliggøres.  Den  tredie  gren  skulle  have  til  huse 
i  Missionshjemmet,  som  snart  ville  flytte  til  Dalgas  Boulevard 
164.  De  tre  grenes  medlemsantal  vil  blive  som  følger:  Nordre 
Gren  ca.  285,  Centrum  Gren  ca.  400  og  Søndre  Gren  ca.  300. 
Som  grenspræsidenter  indsattes  følgende:  Orla  Rasmussen, 
Torkil  Dressø  og  Harry  Hvistendahl. 

Med  denne  deling  af  de  to  københavnske  grene  fandtes  der 
nu  fire  grene  i  Storkøbenhavn,  nemlig  foruden  de  tre  ovenfor 
omtalte  også  Amager  Gren.  Efterhånden  som  tiden  går,  vil  der 
sikkert  blive  organiseret  endnu  andre  grene  indenfor  det  stor- 
københavnske område. 


Et  smerteligt  tab 

Den  15.  januar  1963  mistede  Den  danske  Mission  et  af  sine 
værdifuldeste  medlemmer,  idet  broder  Ejnar  Nielsen  den  dag 
afgik  ved  døden,  70  år  gammel.  Broder  Nielsen  var  en  sjæl- 
den trofast  sidste  dages  hellig,  som  både  havde  virket  med 
flid  i  Esbjerg  Gren  og  indenfor  hele  Missionen.  Den  afdøde 
havde  indtaget  mange  stillinger  i  Kirken,  hvoriblandt  var  di- 
striktspræsident over  Esbjerg  Distrikt  og  1.  rådgiver  i  missions- 
præsidentskabet.  Ved  sin  død  var  han  seniormedlem  af  di- 
striktsrådet  for  Jylland  Distrikt. 

Hans  store  kærlighed  og  interesse  var  det  genealogiske  ar- 
bejde, hvor  han  i  20  år  havde  været  præsident  for  Genealogisk 
Forenings  Hovedbestyrelse.  Medlemmerne  af  Kirken  i  Dan- 
mark vil  mange  år  fremover  mindes  broder  Nielsens  uselviske 
arbejde  indenfor  det  genealogiske  område. 


Atter  et  prisværdiget  initiativ 

G.  U.  F.  i  den  glade  Limfjordsby  viste  igen  et  prisværdigt 
initiativ,  idet  20  unge  benyttede  påskedagene  til  at  besøge 
flere  af  grenene  i  Jylland  med  et  alvorligt  og  muntert  program. 
De  havde  en  vellykket  premiere  på  deres  program  i  Aalborg 
den  6.  april,  og  skærtorsdag  startede  tourneen  så.  Det  blev  igen 
en  strålende  oplevelse  for  de  unge,  fordi  samhørighedens  og 
enighedens  ånd  var  tilstede  blandt  dem.  De  flettede  endnu  et 
blad  til  den  mindernes  krans,  som  vi  alle  holder  af.  De  besøgte 
følgende  byer:  Horsens,  Esbjerg,  Herning,  Silkeborg,  Aarhus 
og  Randers,  og  deres  program  blev  vel  modtaget  alle  steder. 
De  følte  sig  virkelig  som  søskende,  og  mange  nye  venskaber 
knyttedes. 

Deres  værtsfolk  i  de  forskellige  grene  viste  dem  stor  ven- 
lighed og  gæstfrihed,  og  efter  turen  vendte  de  igen  hjem  til 
Aalborg  med  fornyet  tro  og  mere  gensidig  respekt  for  hver- 
andre. 600  tilhørere  overværede  deres  program. 


Præsident  L<evi  II .  Thorup 
bliver  afløst 

Præsident  Levi  B.  Thorups  officielle  afløsning  forelå.  Afløs- 
ning af  en  missionspræsident  medfører  i  almindelighed  en  hel 
del  omvæltninger  og  arrangementer.  Der  blev  holdt  en  del 
afskedsfester  landet  over,  hvor  missionspræsidentparret  sagde 
farvel  til  søskende,  som  de  havde  lært  at  kende  siden  deres 
ankomst  i  oktober  1959.  Den  27.  august  1963  blev  der  holdt  en 
smuk  afskedsfest  i  Randers  og  den  følgende  lørdag  i  Køben- 

havn,  hvor  der  blev  afholdt  en  afskedskoncert.  Om  søndagen 
den  8.  september  afholdtes  der  et  fællesmøde  for  grenene  i 
København  under  ledelse  af  distriktspræsident  Jørgen  Ring- 
heim.  Samtidig  blev  det  nye  missionspræsidentpar  og  deres 
børn  budt  velkommen  af  den  store  forsamling  på  448. 


\>  missionspræsident 

Ældste  R.  Earl  Sorenson  blev  af  Det  første  Præsidentskab 
udvalgt  til  at  overtage  ledelsen  af  Den  danske  Mission.  Præsi- 
dent Sorenson  og  hans  familie  ankom  til  København  i  begyn- 
delsen af  september.  Den  nye  præsident  virkede  som  missio- 
nær i  Danmark  fra  1937  til  1939,  da  han  sammen  med  de  øv- 
rige missionærer  blev  kaldt  hjem  på  grund  af  krigen.  Han  er 
født  den  29.  juli  1917  som  søn  af  Earl  R.  og  Florence  Toft  So- 
renson og  har  tjent  som  anden  rådgiver  i  biskoprådet  i  Twin 
Falls  4.  Ward.  Før  den  tid  tjente  han  som  medlem  af  stavens 
søndagsskoleforstanderskab,  søndagsskoleforstander  i  wardet, 
medlem  af  højrådet  og  grenspræsident.  Præsident  Sorensons 
hustru,  Ingrid  Nielsen  Andersen,  har  også  udført  en  mission 
i  Danmark  sammen  med  sin  tvillingbroder. 


Tem  pelturen 

Som  sædvanlig  blev  årets  tempeltur  til  Schweiz  en  af  de 
store  begivenheder,  en  begivenhed,  som  søskende  har  set  hen 
til  siden  templets  indvielse  i  1955.  Også  i  år  var  der  adskillige, 
som  aldrig  havde  været  i  templet,  og  for  hvem  denne  deres  før- 
ste tur  til  Herrens  hus  blev  omfattet  med  særlig  forventning, 
ja  næsten  andagt.  I  en  smuk  artikel  giver  broder  og  søster  Egon 
Auerbach  fra  København  en  smuk  skildring  af  deres  følelser 
og  oplevelser,  da  de  første  gang  gik  gennem  templet  og  dér 
indgik  pagter  for  tid  og  al  evighed. 

li]  1 1  tur  gennem  mindernes  land 

Når  vi  nu  har  afsluttet  Den  danske  Missions  historie,  er  det 
kun  naturligt,  at  vi  foretager  en  kort  tur  gennem  det  måske 
skønneste  af  alle  lande,  Mindernes  Land,  det  land,  som  er  så 
dyrebart  for  os  og  mere  så,  jo  ældre  vi  bliver.  Det  er  nu  114 
år  siden,  de  første  missionærer  kom  til  Danmark  og  såede  den 
sæd,  der  resulterede  i  så  manges  omvendelse.  Det  var  en  hård 
begyndelse  i  1850  og  årene  umiddelbart  derefter,  men  sådan 
er  alt  pionerarbejde,  og  det  at  forkynde  det  gengivne  evange- 
lium var  i  allerhøjeste  grad  pionerarbejde,  som  krævede  tro, 
overbevisning,  mod  og  udholdenhed,  egenskaber,  som  de  fle- 
ste af  de  nyomvendte  i  den  første  tid  var  i  besiddelse  af.  Når 
de  først  havde  modtaget  et  vidnesbyrd  om  guddommelighe- 
den af  det,  som  missionærerne  forkyndte,  ja,  da  kunne  intet 
holde  dem  tilbage.  De  vidste,  at  de  havde  fundet  Den  koste- 
lige Perle,  som  ville  føre  dem  til  evigt  liv  og  ophøjelse  i  Guds 
rige,  hvis  de  ville  være  trofaste. 

Når  vi  i  dag  ser  tilbage  på  de  forløbne  år,  må  vi  tage  hat- 
ten af  for  disse  tusinder  af  danske  mænd  og  kvinder,  som  gen- 
nem årene  har  antaget  evangeliet.  Det  var  som,  regel  ganske 
almindelige  mennesker,  hovedsagelig  arbejdere  og  bønder 
uden  særlig  uddannelse.  Men  parallelen  med  det  første  kristne 
århundrede  er  slående.  Men  bag  denne  »almindelighed«  lå  der 
utallige  gange  en  karakterstyrke  og  en  sindets  godhed,  som 
får  os  til  at  beundre  disse  mennesker,  der  trods  modgang,  for- 
følgelse og  udstødelse  af  familie  og  venner,  alligevel  holdt  fa- 
nen højt,  den  fane,  der  repræsenterede  det  gengivne  evange- 
lium, ja,  så  højt,  at  intet  kunne  få  dem  til  at  ændre  beslutning, 
når  de  engang  var  nedsteget  i  dåbens  vande. 

I  Salt  Lake  City  og  Utah  i  det  hele  taget  findes  der  den  dag 
i  dag  på  Historian's  Office  en  del  dagbøger  fra  den  tid,  da 
danske  emigranter  i  tusindvis  kom  til  det  fjerne  Vesten.  Disse 
dagbøger  er  ikke  historiske  mesterværker  af  høj  litterær  værdi, 
men  det  er  menneskelige  dokumenter  af  høj  rang.  At  blade 
gennem  disse  er  som  at  vandre  gennem  Mindernes  Land  og 
lære  at  forstå  den  danske  folkekarakter,  når  den  er  allerbedst. 
Blandt  disse  dagbøger  findes  der  mange  ukendte   soldater, 

mennesker,  hvis  skæbne  kun  kendes  af  ganske  få.  De  nåede 
vel  ikke  berømmelsens  tinde,  men  uden  deres  hjælp  og  deres 
store  trofasthed,  deres  redelighed  og  standhaftighed  ville  Kir- 
ken ikke  være  nået  særlig  langt. 

Det  mærkelige  og  dejlige  skete  gang  på  gang.  De  kom  til 
Zions  land  efter  en  lang  og  hård  rejse  uden  jordisk  gods  og 
guld,  men  med  de  bare  næver  tog  de  fat  og  var  med  til  at  op- 
bygge Guds  rige  i  kraft  af  deres  tro  og  overbevisning.  De  var 
med  til  at  opbygge  et  nyt  samfund  i  et  nyt  land.  I  de  nye  om- 
givelser og  med  evangeliet  og  præstedømmet  som  baggrund 
udviklede  de  evner  og  talenter,  som  de  aldrig  havde  drømt 
om,  at  de  ejede.  Mange  af  disse  fattige  emigranter,  der  var 
uden  særlig  uddannelse  hjemmefra,  udviklede  skjulte  egen- 
skaber og  blev  ledere  og  foregangsmænd  i  de  byer  og  lands- 
byer, hvor  de  slog  sig  ned.  Som  i  H.  C.  Andersens  eventyr  »Den 
grimme  Ælling«  blev  mange  af  disse  danske  emigranter  til 
smukke,  hvide  svaner  indenfor  mange  områder,  hvor  de  ret 
fik  lov  til  at  udfolde  de  evner,  der  havde  slumret  i  dem.  Og 
deres  indflydelse  mærkedes  overalt  i  Utah,  hvor  de  med  de- 
res stærke  tro,  deres  retsind,  deres  ærlighed  og  deres  hengi- 
venhed for  den  sag,  de  havde  viet  deres  liv,  prægede  livet  i  de 
byer  og  egne,  hvor  de  havde  slået  sig  ned. 

Det  danske  blod  flyder  stærkt  i  Kirken;  tusinder  af  mænd 
og  kvinder  kan  føre  deres  genealogi  direkte  tilbage  til  Bøgens 
Fædreland.  Slår  man  f.  eks.  op  i  telefonbogen  for  Salt  Lake 
City,  ja,  da  finder  man  spalte  efter  spalte  af  gode  danske  navne 
som  Christensen,  Hansen,  Jensen,  Nielsen  og  Petersen,  og  hvor- 
af de  fleste  stadig  er  trofaste  medlemmer  af  Kirken.  Hundre- 
der og  atter  hundreder  efterkommere  af  disse  første  emigran- 
ter har  også  virket  som  missionærer  i  Danmark. 

Der  findes  i  dag  hundreder  af  danske,  som  er  kommet  til 
Amerika  efter  den  anden  verdenskrig,  og  som  stadig  tænker 
på  deres  fædres  land,  hvor  de  i  de  fleste  tilfælde  lærte  evan- 
geliet at  kende.  De  glemmer  aldrig  den  missionær  eller  den 
ven,  der  første  gang  førte  dem  ind  i  Kirken.  De  glemmer  hel- 
ler aldrig  Danmark,  hvor  de  så  dagens  lys,  hvor  de  henlevede 
deres  barndom  og  ungdom.  Deres  hjertebånd  er  stadig  knyt- 
tet til  den  by  og  den  gren,  hvor  de  kom  i  forbindelse  med 

Kirken.  De  glemmer  aldrig  den  dag,  da  de  nedsteg  i  dåbens 
vande  enten  det  var  i  Aalborg,  Aarhus,  Esbjerg,  Odense  eller 
København.  De  foretager  ofte  en  tur  i  minderne  om  den  gren, 
hvor  de  oplevede  så  mange  dejlige  timer  i  samkvem  med  an- 
dre søskende.  De  havde  betrådt  nye  marker  og  nye  stier,  som 
havde  beredt  dem  oprigtig  glæde  og  givet  deres  liv  nyt  ind- 
hold. Disse  efterkrigsemigranter  bor  i  Amerika  og  er  for  stør- 
stedelens vedkommende  stadig  trofaste  medlemmer  af  Kir- 
ken, men  de  glemmer  aldrig  Danmark  og  deres  kære  trosfæl- 
ler og  søskende  dér;  mange  af  dem  kender  ikke  de  nye  med- 
lemmer, som  er  kommet  ind  i  Kirken  i  de  senere  år,  men  alli- 
gevel omfatter  de  dem  med  samme  interesse,  fordi  de  ved,  at 
de  har  samme  idealer,  samme  mål  og  samme  interesser  som 
de  selv.  Og  her  ligger  jo  hemmeligheden  og  styrken  ved  Jesu 
Kristi  Evangelium,  nemlig  at  vi  er  forenet  i  troen  på  det  gen- 
givne evangelium,  i  troen  på  retfærdighedens  sejr  og  i  troen 
på  menneskets  broderskab,  det  broderskab,  som  ikke  er  fuldt 
udviklet  endnu,  men  som  vi  håber  må  folde  sig  ud  i  fuld  blom- 
string en  skønne  dag,  da  fred,  fordragelighed  og  god  vilje  vil 
eksistere  blandt  menneskenes  børn. 

Vi  glemmer  aldrig  de  første  pionerer  i  Missionens  historie; 
deres  navne  er  for  en  stor  del  glemt,  men  alligevel  har  de  væ- 
ret en  inspiration  for  os  i  kraft  af  deres  mange  gode  menne- 
skelige egenskaber,  deres  ubrydelige  tro  og  deres  uselviske 
kærlighed  til  Gud,  til  Jesus  Kristus  og  det  gengivne  evange- 
lium. Vi  glemmer  naturligvis  heller  aldrig  de  første  missionæ- 
rer, der  kom  til  Danmark  og  Skandinavien,  ældsterne  Erastus 
Snow,  Peter  O.  Hansen,  John  E.  Forsgren  og  George  P.  Dykes. 

Slutning: 

Forfatteren  til  »Den  danske  missions  historie«  sluttede  sit 
værk  i  1963,  men  for  at  gøre  bogen  så  komplet  som  muligt 
indtil  nu,  februar  1967,  vil  vi  gerne  føje  følgende  begivenhe- 
der til,  som  er  sket  i  de  forløbne  tre-fire  år: 


Forhenværende  missionspræsident  død 

Tidligere  missionspræsident  Joseph  L.  Petersen,  som  tre 
gange  havde  virket  som  missionær  i  Danmark,  sidste  gang  i 
årene  1926-29  som  missionspræsident,  afgik  ved  døden  i  slut- 
ningen af  1963  efter  kort  tids  sygdom,  87  år  gammel. 


My  udgrave  af  Den  Kosteligre  Perle 

Den  Kostelige  Perle,  som  i  mange  år  havde  været  udsolgt, 
udkom  i  1964  i  en  ny,  fuldstændig  revideret  udgave  (den 
gamle  udgave  var  fra  1909!)  med  ny  retskrivning,  i  2-spaltet 
sats  og  i  samme  format  som  Mormons  Bog  og  Lære  og  Pag- 
ter. Hermed  var  et  stort  savn  blevet  afhjulpet. 

I\,%  europæisk  missionspræsident 

I  begyndelsen  af  1964  blev  ældste  Ezra  Taft  Benson  af  De 
Tolv  Apostles  Råd  kaldet  som  europæisk  missionspræsident 
efter  Theodore  M.  Burton,  som  havde  præsideret  over  den 
europæiske  mission  i  de  foregående  to  år. 

Under  en  rundrejse  til  de  europæiske  missioner  besøgte 
præsident  Benson  og  hans  hustru  og  datter  Danmark  i  da- 
gene 3.  og  4.  februar,  hvor  præsident  Benson  bl.  a.  drøftede 
byggeprogrammet  i  den  danske  mission  med  missionspræsi- 
dent R.  Earl  Sorenson. 

Adskillige  af  de  store  københavnske  blade  bragte  billeder 
og  artikler  om  familien  Benson  og  besøget  i  Danmark. 

Den  danske  missions  historie  28 

G .  U .  F .  ■  stævner 

I  1964  blev  G.  U.  F.-Stævnet  afholdt  i  Aarhus  i  dagene  16., 
17.  og  18.  maj,  og  i  1965  i  Esbjerg  i  dagene  25.,  26.  og  27.  juni. 
Nogle  af  møderne  ved  dette  sidste  stævne  blev  overværet  af 
præsident  Ezra  Taft  Benson  med  hustru  og  datter. 

I  1966  deltog  G.  U.  F.s  medlemmer  i  det  fælles  skandina- 
viske stævne,  »Festinord«,  i  Stockholm.  Til  1967  er  planlagt  et 
lignende  skandinavisk  stævne,  som  skal  afholdes  i  København 
i  slutningen  af  juni  og  begyndelsen  af  juli. 


En  historisk  omvisning1 

Den  21.  maj  1964  blev  kirken  på  Priorvej  og  missionshjem- 
met  på  Dalgas  Boulevard  164  forevist  for  Foreningen  for  Kø- 
benhavnske Byvandringer,  som  havde  fremsat  anmodning 
herom.  Der  mødte  ialt  59  af  foreningens  medlemmer,  som 
alle  med  stor  interesse  beså  vore  lokaliteter,  og  bagefter  ud- 
trykte deres  tak  for  den  store  venlighed  og  gæstfrihed  de 
havde  mødt.  De  var  især  imponeret  og  glædeligt  overrasket 
over,  at  vi  ikke  havde  benyttet  lejligheden  til  at  propagere 
for  Kirken,  men  i  stedet  havde  valgt  at  fortælle  kendsgernin- 
ger. Det  havde  også  gjort  et  godt  indtryk,  at  vi  til  trods  for 
at  vi  ganske  øjensynligt  tog  religion  og  kirke  alvorligt,  allige- 
vel ikke  på  nogen  måde  var  »hængehoveder«,  men  forstod  at 
more  og  glæde  os  på  en  pæn  og  værdig  måde. 


Folkedansere  fra  Utah  i  Danmark 

To  gange  har  Danmark  haft  besøg  af  folkedansere,  alle  stu- 
denter fra  Brigham  Young  Universitetet  i  Utah.  Første  gang 
deltog  de  i  den  Internationale  Folkedanser-Festival  i  Varde  i 
dagene  25.  til  28.  juni  1964,  og  desuden  gav  de  to  opvisninger 
i  København  den  29.  juni  i  Mercur-Teatret. 

Foruden  folkedanserne  optrådte  vore  »egne«  Singing  Mor- 
mons, missionærkvartetten,  som  har  givet  en  række  succes- 

koncerter  overalt  i  Danmark  og  også  har  optrådt  i  radio  og 
fjernsyn,  og  gennem  deres  sang  var  en  god  propaganda  for 
Kirken.  Onsdag  den  1.  juli  gav  folkedanserne  en  opvisning  på 
plænen  i  Tivoli.  -  De  københavnske  blade  bragte  meget  vel- 
villige anmeldelser  af  opvisningerne. 

Folkedanserne  kom  efter  utallige  opfordringer  atter  til  Eu- 
ropa på  tourné  i  juli  1966,  og  i  dagene  27.,  28.  og  29.  juli  gav 
de  opvisninger  i  Danmark.  Den  27.  optrådte  de  i  »Friheden« 
i  Aarhus,  den  28.  i  »Karolinelund«  i  Aalborg,  og  den  29.  to 
gange  i  København,  om  eftermiddagen  i  De  Gamles  By  og 
om  aftenen  på  Bellahøj  Friluftsteater.  Alle  steder  gjorde  de 
stor  lykke  med  deres  danse. 

Byggeprogrammet  i  Danmark 

Den  5.  november  1964  afholdtes  i  København  distrikt  et 
specielt  møde,  hvor  lederne  for  byggekomiteen  i  Europa  og 
Norden  samt  Kirkens  arkitekt  samme  sted  var  tilstede.  Grun- 
den til  mødet  var  den,  at  byggeriet  på  den  nye  kirkebygning 
i  København  skulle  påbegyndes. 

Den  nye  bygning  i  København,  der  ligger  på  Maglegårds 
Allé  i  Søborg,  skal  være  en  distriktsbygning,  og  den  er  nu,  i 
februar  1967,  så  langt  fremme,  at  der  har  været  holdt  rejse- 
gilde. På  bygningen  har,  foruden  professionelle  håndværkere, 
arbejdet  byggemissionærer,  både  fra  andre  missioner  og  fra 
Danmark,  som  har  været  kaldet  til  dette  arbejde.  Desuden 
har  søskende  i  de  københavnske  grene  ydet  frivilligt  arbejde 
og  frivillige  bidrag  til  bygningens  opførelse.  Til  fordel  for 
byggeriet  har  der  i  København  været  holdt  flere  »Byggefe- 
ster«,  som  har  været  strålende  succes'er  og  har  givet  runde- 
lige beløb  til  byggefonden. 

Initiativtager  til  disse  fester  og  andre  arrangementer  har 
været  den  dynamiske  distriktspræsident  for  København  di- 
strikt, præsident  Orla  Rasmussen. 

Missionspræsidentparret  fejrer 
sølvbryllup  kort  før  deres  afløsning: 

Den  16.  april  1966  fejrede  missionspræsident  R.  Earl  Soren- 

son  og  søster  Ingrid  Sorenson  deres  sølvbryllup.  Dagen  be- 
gyndte på  rigtig  dansk  manér  med  »Det  er  så  yndigt  at  følges 
ad«,  som  søskende  mødte  op  med  kl.  6  om  morgenen  foran 
missionshjemmet.  Senere  på  dagen  blev  sølvbrudeparret  hyl- 
det ved  en  reception  i  kirken  på  Priorvej. 

I  juli  måned  kom  tiden,  da  vi  måtte  sige  farvel  til  missions- 
præsidentparret,  som  blev  afløst  fra  deres  mission  og  rejste 
tilbage  til  deres  hjem  i  Amerika. 


V%  missionsprsesideiit 

Som  ny  missionspræsident  for  den  danske  mission  var  kal- 
det ældste  Don  L.  Christensen,  som  kom  til  Danmark  midt  i 
juli  måned  sammen  med  sin  hustru,  Marva  Christensen,  og  de- 
res fem  børn.  Søster  Marva  Christensen  er  datter  af  tidligere 
missionspræsident  Edward  H.  Sorensen,  som  præsiderede  over 
den  danske  mission  fra  1949-52.  Præsident  Christensen  var 
missionær  under  præsident  Alma  Petersen  og  præsident  Ed- 
ward H.  Sorensen  og  virkede  bl.  a.  som  distrikts-  og  grens- 
præsident. 


Præstedømmets  samordningsprogram 
og-  M-M- programmet 

For  nogle  år  siden  blev  præstedømmets  samordningspro- 
gram  indført  i  Kirken,  og  også  i  Danmark  er  der  gjort  et  stort 
arbejde  indenfor  dette  vigtige  område  af  Kirkens  arbejde, 
som  går  ud  på,  at  præstedømmet  og  hjælpeorganisationerne 
samordner  deres  programmer  indenfor  de  fire  vigtige  faser  - 
hjemmelærerarbejdet,  missionærarbejdet,  genealogi  og  vel- 
færdsarbejdet.  Den  11.  og  12.  november  1966  afholdt  Missions- 
præsidentskabet  et  Seminar  for  Missionens  Ledere.  Under 
dette  seminar  blev  der  indstiftet  møder  for  Præstedømmets 
Udøvende  Komité,  Velfærdsmøder  og  Grens-Rådsmøder.  For- 
målet med  dette  program  er  at  samordne  alle  aktiviteter  i  gre- 
nene  og   gøre  præstedømmets   programmer  fuldendte.    Pro- 

220 


grammet  har  også  i  Danmark  haft  stor  succes  og  har  været 
med  til  at  få  mange  uaktive  medlemmer  aktiviseret  igen,  og 
alle  de  forskellige  aldersgrupper  har  fået  mulighed  for  at  lære 
evangeliets  principper  på  hver  sit  niveau. 

Missionspræsident  Don  L.  Christensen  indførte  M.  M.-Pro- 
grammet  (Medlem-Missionær-programmet)  i  den  danske  mis- 
sion, hvilket  skete  ved  distriktskonferencerne  i  København 
den  3.  og  4.  september  og  i  Jylland  den  10.  og  11.  september 
1966.  Ældste  Howard  W.Hunter  af  De  Tolv  Apostles  Råd 
overværede  konferencerne  og  fortalte  om  dette  programs  ef- 
fektivitet og  store  succes  i  verden.  Også  her  i  Danmark  har 
programmet,  selv  efter  det  forholdsvis  korte  tidsrum  vi  har 
haft  det,  givet  et  godt  resultat,  og  medlemmer  i  den  danske 
mission  er  med  iver  gået  ind  for  dette  glimrende  program. 

I  dagene  6.  til  9.  september  1966  var  missionspræsident  og 
søster  Christensen  værter  for  et  Seminar  for  de  Vesteuropæ- 
iske Missionspræsidenter,  som  var  under  præsidium  af  Æld- 
ste Howard  W.  Hunter  og  Præsident  Theodore  M.  Burton. 

Ældste  og  søster  Hunter  og  Præsident  og  søster  Burton 
rejste  med  missionspræsident  og  søster  Christensen  til  Aar- 
hus til  Jylland-konferencen,  og  undervejs  besøgte  Ældste 
Hunter  sin  oldefaders  fødested  lige  udenfor  Odense. 

Omorganisering:  at'  Københavns  grene 

Ved  distriktskonferencen  i  København  den  3.  og  4.  septem- 
ber gjorde  ældste  Howard  W.  Hunter  også  rede  for  den  om- 
organisering af  Københavns  grene,  der  af  Generalautorite- 
terne var  blevet  accepteret  og  som  gik  ud  på,  at  Centrum 
Gren  og  Søndre  Gren  slås  sammen  til  én  gren  under  navnet 
København  Gren.  Som  grenspræsident  for  den  nye  gren  blev 
opretholdt  broder  Jens  Kristoffersen.  Som  ny  grenspræsident 
for  København  Nordre  Gren  blev  opretholdt  broder  Jørgen 
Ljungstrøm. 

Kirkens  oversættelser 

I  mange  år  har  oversættelserne  af  Kirkens  litteratur   (bø- 

ger,  lektiehefter  etc.)  været  under  ledelse  af  Den  europæiske 
Mission,  hvis  hovedkvarter  lå  i  Frankfurt.  Vi  har  altid  måttet 
anvende  lektiemateriale,  der  var  et  eller  flere  år  bagefter  det, 
der  blev  anvendt  i  Amerika,  på  grund  af  arbejdet  med  over- 
sættelse og  trykning  af  materialet,  men  efter  Kirkens  nye  plan, 
hvorefter  alle  stave  og  missioner  i  verden  skal  anvende  de 
samme  lektiehefter  samtidig,  er  arbejdet  med  oversættelserne 
blevet  omorganiseret,  således  at  der  i  hver  mission  er  kaldet 
en  leder,  en  såkaldt  sprogkoordinator,  som  skal  have  ledelsen 
af  og  ansvaret  for  alt  oversættelsesarbejde  i  missionen,  under 
ledelse  af  Kirkens  europæiske  oversættelsesafdeling  i  Frank- 
furt. I  den  danske  mission  er  broder  Jørgen  W.  Schmidt  ble- 
vet kaldet  som  sprogkoordinator. 

Kirkens  distributionscenter  for  Norden 

For  at  rationalisere  og  centralisere  arbejdet  med  trykning 
og  fordeling  af  Kirkens  litteratur  i  Europa  er  der  oprettet  to 
distributionscentre,  et  for  de  fransk-,  tysk-  og  italiensktalende 
lande  i  Belgien,  og  et  for  de  nordiske  lande  i  Danmark.  Til 
dette  formål  er  købt  en  bygning  i  Vassingerød  pr.  Lynge  ved 
København,  og  som  leder  af  dette  distributionscenter  er  også 
valgt  broder  Jørgen  W.  Schmidt,  som  til  hjælp  ved  arbejdet 
skal  have  flere  medarbejdere  foruden  de  søskende,  der  alle- 
rede virker  som  oversættere. 

Den  30.  oktober  1966  blev  der  afholdt  et  oversættelses-se- 
minar, som  blev  ledet  af  en  række  officielle  repræsentanter 
for  Kirken:  Biskop  Victor  L.  Brown  fra  Det  Præsiderende 
Biskopråds  Kontor,  præsident  J.  Thomas  Fyans,  chef  for  Kir- 
kens oversættelsesarbejde  i  hele  verden,  Præsident  John  E. 
Carr,  leder  af  Kirkens  trykkerier  og  distributionscentre  i  Eu- 
ropa, og  broder  Immo  Luschin-Ebengreuth,  europæisk  sprog- 
koordinator. Alle  disse  brødre  gjorde  på  seminaret  rede  for 
de  nye  regler  og  fremgangsmåder  ved  oversættelsesarbejdet. 

Ny  fælles  Stjerne  for  Europa 

Fra  1.  marts  1967  sker  der  en  stor  omvæltning  for  DEN 
DANSKE  STJERNE,  som  jo  hidtil  helt  er  blevet  redigeret  og 
trykt  i  Danmark.  Efter  Kirkens  øverste  lederes  ønske  vil  de 
europæiske  missioner  fremtidig  have  et  fælles  tidsskrift,  som 
dog  naturligvis  vil  blive  trykt  på  de  pågældende  landes  eget 
sprog.  Redaktion  og  trykning  vil  herefter  foregå  i  Frankfurt, 
medens  oversættelserne  til  de  forskellige  sprog  vil  blive  fore- 
taget i  de  pågældende  lande.  Foruden  det  fælles  stof  i  den 
nye  Stjerne,  som  bl.  a.  vil  omfatte  artikler  fra  Kirkens  offici- 
elle tidsskrifter,  Improvement  Era,  Instructor  og  Children's 
Friend,  vil  hvert  nummer  indeholde  et  mindre  antal  sider  med 
lokalt  stof,  og  navnet  vil  stadig  være  DEN  DANSKE 
STJERNE. 

Kirkebøgerne  som  kilde  til  genealogiske   oplysninger. 

De  almindeligste  og  mest  omfattende  kilder  til  at  skaffe 
genealogiske  oplysninger  til  brug  for  familieskemaer  er 
kirkebøgerne,  som  er  tilgængelige  på  landsarkiverne. 

Fra  Derek  Harlands  bog  Genealogical  Research  Stand- 
ards bringer  vi  det  afsnit,  der  handler  om  Danmarks  kirke- 
bøger: 

Den  lutherske  kirke  i  Danmark  er  folkekirken,  og,  uligt 
i  England  og  Wales,  hvor  der  var  et  antal  »afvigende« 
trosbekendelser,  var  der  i  Danmark  kun  få,  om  overhove- 
det nogen,  modstridende  sekter  indtil  midten  af  1800-tallet, 
når  undtages  jøder  og  katolikker. 

Den  lokale  præst  i  den  lutherske  kirke  havde  ansvaret 
for  at  optegne  ALLE  fødsler,  som  fandt  sted  i  hans  sogn, 
uanset  hvilken  religiøs  tro  børnenes  forældre  havde.  Alle 
fødsler  for  hele  Danmark  er  derfor  optegnet  i  den  luther- 
ske kirkes  kirkebøger.  Alle  vielser  udført  af  lutherske 
præster,  er  opført  i  den  lutherske  kirkes  optegnelser,  me- 
dens de  vielser,  der  blev  foretaget  af  præster  udenfor  den 
lutherske  kirke,  krævede  en  borgerlig  autorisation,  som 
man  kunne  få  fra  den  borgerlige  myndighed,  hvor  den 
senere  blev  arkiveret.  Da  de  fleste  af  kirkegårdene  i  alle 
dele  af  Danmark,  undtagen  i  nogle  af  de  store  byer,  virke- 
lig var  kirkelige  begravelsespladser,  findes  optegnelser  om 
de  fleste  begravelser,  selv  af  ikke-lutheranere,  i  Folke- 
kirkens bøger.  Hovedparten  af  begravelserne  var  af  luthe- 
ranere, men  begravelser  af  ikke-lutheranere,  som  blev  be- 
gravet på  kirkegårde,  der  ikke  hørte  til  den  lutheranske 
kirke,  er  optegnet  i  det  pågældende  kirkegårdskontors 
bøger. 

De  tidligst  kendte  sogneregistre  (kirkebøger)  begynder 
så  tidligt  som  i  1572,  men  det  var  først  i  1645,  at  en  lov 
krævede,  at  der  blev  ført  optegnelser  over  fødsler,  dåb,  vi- 
elser, dødsfald  og  begravelser. 

Man  må  huske,  at  op  til  omkring  1890  blev  der  anvendt 
gotisk  skrift,  og  kendskab  til  denne  skrift  er  derfor  nød- 
vendig, før  man  kan  foretage  efterforskning  i  danske  sog- 
neregistre. 

Fra  1814  blev  den  måde,  hvorpå  optegnelser  af  enkelt- 
heder ved  fødsler,  barnedåbshandlinger,  vielser,  dødsfald, 
begravelser  og  konfirmationer  blev  foretaget,  standardise- 
ret, således  at  protokollerne  efter  denne  dato  bestod  af 
reglementerede  sider,  der  krævede  bestemte  oplysninger. 
Før  1814  var  mængden  af  de  optegnede  data  overladt  til 
den  enkelte  præst,  og  derfor  varierede  de  indførsler,  der 
kom  ud  af  det,  i  høj  grad  med  hensyn  til  de  oplysninger, 
de  giver. 

Fra  1814  blev  der  også  opbevaret  kopi  af  de  oplysninger, 
der  blev  fundet  i  kirkebøgerne,  hos  en  anden  ansvarlig 
person  i  sognet,  f.  eks.  degnen,  der  som  regel  var  skole- 
læreren. 


Da  der  ikke  findes  borgerlige  optegnelser  om  fødsler, 
vielser  og  dødsfald  i  Danmark,  bliver  kirkebøgerne  så  me- 
get mere  værdifulde.  Da  der  ikke  fandtes  »afvigende«  tros- 
retninger i  Danmark  før  i  den  forholdsvis  nyere  tid,  gør 
det  problemet  med  at  rådføre  sig  med  kirkebøgerne  mindre 
vanskeligt  end  i  både  De  Forenede  Stater  eller  England  og 
Wales. 
Lokalisering  af  kirker  og  sogne 

Ikke  enhver  lokalitet  i  Danmark  er  et  sogn  med  sin  egen 
kirke  og  egne  kirkebøger.  Mange  sogne  består  af  et  antal 
små  flækker  og  gårde,  og  meget  ofte  er  det  ved  efterforsk- 
ning i  Danmark  nødvendigt  at  finde  ud  af,  i  hvilket  sogn 
en  bestemt  gård  eller  samling  af  huse  findes. 

To  bøger  kan  anvendes  til  at  løse  dette  problem.  Den 
ene,  Post-  og  Telegrafadressebogen  for  Kongeriget  Dan- 
mark, udgives  hvert  år  og  specificerer  stederne  i  Danmark 
og  anfører  navnet  på  det  sogn,  hvor  hvert  sted  ligger. 

Eksempel:  Skoverup  —  en  landsby  i  Ulse  sogn. 

Denne  bog  har  en  liste  over  sognene  og  anfører  her  bl.  a. 
det  amt,  hvor  hvert  enkelt  sogn  er  beliggende. 
Eksempel:  Ulse  —  et  sogn  i  Præstø  amt. 
Eksempel:  Ulstedbo  —  en  gård  og  en  gruppe  huse  i  Sindal 
sogn. 

Et  opslag  viser,  at  Sindal  sogn  ligger  i  Hjørring  amt. 

Ikke  alle  sogne  i  Danmark  har  kirkebøger,  som  går  til- 
bage til  1945.  Nogle  af  optegnelserne  begynder  så  sent  som 
1700  og  nogle  endda  senere.  For  at  se,  hvad  indholdet  er  af 
hver  kirkebog,  og  de  år  den  pågældende  optegnelse  om- 
fatter, kan  henvises  til  Danmarks  Kirkebøger  af  S.  Ny- 
gaard. (Denne  bog,  som  i  mange  år  har  været  udsolgt  fra 
forlaget  og  derfor  ikke  er  i  handelen,  står  til  rådighed  på 
alle  arkiverne.  I  Landsarkivet  for  Nordjylland  i  Viborg 
findes  å  jourførte  registraturer  over  de  tilgængelige  kirke- 
bøger, som  nu  efter  opførelsen  af  den  nye  arkivbygning  i 
Viborg  kan  fås  op  til  1915-20,  medens  Danmarks  Kirke- 
bøger kun  omfatter  kirkebøgerne  op  til  1891.  (Tilføjelse 
ved  Gen.  Foren.   Hovedbestyrelse)). 

Eksempel:  Græse   (Lynge-Frederiksborg  Herred) : 

Fødsler  1729-1891;  konfirmationer  1736-1760,  1786-1891; 
trolovelser  1729-1798;  vielser  1729-1891;  døde  1729-1891. 
Kirkebøgerne  for  dette  sogn  for  perioden  efter  1891  vil 
bero  hos  den  lokale  præst,  men  efterhånden  som  kirke- 
bøgerne bliver  udskrevet,  vil  de  også  blive  sendt  til  lands- 
arkivet. (Efter  at  der  nu  er  opført  en  ny  arkivbygning 
også  i  København,  vil  kirkebøgerne  op  til  ca.  1920  om  no- 
gen tid  blive  tilgængelige  for  publikum.  (Tilf.  ved  Hoved- 
bestyrelsen)). 

Genealogisk  Forenings  Hovedbestyrelse. 

»Lad  derfor  jeres  hjerter  være  trøstede;  thi  alle  ting  sam- 
virker til  gode  for  dem,  som  vandrer  retskaffent«  (L&P 
100:15). 

Formål:  At  forstå,  at  alle  livets  erfaringer  vil  virke  til 
gode  for  den  retfærdige. 

Mennesker  dør  i  junglens  sumpe.  Et  dejligt,  lovende  barn 
på  seks  år  lammes  som  følge  af  en  automobilulykke.  En 
moder  til  otte  børn  dør  af  influenza.  En  lavine  begraver  et 
hundrede  menensker.  Tusinder  dør  af  hungersnød. 

Midt  i  håbløshedens  og  hjælpeløshedens  skrig  høres  Her- 
rens rolige,  betryggende  forjættelse:  »Lad  derfor  jeres  hjer- 
ter være  trøstede;  thi  alle  ting  samvirker  til  gode  for  dem, 
som  vandrer  retskaffent«   (L&P  100:15). 

En  Sidste  Dages  Hellig  ved,  at  et  af  jordelivets  formål  er 
at  blive  prøvet.  I  begyndelsen,  inden  mennesket  var  på 
jorden,  sagde  Gud:  »Og  vi  vil  prøve  dem  hermed  for  at  se, 
om  de  vil  gøre  alt,  hvad  Herren,  deres  Gud,  vil  befale 
dem  ...  og  de,  som  består  deres  anden  prøvestand,  skal 
tildeles  herlighed  over  deres  hoveder  i  al  evighed«  (Den 
kostelige  Perle,  Abraham  3:25 — 26).  I  denne  storslåede 
plan  skulle  mennesket  lære  at  kende  godt  fra  ondt  og  for- 
håbentlig vælge  det  gode. 

I  denne  store  prøve  kommer  der  uheld  og  ulykker  til  os 
alle.  Herren  vidste,  at  mennesket  ville  komme  til  at  lide 
og  dø  af  cancer,  at  de  ville  pine  hinanden  og  slå  hver- 
andre ihjel,  at  kvinder  ville  dø  i  barselseng,  og  at  flyve- 


ulykker ville  udslukke  livet  hos  mange  kære  venner,  men 
alligevel  formanede  Han:  ».  .  .  Frygt  derfor  ikke,  end  ikke 
døden;  thi  i  denne  verden  er  jeres  glæde  ikke  fuldkom- 
men; men  i  mig  er  den  fuldkommen«   (L&P  101:36). 

Om  Kristus  siger  Skrifterne:  »Skønt  han  var  Søn,  lærte 
han  lydighed  af  det,  han  led«   (Hebr.  5:8). 

Når  selv  Frelseren  måtte  vinde  sin  herlighed  og  lykke, 
kan  vi  så  ikke  føle  os  trøstet,  når  vor  Herre  siger:  ».  .  . 
fred  være  med  din  sjæl!  Din  modgang  og  dine  lidelser  skal 
blot  vare  et  øjeblik,  og  om  du  er  standhaftig,  skal  Gud 
ophøje  dig  i  det  høje«   (L&P  121:7— S)1 

Når  vi  føler  os  personligt  tynget  af  sorg  og  ulykke,  vil 
tjeneste  for  andre  ikke  blot  hjælpe  dem,  men  den  vil  brin- 
ge trøst  til  os.  Lad  os  derfor  vandre  retskaffent,  give  de 
hungrige  at  spise,  de  tørstige  at  drikke,  klæde  de  nøgne, 
besøge  de  syge  og  de,  som  sidder  i  fængsel,  elske  Herren 
og  vor  næste  af  hele  vort  hjerte.  Hvis  vi  følger  Profeten 
Joseph  Smith's  stærke  formaning,  som  han  gav  Hjælpe- 
foreningen ved  det  andet  møde,  vil  vi  »komme  den  frem- 
mede til  hjælp  .  .  .  gyde  olie  og  vin  i  de  bedrøvedes  sårede 
hjerter  .  .  .  tørre  de  forældreløses  tårer  og  få  enkens 
hjerte  til  at  juble«   (DHC,  Vol.  IV,  p.  567). 

Hvis  vi  vandrer  retskaffent,  vil  vi  lære  at  elske,  at  være 
tålmodige,  milde,  gode,  overbærende  og  tilgivende  med 
den  forståelse,  at  alle  ting  virker  tilsammen  til  bedste  for 
os. 

Kære  Primary-medarbejder: 

Går  du  nogensinde  hjem  fra  Primary  med  den  tanke 
»Hvad  nytte  er  det  til?  Børnene  var  så  støjende,  og  tiden 
til  lektion  så  kort.  Hvad  godt  kan  jeg  få  gjort  på  den  korte 
tid,  jeg  har  hver  uge?«.  Har  du  disse  tanker?  Måske  har 
vi  alle  det  i  mismodige  øjeblikke.  Husk  da  på  denne  lille 
historie: 

En  dag  gik  en  Primary-lærerinde  til  tandlægen.  Medens 
hun  ventede  på,  at  tandlægen  skulle  begynde,  lagde  hun 
mærke  til  et  papbæger  til  patientens  brug,  og  hvori  vandet 
dryppede  en  gang  imellem.  »Hvor  unyttigt«,  tænkte  lærer- 
inden. »Bægeret  vil  aldrig  blive  fuldt  på  den  måde.  Hvor 
meget  lettere  ville  det  ikke  være  at  dreje  på  hanen  og 
fylde  bægeret  i  en  fart?«  Med  den  tanke  lænede  hun  sig 
tilbage  i  stolen  og  ventede. 

Da  lærerinden  havde  ventet  nogle  minutter  vakte  det 
stadige  dryp  af  vandet  igen  hendes  opmærksomhed.  Til 
hendes  overraskelse  var  bægeret  fuldt,  og  vandet  flød  over. 

Således  er  det  med  undervisningen  i  Primary.  Somme- 
tider synes  tiden  til  klassen  alt  for  kort.  Sommetider  er 
fatteevnen  ringe,  og  lektien  synes  måske  kort  og  unyttig, 
ikke  værd  den  anstrengelse,  der  er  nødvendig  for  at  for- 
berede og  give  den.  Men  ligesom  bægeret  blev  fyldt  med 


en  dråbe  ad  gangen,  indtil  det  flød  over  ved  den  stadige, 
uophørlige  vanddråbe,  således  har  hver  Primary-lektie 
sin  plads  med  at  fylde  barnet  med  evangeliets  budskab. 
Hvis  lektierne  gives  med  omhyggelig  regelmæssighed,  vil 
de,  selv  om  børnene  i  hver  time  kun  får  blot  en  enkelt 
tanke,  dog  have  gjort  deres  del,  og  barnet  vil  blive  fyldt  til 
overflod.  Husk,  at  havets  bred  er  lavet  af  mange  små  sand- 
korn, himlen  bliver  oplyst  af  mange  små  stjerner,  en  perle- 
kæde laves  ved  at  sætte  én  lille  perle  på  snoren  ad  gangen, 
et  barns  tanker  bygges  op  lidt  efter  lidt. 

Tænk  aldrig  mere:  »Til  hvad  nytte?«  Og  tænk  aldrig 
mere,  at  tiden  er  alt  for  kort.  Selv  et  enkelt  minut  er  kost- 
bart og  længe  nok  til  at  føje  en  dråbe  til  bægeret,  til  at 
give  barnet  en  tanke,  som  kan  hjælpe  med  til  at  opbygge 
dets  karakter.  Må  denne  lille  historie  være  en  vejleder  for 
alle  Primary-medarbejdere  og  hjælpe  os  til  at  fylde  dette 
års  Primary-arbejde  med  glæde  og  lykke  for  alle,  der  har 
med  det  at  gøre. 

Må  Herren  velsigne  jer  i  det  nye  år  med  Primary-ar- 
bejdet. 

Venlig  hilsen 
Primary  Hovedbestyrelse. 

7.  artikel  i  serien: 


»Sådan  er  drenge« 


af  W.  Cleon  Skousen 


Gensidig  Uddannelses  Forening 


Den  varme  ogr  kolde  periode 

PENGEGALSKAB 

Det  er  som  oftest  i  løbet  af  den  »kolde  og  varme  perio- 
de« i  en  drengs  liv,  at  hans  forældre  træffer  afgørelse  om 
en  eller  anden  form  for  lommepenge.  For  de  fleste  foræl- 
dres vedkommende  vil  der  allerede  have  været  flere  tilløb 
til  en  ordning.  Faktisk  har  de  måske  allerede  fået  deres 
første  chokbehandling,  da  Junior  blev  angrebet  af  penge- 
galskab omkring  treårs-alderen.  Naturligvis  stod  hans  lyst 
i  den  alder  fortrinsvis  til  nye  blanke  kobberfemører,  men 
hvis  hans  forældre  ikke  dengang  passede  på  at  holde  ham 
på  en  beskeden  småpengeration,  gik  han  sandsynligvis 
hen  og  blev  samler  af  både  25-ører,  kronestykker  og  fem- 
kroner. 

At  udvikle  børns  sans  for  penge  er  en  videnskab  og  en 
kunst.  Ofte  betror  vi  dem  penge  i  et  omfang,  der  mangler 
væsentlig  mening  for  barnet.  Akkurat  ligesom  vi  overvæl- 
der dem  med  fede  og  søde  sager  og  foregriber  nydelsen  af 
mange  lækre  spiser,  således  giver  vi  dem  penge  udfra  et 
voksent  standpunkt  snarere  end  udfra  et  barns  målestok. 
Psykologerne  siger,  at  lommepenge  og  belønninger  til  min- 
dre børn  skal  holdes  indenfor  nøje  afstukne  rammer.  Børn 
på  2 — 3  år  skulle  aldrig  have  mere  end  en  5-øre,  indtil  for- 
ældrene er  helt  sikre  på,  at  Junior  forstår,  at  han  skal  gøre 
noget  ganske  særligt  for  at  få  mere  end  én  af  dem.  På 
dette  tidspunkt  vil  en  10-øre  sandsynligvis  være  lidt  af  et 
pragtstykke  og  en  endnu  større  anstrengelse  værd.  10-øren 
er  sikkert  tilstrækkelig  i  et  års  tid,  så  begynder  25-øren  at 
få  betydning  og  efter  en  passende  tid  1 -kronen  og  2-kro- 
nen.  En  5-krone  vil  stå  for  ham  som  en  virkelig  formue. 

Ved  at  følge  dette  mønster  vil  selv  velhavende  forældre 
have  succes  med  at  lære  deres  børn  passende  respekt  for 
penges  værdi.  I  modsætning  hertil  har  man  set,  hvorledes 
enhver  svag  far  eller  mor,  der  disker  op  med  penge  for  at 
demonstrere  deres  kærlighed  til  barnet,  inden  længe  vil 
opdage,  at  hans  barn  viser  betydelig  mindre  begejstring  og 
taknemmelighed  for  sin  femmer  end  andre  børn  for  deres 
10-  eller  25-øre. 
PENGE  og  ARBEJDE 

Hvad  er  penge?  Kun  efterhånden  som  Junior  identificerer 
penge  med  dele  af  udført  arbejde,  vil  han  for  alvor  kunne 
forstå  at  sætte  pris  på  dem.  Det  vil  i  særlig  grad  hjælpe  på 
forståelsen,  hvis  det  er  HANS  arbejde,  de  repræsenterer. 
Men  at  nå  dertil  er  faktisk  lidt  af  et  mirakel. 

Et  barn  mellem  tre  og  syv  år  vil  sjældent  gøre  andet  end 
lege,  når  det  skulle  arbejde.  Så  snart  arbejdet  hører  op 
med  at  være  leg,  opgives  det  med  velbehag  og  beslutsom- 


hed. Derfor  er  det  som  regel  godt  at  få  drengen  til  at  ar- 
bejde sammen  med  far  eller  mor  »bare  for  sjov«. 

Når  der  skal  fastsættes  lommepenge  for  børnene,  op- 
stiller forældre  som  regel  en  liste  med  et  antal  bestemte 
huslige  sysler,  som  skal  udføres.  Den  simple  kendsgerning, 
at  de  pligter,  der  skal  varetages  af  små  drenge,  aldrig  bli- 
ver udført,  er  en  af  grundene  til,  at  de  fleste  lommepenge- 
systemer dør  ved  fødslen.  Denne  modstand  imod  at  arbejde 
fortsætter  i  adskillige  år.  Men  omkring  8  år  kan  de  fleste 
drenge  meget  bedre  klare  nogle  simple  pligter.  Ydermere 
er  dette  et  godt  tidspunkt  til  at  starte  en  lommepenge-ord- 
ning for  alvor,  fordi  8-års  alderen  er  en  ny  periode  med 
pengegalskab.  Nu  har  drengen  lært,  at  penge  er  magt,  og 
ikke  alene  forældre  må  have  denne  værdifulde  vare  for  at 
få  livets  nødvendigheder,  men  selv  en  dreng  er  nødt  til  at 
have  en  smule  hård  valuta.  Hvordan  skal  han  ellers  få  det 
modelplan,  den  lommelygte  eller  billet  til  børneforestillin 
gen  i  biografen?  Den  slags  spørgsmål,  der  farer  rundt  i  en 
drengs  hjerne,  er  en  kærkommen  velsignelse  for  forældre- 
ne. De  er  den  hurtigst  kendte  kur  mod  arbejdslede. 

At  lære  en  dreng  at  arbejde  indbefatter  afslag  af  beta- 
ling, hvis  arbejdet  ikke  bliver  gjort.  Det  indbefatter  også 
nedsat  betaling  for  sjusket  udførelse.  Naturligvis  må  for- 
ældrene bedømme  udførelsen  efter  en  børnemålestok,  ikke 
en  voksen. 

Skal  man  betale  en  dreng  for  alt,  hvad  han  laver?  Eks- 
perter siger  »afgjort  nej«.  Han  må  lære  at  gøre  noget 
»bare  af  hjælpsomhed«  eller  for  at  overraske  sine  foræl- 
dre. Men  børn  vil  slå  en  handel  af.  »Får  jeg  noget  for  at 
vaske  op?«  spørger  Junior.  En  klog  moder  svarer  måske 
»Nej,  søn.  Du  tager  tallerknerne,  mens  jeg  smører  mad  til 
udflugten.  I  dag  gør  vi  det  begge  to  bare  for  at  gøre  hin- 
anden en  tjeneste.« 

Hvornår  skal  en  dreng  have  sine  penge?  Svaret  er 
»prompte«.  Der  er  ikke  noget  mere  nedslående  for  et  barn 
end  at  komme  begejstret  til  sine  forældre  og  fortælle,  at 
han  har  udført  sit  arbejde  og  så  få  det  svar:  »Åh,  det  var 
godt.  Jeg  skal  gi'  dig  penge,  når  jeg  en  gang  får  vekslet.« 

PORTRÆT  AF  EN  DRENG  MELLEM  10  OG  11  ÅR 

Efter  den  støjende  6-års  alder  begyndte  Junior  at  følge 
et  mere  stilfærdigt  mønster  gennem  7-,  8-  og  9-års  alderen. 
Der  var  stadig  »ebbe  og  flod«,  men  kontrasterne  var  min- 
dre end  før.  Perioden  mellem  10  og  11  år  markerer  kul- 
minationen på  disse  tegn  på  begyndende  modenhed  og  kan 
godt  kaldes  en  drengs  gyldne  alder.  Han  er  i  ligevægt  med 
sig  selv  og  omgivelserne.  Han  har  gode  manerer,  tager  hen- 
syn til  andre,  indhenter  tilladelse  før  han  gør  noget,  til- 

passer  sig  de  voksnes  krav  —  alt  dette  er  tilsyneladende 
helt  naturligt  for  ham.  Han  kan  påtage  sig  nogle  former 
for  ansvar,  gør  engang  imellem  orden  på  sit  værelse,  va- 
sker sig,  løber  ærinder  og  udfører  forskellige  små  jobs.  Han 
har  stadig  noget  besvær  med  søskende,  der  er  lidt  yngre, 
men  kan  godt  lide  at  tage  sig  lidt  af  familiens  baby  eller 
de  søskende,  der  er  under  fem-seks  år. 

Han  har  sandsynligvis  et  godt  år  i  skolen,  er  mindre 
afhængig  af  sin  lærer  og  er  mindre  kritisk  overfor  ham, 
forudsat  at  han  er  retfærdig  og  gør  arbejdet  interessant. 
Han  kan  lide  familieliv  og  er  mindre  dogmatisk  med  hen- 
syn til  meninger,  nyder  familieudflugter  og  er  ofte  tilfreds 
med  tilfældige,  halvt  konkurrenceprægede  lege  med  nabo- 
børnene. Han  er  begejstret  TV-fan  og  læser  af  sjove  bøger. 
Han  får  mange  ideer  fra  dem  og  bringer  forestillinger  om 
loyalitet,  hemmelige  eder  og  bestemte  formål  med  til  sine 
kammerater.  Derfor  er  det  klogt,  hvis  hans  TV-kiggeri  og 
hans  læsning  bliver  nøje  udvalgt. 

Når  han  udfører  noget  specielt  vil  han  gerne  anerkendes, 
men  nødig  skille  sig  ud  fra  de  andre.  Han  vil  gerne  være 
på  højde  med  sine  venner,  men  nødig  for  forskellig  fra 
dem,  heller  ikke  med  hensyn  til  at  udmærke  sig.  Han  sø- 
ger at  blive  accepteret  og  føler  sig  tilfreds  såvel  hos  voksne 
som  hos  jævnaldrende.  Hans  temperementsudbrud  er  korte. 
Han  må  stadig  ledes  med  hensyn  til  hvad  der  er  rigtigt, 
men  han  har  dybe  overbevisninger  om,  hvad  der  er  for- 
kert. Man  kan  som  regel  stole  på  ham,  når  det  drejer  sig 
om  vigtige  ting,  men  han  bliver  skødesløs  med  småting  og 
behøver  at  blive  mindet  om  dem. 

Ti  år  —  det  er  perioden,  hvor  man  lever  og  lader  leve. 
Han  kan  lide  at  folk  er  venlige  og  uformelle.  Han  vil 
hænge  sit  tøj  op,  hvis  man  husker  ham  på  det,  men  ellers 
vil  han  lade  det  ligge,  hvor  han  har  taget  det  af.  Han  er 
noget  doven,  når  det  drejer  sig  om  at  arbejde,  men  kan 
blive  vældig  begejstret  over  noget,  han  skal  lave  sammen 
med  mor  eller  far. 

Hvis  forældre  er  retfærdigt  smidige  i  deres  krav  til  den 
10-årige,  vil  de  finde  det  muligt  at  gøre  denne  periode  til 
et  herligt,  behageligt,  tilfreds  og  lykkeligt  interval. 


OVERBLIK  OVER  LIVETS  KENDSGERNINGER 

Fordi  denne  alder  mellem  10  og  11  år  er  så  behagelig  og 
rolig  er  den  som  regel  meget  velegnet  til  en  omfattende 
diskussion  om  livets  kendsgerninger.  På  dette  tidspunkt 
ved  han  nok  udfra  sine  egne  følelser  og  erfaringer  til  at 
kunne  fortolke  det,  der  fortælles  ham,  korrekt.  Han  er 
gammel  nok  til  at  kunne  forstå  hele  den  mirakuløse  und- 
fangelsesproces.  Han  kan  følge  med  i  familiens  (eller  bib- 
liotekets) lægebog,  hvor  der  vil  være  forskellige  plancher, 
og  han  vil  kunne  lide  at  høre  sin  far  eller  mor  diskutere 
livsprocessen  på  en  videnskabelig  nøgtern  måde. 

Junior  har  allerede  hørt  en  masse  skjulte  og  underfun- 
dige hentydninger  fra  sine  jævnaldrende,  og  uden  tvivl  vil 
han  være  blevet  stillet  overfor  en  hel  del  vulgær  snak. 
Derfor  er  det  særlig  vigtigt  i  denne  »mand  til  mand«-sam- 
tale  at  indpode  ham  respekt  for  sig  selv  og  den  pige,  han 
engang  vil  vælge  at  gifte  sig  med.  »Kærlighed«  er  ikke  nær 
så  uforståelig  for  en  10-årig  som  hans  forældre  tror,  og  de 
fleste  drenge  er  fuldkommen  i  stand  til  at  udvikle  stor 
idealisme  i  denne  alder  med  hensyn  til  deres  egne  per- 
sonlige forhold. 

Det  er  også  et  velvalgt  tidspunkt  at  diskutere  problemet 
»ødelæggere«  og  den  kendsgerning,  at  ældre  drenge  kan 
forsøge  at  trække  ham  ind  i  uønskede  forhold.  Interviews 
med  mange  drenge  har  afsløret,  at  langt  flere  er  udsat  for 
skadelig  indflydelse  end  forældrene  nogensinde  forestiller 
sig.  Det  lønner  sig  i  høj  grad  at  bruge  både  den  nødvendige 
tid  og  vise  den  nødvendige  interesse  i  at  opbygge  en  varm 
tillid  mellem  en  søn  og  hans  forældre,  så  problemerne  kan 
forebygges  og  faldgruberne  genkendes,  efterhånden  som 
de  dukker  op. 

Tusinder  af  forældre  kan  bevidne,  at  det  er  muligt  for 
en  dreng  at  nå  idealet  om  fuldkommen  moralsk  renhed, 
hvis  hans  forældre  står  ham  nær  og  hjælper  ham  at  forstå 
og  leve  intelligent  med  de  magtfulde  kræfter,  der  lever  i 
ham. 

(Fortsættes  i  næste  nummer). 


C  !  VI  S\OBSI»  1007 


I   løbet  af  kort   tid   vil   alle   grene   modtage   cirkulærer 
vedrørende  de  forskellige  aktiviteter  til  Festinord: 

1)  Road  Show  —  emnet  er  her  frit,  og  vi  refererer  i  øvrigt 
til  cirkulæret  herom. 

2)  Mannequin-opvisning:  opgaverne  er  her:  a)  kjole,  b) 
dragt,  c)  festkjole,  d)  folkedragt  —  se  i  øvrigt  cirkulæ- 
ret herom. 

3)  Dans:  De  danske  danse  bliver  »Kontramarch«  og  »Den 
toppede  Høne  fra  Thy«  (ikke  at  forveksle  med  den  alm. 
kendte  Toppede  Høne).  —  Fællesdanse:  Vindmølledan- 
sen  fra  sidste  år  samt  en  amerikansk  squaredans.  Noder 
og  forklaring  er  udsendt. 

4)  Sang:  Det  fælles-skandinaviske  kor  skal  synge 

a)  Årans  konung. 

b)  Praise  the  Lord,  O  Jerusalem. 

c)  How  Beautiful  upon  the  Mountains. 
Det  rent  danske  kor  skal  synge: 

»Fryd  dig,  Zion«   af  Weyse  og   »I  skoven  skulle  være 
gilde« 


5)  Sport:  Aktiviteterne  er  her  de  samme  som  sidste  år.  Ud- 
tagelserne vil  foregå  i  forbindelse  med  forårskonferen- 
cerne. 

G.U.F.s  Hovedbestyrelse. 


En  lille  nytårsgave  er  på  trapperne:  »Håndbog  for  pige- 
programmet«. Det  er  lige  netop  den  opslagsbog,  enhver 
leder  i  GUF's  kv.  afdeling  har  sukket  efter.  Kort  og  let  til- 
gængelig. Den  vil  gavne  alle  piger  og  deres  ledere. 

En  altomfattende  håndbog  for  hele  GUF  har  længe  stået 
på  vor  ønskeseddel,  men  da  vi  kan  forvente  en  helt  ny 
håndbog  i  tilslutning  til  det  nye  verdensprogram,  som  må- 
ske allerede  kommer  igang  inden  udgangen  af  1967,  vil 
det  være  temmelig  omsonst  at  starte  oversættelse  af  en 
gammel  håndbog  nu.  Skulle  der  i  mellemtiden  opstå  tvivls- 
spørgsmål, så  ret  venligst  henvendelse  til  Distrikts-GUF. 

¥1  STÅR  I  li  li  I    ALENE 


Mange  mennesker  skammer  sig  over  deres  religion,  og 
mange  går  ind  på  kompromis'er  i  deres  tro,  fordi  de  er 
bange  for  verdens  kritik. 

Der  findes  nogle  sidste  dages  hellige  i  denne  kategori, 
især  med  hensyn  til  Visdomsordet. 

Nogle  føler  virkelig,  at  vi  er  mærkelige  og  står  alene  i 
vor  indstilling  til  spiritus,  tobak,  te  og  kaffe.  Hvor  tager 
de  dog  fejl! 

New  York  Times  refererede  fornylig  et  stævne,  som 
Syvende  Dages  Adventisterne  havde  holdt.  Denne  religion 
har  et  samlet  medlemstal  på  1.600.000,  hvoraf  380.000 
findes  i  U.S.A. 

Denne  gruppe  har  ikke  altid  været  kendt  som  Syvende 
Dages  Adventisterne.  Den  blev  dannet  før  1844  som  en 
organisation,  der  ventede  Kristi  andet  komme,  og  dette  for- 
ventede de  den  22.  oktober  det  år. 

Da  forventningen  ikke  gik  i  opfyldelse,  fandt  en  reorga- 
nisering sted,  og  i  1863  tog  den  nu  kendte  religion  form. 

En  af  de  fremragende  læresætninger  i  denne  religion, 
som  udfører  meget  godt  på  det  sundhedsmæssige  område, 
især  med  sine  hospitaler  og  vidt  udbredte  lærdomme  om 
fødevarer,  er  dens  indstilling  til  te,  kaffe,  spiritus  og  tobak, 
som  altsammen  er  bandlyst. 

Adventisterne  betragter  det  menneskelige  legeme  som 
Helligåndens  tempel  og  lægger  stor  vægt  på  forholdet  mel- 
lem det  åndelige  og  ens  mentale  og  fysiske  helbred. 

De  opretter  kurser  for  ikke-adventister,  som  ønsker  at 
opgive  rygning  og  drikkeri  og  er  for  øjeblikket  ved  at 
slutte  et  16-ugers  vægtreducerings-kursus. 

Deres  nuværende  planer  går  ud  på  at  holde  10.000  5- 
dages  antiryge-kurser  i  50  lande  i  de  næste  fire  år,  og 
igangsættelsen  af  et  lignende  arbejde  for  at  bekæmpe 
alkoholisme. 

Det  er  af  interesse  at  lægge  mærke  til,  at  corn-flakes 
kongen,  John  Harvey  Kellogg,  som  var  kirurg  og  kost- 
ekspert, blev  leder  af  denne  kirkes  sanatorium  i  Battle 
Creek,  Michigan,  i  1870'erne  og  opfandt  mere  end  hundre- 
de nødde-  og  kornprodukter  til  fremme  af  sundheden. 

Men  ikke  alene  adventisterne  lærer  afholdenhed  fra  disse 
skadelige  ting,  andre  kirker  gør  det  også. 

Christian  Science-religionen  er  stærk  modstander  af  sti- 


mulanser og  narkotika  og  har  ydet  et  betydeligt  bidrag  til 
almindelig  oplysning  om  de  skadelige  virkninger  af  især 
tobak  og  alkohol. 

Andrve  mindre  religionssamfund  indtager  en  lignende 
stilling.  Det  samme  gør  mange  af  præsterne  i  de  større  reli- 
gionssamfund, skønt  der  ikke  findes  en  altomfattende  lære 
om  disse  punkter  iblandt  dem. 

Hvor  meget  større  indflydelse  ville  de  ikke  få,  hvis  alle 
trosretninger  ville  bekæmpe  spiritus  og  tobak,  vise  dem 
frem  som  de  er! 

Nogle  af  deres  ledere  siger,  at  tobak  og  spiritus  måske 
er  fysisk  skadelige,  men  de  indvirker  ikke  på  ens  religion. 
Kendsgerningen  er,  at  Guds  Ånd  ikke  bor  i  uhellige  taber- 
nakler, og  uden  denne  ånd  findes  der  meget  lidt  åndelig- 
hed. 

Hvor  megen  god  indflydelse  kan  en  spejderfører  udøve, 
hvis  han  stinker  af  tobak,  eller  hvis  hans  ånde  er  besudlet 
af  den  forræderiske  stank  af  gammel  spiritus? 

Hvor  megen  indflydelse  har  en  pimpende  præst?  Eller 
en,  som  ryger  eller  bander? 

Kan  de  skabe  sig  venner  og  have  en  god  indflydelse  på 
folk? 

Hvis  de  er  ledere  for  drenge,  vil  de  så  ikke  lede  dem  ind 
i  alkoholisme,  lidt  ad  gangen,  eller  ind  i  åndeligt  forfald, 
så  vel  som  være  årsag  til  den  risiko  for  sundheden,  som 
tobak  skaber? 

Sidste  dages  hellige  kan  udmærket  fatte  mod  ved  den 
kendsgerning,  at  de  ikke  længere  står  alene  i  deres  kamp 
mod  disse  onder.  Andre  trosretninger  følger  nu  vor  kurs. 
Videnskaben  bevæger  sig  i  vor  retning.  Opdragere,  som  er 
interesserede  i  denne  sag,  forøges  i  antal.  Afholdende  læ- 
ger tælles  nu  i  tusindvis. 

Vi  er  IKKE  alene. 

Men  at  lægge  disse  »forstærkninger«  til  vil  ikke  sikre 
sejren.  For  vort  vedkommende  drejer  det  sig  om  omven- 
delse. Ethvert  medlem  af  Kirken  ville  gøre  vel  i  at  gøre 
sit  yderste  for  at  holde  og  lære  andre  om  Visdomsordet. 
Det  er  ikke  en  grille,  heller  ikke  en  lære,  lavet  af  menne- 
sker. Det  er  ÅBENBARING! 

(Fra  Church  News,  8.  oktober  1966) 


'Huok 


AT  FORNY  DERES  ABONNEMENT  PÅ  STJERNEN! 

Prisen  for  et  helt  år  er  kr.  25,00  i  Danmark  og  %  5,00  i  udlandet, 
frit  tilsendt.  I  Danmark  bedes  beløbet  venligst  indbetalt  på  postgiro- 
konto nr.  333.38,  CHURCH  OF  JESUS  CHRIST  OF  LATTER-DAY 
SAINTS,  Dalgas  Boulevard  164,  København  F.  Husk  på  talonen  at 
skrive  »Stjernen«. 

Den  danske  missions  historie 


der  har  været  bragt  i  STJERNEN  på  midtersiderne,  er  nu 
afsluttet  og  vil  kunne  indbindes.  Prisen  for  indbindingen  er 

kr.  10,00 

Vi  lader  desuden  indbinde  et  antal  færdige  eksemplarer, 
som  vil  kunne  købes  for  en  samlet  pris  af 

kr.  17,00 

Indbindingen  vil  være  i  smuk  grøn  pluviusin,  og  vi  beder 
de  søskende,  som  ønsker  bogen  indbundet,  indsende  de 
løse  ark,  som  forsigtigt  tages  ud  af  STJERNEN,  inden  1. 
marts  til  DEN  DANSKE  STJERNE,  Priorvej  12,  Koben- 
havn F. 

De  løse  ark  bedes  lagt  i  nummerorden  med  titelbladet 
øverst,  og  på  titelbladet  bedes  med  blyant  skrevet  tydeligt 
navn  og  eventuelt  adresse.  Eventuelt  manglende  ark  kan 
leveres  for  25  øre  pr.  stk.,  og  det  bedes  venligst  ved  ind- 
sendelsen anført,  hvilke  numre  der  mangler. 

Betalingen  bedes  indsendt  på  postgiro  333.38,  CHURCH 
OF  JESUS  CHRIST  OF  LATTER-DAY  SAINTS,  Dalgas 
Boulevard  164,  København  F.  På  talonen  bedes  tydeligt 
skrevet  »Indbinding  af  DEN  DANSKE  MISSIONS  HISTO- 
RIE«. Bestilling  af  den  færdige  bog  kan  foretages  ved  ind- 
sendelse af  beløbet  på  samme  girokonto  og  med  tydelig 
angivelse  af,  hvad  der  ønskes. 


eisxxmiae  nukedek 


lae  nm 


Fødselsdage: 

Vi  siger  i  denne  måned  til  lykke  til 
følgende  søskende: 
Kalundborg: 

Vigora  Karoline  Andrea  Høxbro,  75 
år  den  10.  februar. 
Horsens: 

Johanne  Schmidt,  65  år  den  11.  fe- 
bruar. 
Odense: 

Minna  Petrine  Rasmussen  Jensen,  65 
år  den  11.  februar. 
København  Gren: 

Edith  Louise  Clausen,  Jagtvej  57,  60 
år  den  6.  februar. 

Ellen  Olga  Blicher-Mortensen,  H.  C. 
Ørstedsvej  14  A,  60  år  den  17.  februar. 
Århus: 

Dagny  Viola  Andersen  Damm,  70  år 
den  24.  februar. 
Fredericia: 

Karen  Olsen  Sigersted,  70  år  den  27. 
februar. 
Bryllup  i  København: 

Den  16.  december  viedes  på  Køben- 
havns Rådhus  søster  Karen  Gøthgen  til 
overlæge  Ejnar  Gøthgen.  Den  18.  de- 
cember fik  parret  i  kirken  på  Priorvej 
Kirkens  velsignelse  ved  missionspræsi- 
dent  Don  L.  Christensen. 

Stjernen  ønsker  hjertelig  til  lykke! 


Velsignelser: 

København  Gren:  4.  december: 

Jørgen  Otto  Nielsens  og  Irma  Josef- 
sen Nielsens  datter,  Sharon  Ruth  Niel- 
sen, velsignet  af  sin  fader. 

Johan  Helge  Benthins  og  Gerda  Lund 
Benthins  to  børn,  Johan  Troels  Ben- 
thin og  Jan  Ulrich  Benthin,  velsignet  af 
henholdsvis  ældste  Paul  Smith  og  æld- 
ste Harold  Johansen. 

Nordsjælland  Gren:  4.  december: 
Verner  Olsens  og  Eika  Schmidt  Ol- 
sens   søn,   Michael   Olsen,   velsignet   af 
broder  Per  Meilsøe. 


Nyt  fra  Amerika: 

Tidligere  missionær  i  den  danske  mis- 
sion, James  O.  Mason,  som  nu  er  1. 
rådgiver  i  stavspræsidentskabet  i  At- 
lanta Stav,  Georgia,  U.S.A.,  og  i  det 
civile  liv  er  dr.  med.  i  Atlanta,  er  blevet 
udnævnt  til  chef  for  laboratorie-afdelin- 
gen  af  den  afdeling  af  De  Forenede 
Staters  Sundhedsstyrelse,  som  har  med 
smitsomme  sygdomme  at  gøre,  og  han 
vil  i  denne  stilling  få  ansvaret  for  ud- 
førelsen af  de  programmer,  der  skal 
yde  hjælp  og  bistand  til  forebyggelsen 
af  infektionssygdomme  i  Amerika. 


Bryllup  i  Amerika: 

Tidligere  missionær  i  den  danske 
mission,  Glen  H.  Hansen,  sender  fra  sit 
hjem  i  Roy,  Utah,  de  bedste  hilsener  til 
søskende  i  Danmark  med  meddelelse 
om,  at  han  den  11.  november  blev  viet  i 
Salt  Lake  Templet  til  Claudene  Han- 
cey,  en  søster  til  tidligere  missionær 
Bruce  Hancey.  — ■  Stjernen  ønsker  hjer- 
telig til  lykke! 
Bryllup  i  Amerika: 

Tidligere  missionær  i  den  danske 
mission,  John  Lamond  Olsen,  viedes 
den  27.  januar  i  Los  Angeles  Templet 
til  Sonja  Joyce  Jenen.  Stjernen  ønsker 
hjertelig  til  lykke! 

Dåb: 

Slagelse:  3.  december: 

Hanne  Bertelsen 

Randers:  3.  december: 

Bjarne  Strøm 

København  Nordre  Gren:  5.  november: 

Helle  Johannessen 

3.  decemoer: 

Charlotte  Corfitzen  Nielsen 

Aalborg:  29.  november: 

Elva  Anna  Agnes  Petersen 

Amager:  3.  december: 

Knud  Christensen 

København  Gren:  3.  december: 

Johan  Helge  Benthin 

Gerda  Benthin 

Nordsjælland  Gren:  3.  december: 

Henrik  Olsen 

Verner  Olsen 

Jørn  Ulf  Schrøder  Eriksen 

Esbjerg:  3.  december: 

Mary  Cecilie  Bogdahn 

Skive:  3.  december: 

Herdis  Hørby 
Århus:  3.  december: 
Sonja  Jonstrup  Rask 
Fredericia:  3.  december: 
Per  Thorkild  Nielsen 


Døbt  af: 

Broder  Søren  Edsberg 

Broder  Jens  Peter  Nielsen 

Broder  Preben  Johannessen 

Broder  Kurt  Corfitzen  Nielsen 

Broder  Charles  J.  Larsen 

Ældste  Randall  R.  Michaelsen 

Ældste  Loy  Glen  Pehrson  v 

Ældste  Alfred  C.  Nielsen 

Ældste  Chesley  T.  Blackham 
Ældste  Jerold  Bryars 
Ældste  Richard  L.  Carlquist 

Ældste  Roy  Blanch 
Ældste  Richard  Bell 

Ældste  Kurt  Larsen 

Broder  Pauel  Herman  Nielsen 


Håndspålæggelse  ved: 

Broder  Knud  Edsberg 

Ældste  Paul  Emmer 

Broder  Preben  Johannessen 

Broder  Kurt  Corfitzen  Nielsen 

Broder  Verner  L.  Jensen 

Ældste  Ladd  M.  Jones 

Ældste  Paul  L.  Smith 
Ældste  Harold  Johansen 

Ældste  Jerold  Bryars 
Ældste  Chesley  T.  Blackham 
Ældste  Richard  L.  Carlquist 

Ældste  Peter  Svendsen 
Broder  Anton  Skoubo 
Ældste  Michael  Terry 
Ældste  Paul  Madsen 


Ordinationer: 

Til: 

Fredericia:  6.  november: 

Paul  Rosenørn  Sølbaek 

Diakon 

København  Nordre  Gren:  9.  oktober: 

Svend  Aage  Jensen 

Diakon 

6.  november: 

Hans  Arne  Tvilsted 

Præst 

27.  november: 

John  Martin  Dietz 

Lærer 

København  Gren:  27.  november: 

Ole  Peter  Petersen 

Lærer 

Lars  Rafn  Pedersen 

Lærer 

Ordineret  af: 

Broder  Andreas  Sølbæk 

Broder  Preben  Johannessen 

Broder  Jørgen  Ljungstrøm 

Broder  Martin  Dietz 

Broder  Jens  Kristoffersen 
Broder  Steven  Williams 


Missionærforflyttelser: 

14.  december: 
Rex  Pitcher 
Chesley  Blackham 
John  Lowe 
Roger  Sybrowsky 
Kent  Sorensen 
Paul  Reese 
John  Pack 
Henri  Jensen 
Craig  Petersen 
Lee  Packer 
Paul  Madsen 
Van  Craig  Johnson 
Lee  Valentine 
David  McQueen 
Ross  Brown 
Flemming  Fano 
Dan  Jensen 
Rodney  Huntsman 
Norman  Seibold 
Robert  Harris 
Earl  Erskine 
John  Love 
Allan  Hall 
Richard  Carlquist 
Paul  Sanders 
Paul  Jackson 
Steven  Harris 
Roy  Blanch 
Richard  Bell 
Richard  Beal 


Fra: 

Rødovre 

Helsingør 

Fredericia 

Frederiksberg 

Aalborg 

Frederiksværk 

Holbæk 

Holbæk 

Aalborg 

Hvidovre 

Fredericia 

Frederiksberg 

Charlottenlund 

Bagsværd 

Odense 

Vejle 

Horsens 

Grenå 

Østerbro 

Frederiksberg 

Slagelse 

Sønderborg 

Grenå 

Rødovre 

Aalborg 

Holte 

Glostrup 

Aabenraa 

Horsens 

Charlottenlund 


Til: 

Missionskontoret 

M  issionskontoret 

Missionskontoret 

Rødovre 

Rødovre 

Holte 

Frederikssund 

Bagsværd 

Herlev 

Charlottenlund 

Østerbro 

Østerbro 

Brønshøj 

Glostrup 

København 

København 

Holbæk 

Holbæk 

Slagelse 

Næstved 

Sundbyøster 

Odense 

Odense 

Fredericia 

Fredericia 

Horsens 

Horsens 

Herning 

Vejle 

Silkeborg 


Kerry  Allen 
Gert  Jensen 
Lynn  Erickson 
Dennis  Fairbourn 
Don  Nelson 
Dale  Hansen 
Maloy  Hales 
Paul  Paystrup 
Jens  Hansen 
Ralph  Rasmussen 
George  Petersen 
Thomas  Harlow 
Curt  Christensen 
Blaine  Larson 
Bill  Stinger 
Paul  Leishman 
Doyle  Nielsen 
Stan  Stevens 
Brent  Sorenson 
Norman  Andersen 
Calvin  Freeman 
Warren  Olsen 
Gail  Jeppesen 
16.  december: 
Gloria  Parker 
Connie  Smith 
7.  januar: 
Marshall  Poulsen 
Loy  Pehrson 
Peter  Svendsen 
Steven  Rasmussen 


Brønshøj 

Esbjerg 

Herlev 

Næstved 

Kolding 

Kolding 

København 

Esbjerg 

Aalborg 

Amager 

Hjørring 

Herning 

Ballerup 

Valby 

Rødovre 

Aalborg 

Odense 

Lyngby 

Frederiksværk 

Hillerød 

Odense 

Vanløse 

Hvidovre 


Silkeborg 

Kolding 

Kolding 

Aabenraa 

Esbjerg 

Esbjerg 

Aalborg 

Aalborg 

Hjørring 

Randers 

Randers 

Helsingør 

Valby 

Odense 

Lyngby 

Frederikssund 

Hillerød 

Ballerup 

Charlottenlund 

Vanløse 

Rødovre 

Sønderborg 

Aalborg 


Silkeborg  Horsens 

M  issionskontoretSi  I  keborg 

MissionskontoretRoskilde 
Roskilde  Aabenraa 

Aabenraa  Odense 

Odense  Hillerød 

Nye  assistenter  til  missionspræsidenten 


Ny  missionssekretær 


Den  14.  december  er  ældste  John 
Earl  Lowe  blevet  kaldet  som  assi- 
stent til  missionspræsident  Don.  L. 
Christensen. 

Ældste  Lowe  er  født  den  1. 
november  1945  som  søn  af  Dr. 
George  H.  Lowe  og  Beth  F.  Lowe, 
Rochester,  Minnesota.  Han  kom  til 
Danmark  den  20.  januar  1965  og 
har  arbejdet  i  Esbjerg,  Svendborg,  Kolding,  Århus,  Frede- 
riksberg, Charlottenlund,  Odense  og  Fredericia,  indtil  han 
blev  kaldet  til  sit  nuværende  kald. 

Vi  beder  Gud  velsigne  ældste  Lowe  i  det  ansvarsfulde 
kald,  der  nu  er  pålagt  ham. 


Den  14.  december  er  ældste  Rex 
Lewis  Pitcher  blevet  kaldet  som 
missionssekretær  i  den  danske 
mission. 

Ældste  Pitcher  er  født  den  30. 
december  1945  i  Logan,  Utah,  som 
søn  af  Mr.  and  Mrs.  J.  Marcell 
Pitcher.  Han  kom  til  Danmark 
den  20.  januar  1965  og  har  arbej- 
det i  Hvidovre,  Skive,  Århus,  Hellerup  og  Valby,  indtil  han 
blev  kaldet  til  sit  nuværende  kald. 

Vi  beder  Gud  velsigne  ældste  Pitcher  i  det  ansvarsfulde 
kald,  der  nu  er  pålagt  ham. 


Den  14.  december  er  ældste  Sa- 
muel  B.  Jones  blevet  kaldet  som 
assistent  til  missionspræsident  Don 
L.  Christensen. 

Ældste  Jones  er  født  den  6.  au- 
gust 1945  i  Orem,  Utah,  som  søn  af 
Milton  og  Leone  Jones.  Han  kom 
til  Danmark  den  9.  november  1964 
og  har  arbejdet  på  Bornholm,  på 
Amager,  i  Bagsværd,  Hvidovre  og  Sønderborg  og  var  stati- 
stiksekretær på  missionskontoret,  da  han  blev  kaldet  til  sit 
nuværende  kald. 

Vi  beder  Gud  velsigne  ældste  Jones  i  det  ansvarsfulde 
kald,  der  nu  er  pålagt  ham. 


Ny  statistiksekretær 

Den  14.  december  er  ældste 
Chesley  T.  Blackham  blevet  kaldet 
som  statistiksekretær  i  den  danske 
mission. 

Ældste  Blackham  er  født  den 
19.  maj  1943  i  Moroni,  Utah,  som 
søn  af  Mrs.  Dorothy  Blackham. 
Han  kom  til  Danmark  den  4.  maj 
1965  og  har  arbejdet  i  Viborg,  Her- 
lev, Holbæk  og  Helsingør,  indtil  han  blev  kaldet  til  sit  nu- 
værende kald. 

Vi  beder  Gud  velsigne  ældste  Blackham  i  det  ansvars- 
fulde kald,  der  nu  er  pålagt  ham. 


Missionærankomster: 

Med  S.A.S.  via  New  York  er  den  17.  januar  ankommet  til 
den  danske  mission: 

James  Randolf  Andersen  fra  Las  Vegas,  Nevada,  beskik- 
ket til  at  arbejde  i  Nakskov. 

Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

14.  december: 

Svend-Erik  Irvold  fra  København  efter  sidst  at  have  ar- 
bejdet i  Odense. 


23.  december: 

Russell  Mouritsen  fra  Salt  Lake  City,  Utah,  efter  sidst  at 
have  arbejdet  som  assistent  til  missionspræsidenten. 

John  P.  Broberg  fra  Phoenix,  Arizona,  efter  sidst  at  have 
arbejdet  i  Roskilde. 

Paul  Lyman  Smith  fra  El  Cajon,  California,  efter  sidst 
at  have  arbejdet  i  København. 


7.  januar: 

Finn  Christensen  fra  Provo,  Utah,  efter  sidst  at  have  ar- 
bejdet i  Hillerød. 


James  D.  Andersen 


Svend-Erik  Irvold 


, 


Russell  Mouritsen 


John  P.  Broberg 


Paul  Lyman  Smith 


Finn  Christensen 

Meddelelser  fra  Templet. 


»Og  lad  mig  nu  forsikre  jer,  mine  højt  elskede  brødre  og 
søstre,  at  disse  er  grundsætninger  med  hensyn  til  de  le- 
vende og  døde,  som  ikke  kan  forbigås  i  ligegyldighed,  da 
de  berører  vor  frelse.  Thi  deres  frelse  er  nødvendig  og 
væsentlig  for  vor  frelse,  som  Paulus  siger  om  fædrene,  'at 
de  ikke  kan  fuldkommes  uden  os',  ej  heller  kan  vi  fuld- 
kommes uden  vore  døde.«  L.  &  P.  128:15. 


''■mmmmim'' 

HAR  DE  ALLEREDE  PLANLAGT  DERES  FERIE 
FOR  I  ÅR  OG  I  DISSE  PLANER  INDBEFATTET  EN 
TEMPELUGE  TIL  FORLØSNING  AF  DERES  AFDØDE 
SLÆGTNINGE? 


Endowment-sessioner  finder  sted  hver  lørdag  i  følgende 
rækkefølge: 

1. lørdag  tysk 

fransk 

2.  lørdag  tysk 

3.  lørdag  engelsk 

tysk 

4. lørdag  tysk 

5.  lørdag  Sessioner  for  præstedømmet  på  forskel- 

lige sprog  i  henhold  til  tilmelding.  Kun 
for  søskende,  som  i  forvejen  har  fået 
deres  endowment. 


kl.  8.30 

kl.  13.30 
kl.  8.30  og  kl.  13.30 
kl.  8.30 

kl.  13.30 
kl.  8.30  og  kl.  13.30 

TEMPELVIELSER    (Her  opføres  kun  vielser,   der  finder 

sted  umiddelbart  efter  borgerlig  vielse) : 

5.  november  1966:  Edwin  Trueb  —  Lydia  Reithaar,  Øst- 

franske  Mission. 
12.  november  1966:  Erwin  R.  Ramml  —  Elvira  Pollnau, 

Sydtyske  Mission. 
19.    november    1966:    Johan    Schmidl    —    Brigitte    Mika, 

Østrigske  Mission. 


Sessionskalender  for  1967: 

23.-24.  marts 

tysk  (23.  marts  først  kl.  13.30) 

28.— 31.  marts 

tysk 

3.-6.  april 

tysk 

1. — 5.  maj 

tysk  (undtagen  4.  maj) 

16.— 19.  maj 

tysk 

22.-25.  maj 

svensk 

19—22.  juni 

hollandsk 

4.-7.  juli 

dansk 

10.— 13.  juli 

svensk 

17.  juli — 3.  august 

tysk  (undtagen  fredage) 

7. — 10'.  august 

fransk 

14. — 17.  august 

svensk 

21.— 24.  august 

finsk 

28.— 31.  august 

dansk 

8.  september 

tysk 

11.  september — 6.  oktober 

Templet  lukket 

9—20.  oktober 

tysk  (undtagen  fredage) 

En  bøn  til  alle  tempelbesøgende: 

a)  Enhver  familie  (ægtepar  med  børn),  som  ønsker  at  blive 
beseglet,  må  ubetinget  aflevere  et  maskinskrevet,  kor- 
rekt udfyldt  og  kontrolleret  familieskema  i  tempel- 
bureauet. 

b)  Angående  logi: 

1.  Anmeld   navn,    alder,    ankomst-    og    afrejsedag   for 
samtlige  personer,  der  har  brug  for  logi  i  Zollikofen. 

2.  Har  De  særlige  ønsker  om  logi,  beder  vi  Dem  ven- 
ligst meddele  os  det. 

3.  Har  De  allerede  selv  sikret  Dem  logi,  så  skriv  alli- 
gevel til  os  og  meddel,  hvor  De  skal  bo. 

4.  Alle  anmeldelser  bedes  tilsendt  os  i  to  eksemplarer, 
og  personerne  opføres  i  alfabetisk  orden. 

c)  Korrespondance  rettes  til: 
SWISS  TEMPLE 

3052  Zollikofen/BE 
Schweiz. 

Alle  søskende,  nær  og  fjern,  ønskes  et  godt  og  velsignet 
nytår  1967. 

Walter   og   Hermine    Trauffer 
og  tempelarbejderne. 

Vndkmdina  al  Slieinea   1966 

STJERNEN  for  1966  kan  nu  indbindes. 

Bogbinderen  har  givet  os  et  meget  fordelagtigt  tilbud,  nemlig 

kr.  20,00  incf  oms. 

Denne  lave  pris  forudsætter  imidlertid,  at  et  større  antal  indbindes  på  én  gang  ,og  vi  må 
derfor  sætte  fristen  for  indsendelse  af  de  14  numre  for  1968  til  1.  marts  1967. 

Som  tidligere  år  vil  indbindingen  kunne  leveres  i  følgende  farver:  rød,  bordeaux,  blå, 
sort,  grøn  og  brun.  Hvis  intet  andet  anføres,  leveres  brun  indbinding. 

Betalingen  for  indbindingen  kan  indsendes  pr.  postgiro  333.38,  CHURCH  OF  JESUS 
CHRIST  OF  LATTER-DAY  SAINTS,  Dalgas  Boulevard  164,  København  F.  Husk  på  talonen 
at  skrive  »Indbinding«. 

NB:  Husk  at  rive  midtersiderne  med  »Den  danske  missions  historie«  ud  af  de  numre  af 
STJERNEN,  hvor  den  findes,  inden  numrene  indsendes  til  indbinding,  idet  vi  ikke  kan 
påtage  os  at  fjerne  dem  og  opbevare  dem  for  de  respektive  abonnenter. 


• 


bænker  zD& 

på  RADIO??? 

De  kan  spare   15-25  °/0  ved  køb  af  radio,  TV,  elek- 
triske husholdningsartikler  etc.  ved  kontant  køb. 

Reparation  og  service  af   alt   elektronisk   apparatur 
udføres  billigt  og  samvittighedsfuldt. 

Jørn  Petersen 

Lilletoften  78,  Skovlunde 
Telf.  914093 


Gælder  det  forsikring  så 


Kender  De  vor 
familie- 
ulykkesforsikring?   Dæk  Dem  i 

W  ~  DE    G|EN5IOIGE    FORSIKRINGSSELSKABER 

DANMARK 


gennem    Al'IM*     it\t  V. 

Østerbrogade  41,  København  0. 
Telf.  TRia  6040 


v^^^^^r^TIlPET 


H.  P.  BALTZER 

Begravelsesforretning 

(Vanløse   Ligkistemagasin) 

Begravelser  ordnes  overalt  -   egen   rustvogn 

Jyllingevej  8  -   København   -   (01)7175  01 


Billetter  til  original  priser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 

(TjfflGEN^ENS 

JERNBANEGADE  7  -  KØBENHAVN  V 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 


